জালপঞ্জী: October 2016\nপ্ৰতিবাদ -৭ (এক বিজ্ঞানভিত্তিক ধাৰাবাহিক কল্প-কাহিনী)\n(পিছৰখিনি) ৰিকুৱে কি কৰিব, কি নকৰিব ভাৱিব নোৱাৰা হৈ গ’ল৷ সি চফাখনতে বহি বহি চিন্তা কৰিয়ে বহু সময় পাৰ পৰি দিলে৷ সময়বোৰ কেনেকৈ পাৰ হৈ গ’ল, সি গমেই নাপালে৷ এপাকত আইপিটিভিটো আপোনা-আপোনি বাজি উঠিল - সি হয়তো অজানিতে ৰিমোটটোত হেচা দিলে৷ 'নিতৌ-৩৬৫' চেনেলটো লাগি আছিল৷ প্ৰধানমন্ত্ৰী ৰিজিজুৰ কৰ্ম-নিষ্ঠা আৰু জীৱনপঞ্জীৰ ওপৰত এটা এখন চিত্ৰ-তথ্য দেখুৱাই আছে৷ তেওঁ প্ৰায় ২৪ ঘণ্টাই কাম কৰে৷ বিৰতি নোহোৱাকৈ৷ খোৱা-বোৱাতো বিশেষ ৰুচি নাই৷ কেবল কাম কাম আৰু কাম৷ মানুহজনক এতিয়াও বসয়ৰ চাপে চুব পৰা নাই৷ ২০ বছৰ আগতে যেনে আছিল, এতিয়াও তেনে হৈয়ে আছে৷\nৰিকুৱে যেন সকলো বুজি উঠিলে৷ ইতিমধ্যে বাহিৰত পোহৰ হৈছে৷ সি দৰ্জা খুলি বাহিৰলৈ চাই পঠিয়ালে৷ তাৰ যেন বিবেক আৰু আবেগৰ মাজত এক তোল-পাৰ যুদ্ধ লাগিছে৷ সি চিধাই ওচৰৰ পুলিচ-থানালৈ বুলি গতি কৰিলে৷ এখন এজাহাৰ দিবলৈ৷ তাৰ ভৰিবোৰ অসাৰ হৈ আহিছে, সি বহু কষ্ট কৰি গৈ থাকিল৷ থানাত তাৰ পুৰণি চিনাকী এচিপি গগৈক দেখা পালে৷ অন্ততঃ এজন চিনাকী মানুহ আছে৷ সদাই তামুল খাই থকা এচিপি গগৈৰ দাঁত কেইটা একেবাৰে ৰঙচোৱা৷ আজি সি তেওঁক দূৰৰ পৰা দেখি আচৰিত হ’ল৷ একেবাৰে ধক-ধককৈ বগা দাঁত৷ আধা টপা মুৰটোতো চুলি অলপ বেছিকৈ দেখিলে সি৷ তাৰ সন্দেহ হ’ল - জানোচা এচিপি গগৈয়ো এটা .... একো বিশ্বাস কৰিব নোৱাৰি৷ গোটেইখন লাহে লাহে সলনি হৈ আহিছে৷ সি থানাত নোসোমালে৷ ওলাই আহিল৷ ওলায়েই অলপ দূৰত সি 'গুবেৰ' এখন ৰৈ থকা দেখিলে৷ তাৰ প্ৰতিবাদী মনতো জাঙোৰ খাই উঠিল৷ সি ৰ’ব নোৱাৰিলে৷ ওচৰতে পোৱা লাঠি এডাল লৈ সি গুবেৰখনক প্ৰহাৰ কৰিবলৈ চো-চা মাৰি গ’ল৷\nগল্পটো কেনে লাগিল, তলত মন্তব্য দি জনালে বৰ ভাল পাম৷\nশ্ৰেনীবিভাগ: কল্প-বিজ্ঞান, প্ৰতিবাদ, ভবিষ্যৎ\nপ্ৰতিবাদ -৬ (এক বিজ্ঞানভিত্তিক ধাৰাবাহিক কল্প-কাহিনী)\n(পিছৰখিনি) নিপনৰ মাকে কৈ গ’ল - "আজি ছমাহমানেই হ’ল৷ সি এই সংসাৰ এৰি বহুদূৰলৈ গুছি গ’ল৷ কিবা অজান ৰোগত ভোগিছিলে৷ ডাক্তৰে ধৰিবই নোৱাৰিলে কি হৈছিল৷ শেষমুহূৰ্তলৈকে সি কিন্তু বেছ ফুৰ্তিতেই আছিল৷ একো কষ্ট পোৱা নাছিল হয়তো৷\nকৌতুহলবশত ৰিকুৱে সুধিলে - "কি হৈছিল তাৰ? মানে জৰ, বমি নে কি?"\n-"নাই সেইবোৰ একো নাই৷ সি জীবন্তে মৃত শৰীৰৰ দৰে হৈ পৰিল৷ দিনে-ৰাতি কেবল স্মাৰ্টফোনডালত কিবা টিপা-টিপি কৰি থাকে৷ একেবাৰে আসক্ত৷ টোপনি নাই, ভোক নাই৷ তাৰ শৰীৰটো শুকাই-খীণাই আহিল, ক্ৰমে গোন্ধাব ধৰিলে যেন এটা ঘুৰি-ফুৰা মৃত দেহ৷ এদিন হঠাৎ তাৰ চাল-চলন বন্ধ হৈ গ’ল৷ ডাক্তৰে কোৱা মতে সি সাতদিনমান আগতেই শেষ নিশ্বাস পেলাইছিলে৷ কি আচৰিত কথা! এতিয়ালৈকে পৃথিৱীত মাত্ৰ দুটা কেচ হে পোৱা গৈছে৷ সি যোৱাৰ কেইদিনমানৰ পিছত অভ্ৰমিকা নামৰ গাভৰু ছোৱালী এজনীও..." ৰিকু জিকাৰ খাই উঠিল - "কি? অভ্ৰমিকা সঁচা ছোৱালী আছিল?" - "অ’ কিয়? এজনী বৰ ধুনীয়া ছোৱালী আছিল৷ তাইক মই নিজে দেখিছোঁ, নিপনৰ দৰেই তাইক সেই অজান ৰোগে পালে৷ তাই ---"\nৰিকুৱে আৰু সেইবোৰ শুনি থাকিব নোৱাৰিলে৷ সি নিপনৰ মাকক বিদাই দি ঘৰ মূখে খোজ দিলে৷ তাৰ মনত বহু কথাই তোল-পাৰ লগাবলৈ ধৰিলে৷ সি এবাৰ ভাৱিলে পুলিচক এজেহাৰ দি অহাটো ভাল হ’ল - এক বিৰাট ষড়যন্ত্ৰ চলি আছে৷ সেই 'গুবেৰ'বোৰ আক্ৰমণ কৰা, 'কৰেংঘৰ'ৰ ড্ৰোনবোৰ আক্ৰমণ কৰা মানুহবোৰ এই ৰোগত ভোগালোক৷ কথাবোৰ ভাৱি ভাৱি আহি সি ঘৰেই পালেহি৷ পুলিচ থানালৈ যোৱা নহ’ল৷ তাৰ ভাগৰো লাগিছিলে৷ অলপ জীৰণি লৈ পিছত যাব বুলি যি ঘৰত সোমাল৷\nবিচনাত সি পৰি সি অলপ শুবলৈ চেষ্টা কৰিলে৷ বহু সময় এনেকৈ পাৰ হৈ গ’ল৷ টোপনি নাহিল৷ তাৰ দেখোন ভোকো লগা নাই৷ ইতিমধ্যে বাহিৰত এন্ধাৰ হ’ল৷ বিচনাৰ একাষত পৰি থকা তাৰ ফোনটো আকৌ বাজি উঠিল৷ তাৰ সেইটো স্পৰ্শ কৰিবলৈও কিছু ভয় লাগিল৷ তথাপিও সি ফোনটো হাতত ল’লে৷ ইতিমধ্যে কেইবাটাও 'অভ্ৰমিকা'ৰ মিচ-কল৷ দুটামান নিপনৰো মিচ-কল৷ এইবাৰ কোনোবা এটা অচিনাকী নম্বৰৰ পৰা অহা ফোন৷ সি কলটো ৰিচিফ কৰিলে - "হেল্লো?"\n-"হয়, মই ৰিকুৱে কৈছো, কোনে কৈছে?"\n-"ময়ো ৰিকু, এটি নতুন ৰিকু৷"\nৰিকুৰ দৰেই একেই মাত৷ একেই সুৰ৷\n-"কোন হয়? আৰু কোন ৰিকু আছে? মই হে ৰিকু !!"\n-"যি হয়, ভালৰ কাৰণেই হয়, ৰিকু৷ মই তোমাৰ চাইবাৰ-প্ৰতিবিম্ব৷"\n-"তোমাৰ শৰীৰ তোমাৰ লগত৷ কিন্তু তোমাৰ মানস-পটৰ প্ৰতিবিম্ব ইতিমধ্যে 'কপি' কৰা হৈ গৈছে আমাৰ চেৰ্ভাৰত৷ এতিয়া তোমাক সেই ক্ষন্তেকীয়া শৰীৰৰ আৰু কোনো প্ৰয়োজন নাই৷"\n-"কি হৈছে মোৰ? মোৰ শৰৰীত কি কৰিলা তোমালোকে?"\n-"সকলো বুজাই দিম ৰবা৷ তোমাৰ লগত মুখা-মুখিকৈ কথা পাতি কথাবোৰ বুজাই দিয়াই ভাল হ’ব৷ স্কাইপ অন কৰাচোন৷"\nৰিকুৱে স্কাইপ অন কৰিলে, ভিডিঅ’-চেট আৰম্ভ কৰিলে৷ সিটোফালে সোঁমাজত "নতুন ৰিকু", এফালে নিপন আৰু আনফালে অভ্ৰমিকা৷ ৰিকুৰ চকু কপালত উঠিলে৷ সিফালৰ পৰা "নতুন ৰিকু"-এ আকৌ ক’বলৈ আৰম্ভ কৰিলে - "চোৱা ৰিকু, মানৱ শৰীৰ অস্থায়ী, মৰণশীল৷ ইয়াৰ আন কিছুমান প্ৰতিবন্ধতাও আছে৷ আমি যদি এটা উন্নত শৰীৰৰ গৰাকী হ’ব পাৰো, আপত্তি কি? যিটো শৰীৰৰ ভাগৰ নালাগে, টোপনি নধৰে, লোভ-মোহ নাই, খং-ৰাগ নাই, যৌন অনুৰাগ নাই, চিৰ যৌৱন হৈ থাকে, ভাবি চোৱাচোন আমি কিমান মনোযোগ দি কাম কৰিব পাৰিম, ব্যৱসায়-বাণিজ্য, গৱেষণা, ৰজনীতি, দেশ-সেৱা আদি যি কামেই নকৰো, কিমান ক্ষিপ্ৰতাৰে উন্নতি কৰিব পাৰিম? সেয়ে আমাৰ এই গোপন গৱেষণাকাৰত আমি সাঁজি উলিয়াইছো - এই জৈৱ-যান্ত্ৰিক বা বায়’-মেকানিকেল অৱয়ববোৰ৷ যিটো আচল শৰীৰ পৰা এইবোৰ নকল কৰা হৈছে, সেইবোৰ সৈতে এইবোৰ জৈৱ-যান্ত্ৰিক ৰবটবোৰ দেখাই-শুনাই হুবহু একেই৷ আনকি আমি মানস-পটো নকল কৰি উলিয়ালৈ সক্ষম হৈছো৷"\nৰিকুৱে কথাবোৰ শুণি গ’ল৷ একো বিশ্বাস কৰিব নোবাৰিলে৷ তাৰ বৰ জোৰে খঙো উঠিল সেই যন্ত্ৰবোৰলৈ৷\nভিডিঅ’-চেটৰ পৰ্দাখনত নতুন-ৰিকুহঁতৰ পিছফালে দেখা গ’ল ড. পিকেক৷ ৩২টা দাঁত নিকটাই সকলোবোৰ চাই আছিল৷\nনতুন-ৰিকুৱে কৈ গ’ল - "এতিয়া সেই পাৰ্থিৱ শৰীৰৰ প্ৰয়োজন নাই৷ সেয়ে তোমাৰ সেই শৰীৰত আমি কিছুমান 'নেন’বট' এৰি দিছোঁ৷ সেইবোৰে তোমাৰ শৰীৰটো লাহে লাহে অসাৰ কৰি আনিব৷ তুমি গ’ম নোপোৱাকৈয়ে, কোনো কষ্ট নোপোৱাকৈয়ে সেই শৰীৰ এৰিব পাৰিবা৷ আনহাতে সেই নেন’বট বোৰে তোমাৰ শৰীৰৰ অৱশিষ্ট তথ্যসমূহ সংগ্ৰহ কৰি আমালৈ পঠিয়াই দিব আৰু আমি সেইবোৰ তোমাৰ এই উন্নত-মানৰ নতুন শৰীৰটোত সুকলমে সংস্থাপন কৰি ল’ম৷"\nভিডিঅ’-চেটৰ পৰ্দাখন বন্ধ হৈ গ’ল৷\nপ্ৰতিবাদ -৫ (এক বিজ্ঞানভিত্তিক ধাৰাবাহিক কল্প-কাহিনী)\n(পিছৰখিনি) ৰিকু ঘৰ পালেহি৷ ঘৰ পায়েই আই-পি-টি-ভিটো চলালে৷ সেই অচিনাকী-অদ্ভূত মানুহবোৰে স্বয়ং-চালিত যন্ত্ৰ-পাতিবোৰক আক্ৰমণ কৰাৰ কিবা বাতৰি আছেনেকি চাবলৈ৷ 'নিতৌ-৩৬৫' চেনেলত আহি আছে ভাৰতৰ প্ৰধান মন্ত্ৰী শ্ৰীমান ৰিজিজুৱে বঙ্গোপ সাগৰৰ সোমাজত নিৰ্মাণ কৰা 'গেছ-হাইড্ৰেট এক্সট্ৰেকচন' প্ৰকল্পত ভ্ৰমণ কৰিবলৈ যোৱাৰ এক প্ৰতিবেদন৷ প্ৰতিবেদনৰ মতে বঙ্গোপ সাগৰৰ লগতে আৰৱ সাগৰ, ভাৰত মহাসাগৰ আদিৰ তলিত বহু নিযুত-কৌটি মেট্ৰিক-টন মিঠেইন গেছ আৰু পানীৰ এক জটিল মিশ্ৰ - 'গেছ-হাইড্ৰেট' জমা হৈ আছে৷ এইবোৰ নিষ্কাশন কৰি ইন্ধন হিচাপে ব্যৱহাৰ কৰিবলৈ এই প্ৰকল্প হাতত লোৱা হৈছে৷ 'জীৱন্ত-খবৰ' চেনেলত আহি আছে কাজিৰঙাত চোৰং-চিকাৰীৰ পৰা গড় ৰক্ষা কৰিবলৈ লোৱা অত্যাধুনিক ব্যৱস্থাৰ এক প্ৰতিবেদন৷ প্ৰাপ্ত-বসস্ক গড়বোৰৰ খড়্গৰ আগটোত স্থাপন কৰা হৈছে - আত্ম-ৰক্ষক লেজাৰ-গান৷ কোনোবাই আক্ৰমণ কৰিবলৈ আহিলেই লেজাৰ ৰশ্মীৰে প্ৰত্যুত্তৰ দিয়া হয়৷ 'অসমীয়াত বা-বাতৰি' চেনেলত দেখুৱাই আছে গোলকীয় জলবায়ু সলনিৰ গুৱাহাটিত হোৱা প্ৰভাৱ৷ ক’তো একো বাতৰি নাই সি দেখি অহা কাণ্ডবোৰৰ৷ হয়তো সংবাদ-দ্বাতাসকলে খবৰ পোৱাই নাই৷\nসি তাৰ পুৰণি-স্কুলীয়া বন্ধু নিপনলৈ ফোন কৰিলে৷\n-"অ’ আছো৷ ভালেই৷ হঠাৎ ফোন কৰিলি যে? কি হ’ল?"\n-"তই অভ্ৰমিকাক চিনি পাৱ?"\n-"অ, পাও৷ কিয় নাপাম, মোৰ ভাবি-নবৌক?" নিপনে অলপ জোকোৱাৰ সুৰত ক’লে৷\n-"ধেত ৰ চোন৷ কথাটো অলপ চিৰিয়াচ৷ তই এতিয়া ক’ত? মই তোক লগ কৰি কথাবোৰ ক’ম৷"\n-"কি চিৰিয়াচ ঔ? ফোনেতে ক না, কি হ’ল?" নিপনৰ মাতৰ সুৰ সলনি হোৱা নাই৷ এতিয়াও যেন সি ৰিকুক জোকাই আছে৷\n-"নাই, ফোনত ক’ব নোৱাৰি৷ মই আহি আছো, তোৰ ঘৰলৈ৷"\nনিপনে কিবা ক’ব বিচাৰিছিলে, কিন্তু সি ফোনটো কাটি দিলে৷ নিপনে কল-বেক কৰিলে৷ ৰিকুৱে কিন্তু ফোন নুঠালে৷ সি ভাৱিলে নিপনক বহুদিন দেখাও নাই, এবাৰ লগ কৰি অহাত কি আপত্তি? তাৰ ঘৰ ৰিকুৰ ঘৰৰ পৰা খোজ কাঢ়ি যাব পৰা দূৰত্বত৷\nনিপনৰ ঘৰ পাই, কলিং-বেল বজালে৷ নিপনৰ মাকে দৰ্জাখন খুলি দিলে৷\n-"অ’ ৰিকু, আহা" এক গহীন মাতেৰে মাকে তাক মাতি বহিবলৈ দিলে৷ "তুমি ভালে আছানে?"-মাকে বহিব দি ৰিকুক সুধিলে৷\n-"অ, মই ভালেই আছো, খুড়ী৷"\n-"চাহ খাবা নে গৰমত ঠাণ্ডা চৰপত এগিলাছ দিওঁ?"\n-"খুড়ী, আপুনি সেইবোৰ একো কৰিব নালাগে৷ মই নিপনৰ লগত কিবা কথা এটা পাতিবলৈহে আহিছো৷ সি ক’ত?"\nনিপনৰ মাক ৰিকুৰ প্ৰশ্নত থমকি ৰ’ল৷ এক বিস্ময়ভৰা চাওনিৰে ৰিকুৰ ফালে চাই তেখেতে সুধিলে - "কি? তুমি নিপনৰ খবৰ নোপোৱা নেকি?"\n-"কি খবৰ? নিপনৰ লগতটো মই প্ৰায়েই কথা...."\nৰিকুও থমকি ৰ’ল৷ সি মনেই কৰা নাছিলে - সি বহি থকা চ’ফাখনৰ সন্মূখৰ সৰু টেবুলখনত নিপনৰ ফুলৰ মালাৰে সজ্জিত এখন ফটো৷ ওচৰতে প্ৰজ্বলিত এগছি চাকি৷\nপ্ৰতিবাদ -৪ (এক বিজ্ঞানভিত্তিক ধাৰাবাহিক কল্প-কাহিনী)\nৰিকুৰ মুৰত যেন শৰগ ভাঙি পাৰিল৷ সি ৰঙা-কলা পৰি গ’ল৷ কি কৰিব, য’ত যাব একো বুজি নাপালে৷ সি বজ্ৰপাত পৰা মানুহৰ দৰে এক থৰে ৰৈ থাকিল৷ মনলৈ বুলেট ট্ৰেইন যোৱাৰ দৰে বহু কথা চিৰিং কৈ আহিল আৰু গ’ল৷ সেই এবৰাম খান আৰু আৰাধ্যা বচ্চনে অভিনয় কৰা "হানিমুন ইন জুপিটাৰ" নামৰ ৰোমান্টিক বোলছবিখন ভাল পোৱা, ইমান সুন্দৰকৈ বৰ্ণনা কৰি তাৰ লগত কথোপ-কথন কৰি 'চেনি' খোৱা সেই 'অভ্ৰমিকা' নামৰ স্ত্ৰী-কণ্ঠটি এটি যন্ত্ৰ ! হ’বই নোৱাৰে৷ সি বিশ্বাস কৰিব নোৱাৰিলে৷ সি তাৰ সন্মূখনত হাঁহি হাঁহি তাৰ পৰিস্থিতি উপভোগ কৰি থকা তথাকথিত বৈজ্ঞানিকৰ দলটোক বৰ প্ৰহাৰ কৰিবলৈ মন গ’ল৷ কোনোমতে নিজকে নিয়ন্ত্ৰনলৈ আহি সি সুধিলে - "অভ্ৰমিকা যদি চেট-বট, কথা কেনেকৈ পাতিব পাৰে?"\n- "আমি শেহতীয়া কৈ অভ্ৰমিকাক কণ্ঠ দানো কৰিলো, মানে voice synthesis প্ৰগ্ৰেমটো যোগ দিলো৷ কৃত্ৰিম অৱয়ব বা শৰীৰ তৈয়াৰ কৰাৰ কামো পূৰ্ণ গতিত চলি আছে৷ প্ৰায় হৈছেই৷", দলটোৰ আটাইতকৈ বয়োজেষ্ঠ ব্যক্তিজনে উত্তৰ দিলে, "অ’, চিনাকি কৰি দিবলৈ পাহৰিছিলো, মই ড. পি. কে. মানে পংকজ কুমাৰ, এই প্ৰকল্পৰ গবেষণাৰ মুৰব্বী৷ মই উত্তৰ-গুৱাহাটিৰ 'ব্ৰেইন-জ’ন'ৰ 'নেচনেল ইন্সটিটিউত অৱ অৰ্টিভিচিয়েল ইন্টেলিজেঞ্চ'ৰ এজন গৱেষক৷ এটা হিৰ’চিমা বিশ্ববিদ্যালয়ৰ ড. জে.টি মানে জেচিকা টাকাহাচি৷ আৰু এওঁলোক আমাৰ দলৰ সদস্য৷"\nড. পিকেয়ে আনকেইজনৰো চিনাকি দি গ’ল৷ ৰিকুৰ মনত ইমানবোৰ খেলি-মেলি লাগি আছিল যে সি কথাবোৰ ভালকৈ নুশুনিলে৷ কেইজনমান কম্পিউটাৰ বিজ্ঞানী, দুজনমান মনোবিজ্ঞানী আৰু সমাজ-বিজ্ঞানী৷ তেওঁলোকৰ ৰিকুৰে দৰে প্ৰায় এশমান ব্যক্তিৰ লগত এনে 'কথা-বতৰা' চলাই থকা হৈছে৷ কৃত্ৰিম বুদ্ধিমত্তাটোৱে কি ক’ব লাগে, কেনেকৈ ক’ব লাগে আদি সকলো নিজে সিদ্ধান্ত লয়৷ ই মানুহৰ মন ইমান সুন্দৰকৈ বুজে আৰু পতাব বা মনাব পাৰে সৃষ্টিকৰ্তাসকলো তবধ মানিছে৷\nএইদৰে কথোপকথন চলি থকাৰ মাজতে বাহিৰত কিছুমান হুলস্থূল শুনা গ’ল৷ কোনোবাই কিবা ধাতুৰ বস্তু প্ৰহাৰ কৰাৰ শব্দ৷ ৰিকুৱে বাহিৰলৈ ভুমুকি মাৰি দেখিলে সেই উদণ্ড মানুহজাক৷ ৰেষ্টোৰাত উৰি-ফুৰা ড্ৰোনবোৰ প্ৰহাৰ কৰি নষ্ট কৰিবলৈ যত্ন কৰিছে৷ গ্ৰাহকসকলকো অক্ৰমণ কৰিছে৷ হঠাৎ এক হুলস্থলীয়া অৱস্থা৷ কোন সেইবোৰ মানুহ? কিয় সিহঁতৰ পুৰণি কাপোৰ৷ লগতে সেই বিকত দুৰ্গন্ধ - যেন কিবা জন্তু মৰি পছিচে৷ কিয় সিহঁতি এই স্বয়ংচালিত যন্ত্ৰবোৰ নষ্ট কৰিব বিছাৰিছে?\nৰিকুৱে বৈজ্ঞানিকৰ দলটোকো সতৰ্ক কৰি দিলে৷ সকলো থিয় হৈ সন্মূখৰ যন্ত্ৰ-পাতিবোৰ খৰ-ধৰকৈ সামৰিবলৈ ধৰিলে৷ কোলাহল বাঢ়ি আহিল৷ ৰিকুৱে পিছ দোৱাৰেদি কোনোমাতে পৰাই আহিল৷\nপ্ৰতিবাদ -৩ (এক বিজ্ঞানভিত্তিক ধাৰাবাহিক কল্প-কাহিনী)\n(--পিছৰখিনি)'কাৰেংঘৰ'ৰ সন্মূখতো কিছুমান মানুহ গোট খাইছে৷ সেই একেই ধৰণৰ মানুহ, যিবোৰে গুবেৰবোৰ আক্ৰমণ কৰিছিলে - কাপোৰবোৰ অলপ পুৰণি, জহি-খহি যোৱা৷ ৰিকুৰ অলপ চিন্তা লাগিল৷ তথাপি সি কাৰেংঘৰৰ ভিতৰ সোমালে৷ ই গুৱাহাটীৰ একমাত্ৰ যন্ত্ৰমানৱে চলোৱা ৰেষ্টোৰা৷ গ্ৰাহকে খোৱা টেবুলত থকা পৰ্দা এখনত কি খাব জনাই দিয়ে৷ তাৰ ভিত্তিত, ৰান্ধনীঘৰত কিছুমান ঔদ্যোগিক যন্ত্ৰমানৱে আহাৰ তৈয়াৰ কৰে৷ সেইবোৰ আকৌ কেইবাখনো উৰন্ত ড্ৰোনে টেবুলত গ্ৰাহকৰ আগত সজাই দি থৈ যায়৷\nৰিকু সোমাই অহাৰ লাগে লাগে এক অপৰূপ দৃশ্য৷ শাৰী শাৰী কৈ থকা টেবুলসমূহত খাদ্য-প্ৰিয় গ্ৰাহক কিছুমানে জুতি লৈ আহাৰ গ্ৰহণ কৰি আছে৷ আন কিছুমানে অৰ্ডাৰ দি আহাৰ অহালৈ বাট চাই আছে৷ কিছুমান ৫-৬ জনীয়া সমনীয়া বন্ধু-বান্ধবৰ দল, কিছুমান বাপেক-মাক-ল’ৰা-ছোৱালী লৈ অহা পৰিয়াল৷ আন কিছুমান চকুৱে চকুৱে চাই আত্ম বিভোৰ হৈ থকা প্ৰেমিক-প্ৰেমিকা৷ তাৰ মাজে মাজে মৌ-মাখিৰ দৰে শব্দ কৰি উৰি ফুৰিছে অসংখ্য কৃত্ৰিম বুদ্ধিমত্তা থকা ড্ৰোন৷ কিছুমানে আহাৰ লৈ আহিছে৷ কিছুমানে খোৱা শেষ কৰা প্লেট-বাটিবোৰ লৈ গৈছে৷ এক ব্যস্তময় পৰিবেশ৷\nৰিকুৱে বিষ্ময়ভৰা চাওনিৰে সেইবোৰ চাই থাকোতেই, কোনাবাই মাত লগালে - "মহাশয়, মই কিবা সহায় কৰিব পাৰো?"\n"আদৰণি" বুলি লিখি থোৱা সন্মূখৰ মেজখনৰ পৰা দিপ-লিপ ছোৱালী এজনীয়ে তাক সুধিলে৷\nসি অলপ ওচৰলৈ গৈ ক'লে - "অভ্ৰমিকাৰ নামৰ কোনো টেবুল বুক আছে নেকি?"\nছোৱালীজনীয়ে তপৰাই উত্তৰ দিলে - "হয়, আছে৷ কেবিন নম্বৰ ১২৷ আপুনি এইফালে যাওক, অলপ দূৰ গৈয়ে পাব৷"\nৰিকুৱে ভাৱিলে - "কেবিন বুকিং কৰি থৈছে ! ছোৱালী কম নহয়৷"\nৰিকুৱে কেবিনৰ দৰ্জাখন খুলি বিৰ্চুতি খালে - ভিতৰত ৫-৬জন মান মানুহ৷ সি কিবা ভুল হ’ল বুলি ওলাই আহিব খুজিছিল৷ তেনেতে অভ্ৰমিকাৰ মাতটো কোনোবা ফালৰ পৰা শুনা গ'ল - "ৰিকু, সোমাই আহা৷ তোমাৰ ভুল হোৱা নাই, তুমি থিক কেবিনতে সোমাইছা৷"\nৰিকুৱে ভাৱিলে - "কি ছোৱালী ঔ, প্ৰথম দিনাই লগ কৰিবলৈ মাতি গোটেই পৰিয়াল লৈ আহি গ’ল৷ বিয়াই কৰাবলৈ কৈ নিদিয়েতো !!"\nৰিকু সোমাই আহিল৷ মানুহ কেইজনৰ এজনকো 'অভ্ৰমিকা' যেন তাৰ বোধ নহ’ল৷ এজন চুলি-দাড়ী পকা ৬০ বছৰীয়া মান বৃদ্ধ৷ এগৰাকী ৫০-ৰ ঘৰত ভৰি দিয়া আদবয়সীয়া মহিলা৷ বাকী কেইটা তিনিজন ২০-৩০ বছৰীয়া মান ডেকা ল’ৰা বা মানুহ৷ সকলোৱে ৩২টা দাঁত উলিয়াই তাৰ ফালে চাই হাঁহি থাকিল - নিঃশব্দৰে৷ কাৰো মুখত কোনো কথা নাই৷ কেবল এক সম্ভাষণ ভৰা মুৰ দুপনি৷ সন্মূখত খোৱা বস্তুৰ সলনি কেইবাটাও কম্পিউইটাৰ আৰু আন কিছুমান ৰিকুৱে নেদেখা যন্ত্ৰ-পাতি৷\nতাৰ মানস-পাতত থকা ২২-২৩ বছৰীয়া অভ্ৰমিকা ক’ত? তাইৰ মানটো এইমাত্ৰ ক’ৰ পৰা আহিলে? তেনেতে অভ্ৰমিকাৰ মাত আকৌ শুণা গ’ল - "ৰিকু, তুমি হয়তো আচৰিত হবা৷ হয়তো অলপ খঙো উঠিব পাৰে৷ মই, মানে 'অভ্ৰমিকা', কোনো তেজ-মঙহৰ যুবতী নহওঁ৷ মই এজনী 'চেট-বট', অৰ্থাৎ কথা পতা যন্ত্ৰ-মানৱ৷ মই এটা কম্পিউটাৰ প্ৰগ্ৰেম মাঠো৷ এওঁলোক মোৰ সৃষ্টি কৰ্তা৷"\nপ্ৰতিবাদ -২ (এক বিজ্ঞানভিত্তিক ধাৰাবাহিক কল্প-কাহিনী)\nহাতত জীৱটো লৈ ৰিকুৱে থিয় হৈ থাকিল৷ এনেতে কেইবাখনো পুলিচৰ গাড়ী আহি পালেহি৷ লাঠি-চালনা হ’ল৷ জংগী, উৎমাত দলটোক নিয়ন্ত্ৰণ কৰি পুলিচে তেওঁ‌লোকক জিম্মাত ল’লে৷ কেইবাখনো খালি বাছত ভৰাই তেওঁলোকক থানালৈ লৈ যোৱা হ’ল৷ পৰিস্থিতি নিয়ন্ত্ৰিত হ’ল যদিও আলিবাটটো পৰি থকা অচল গুবেৰ কেইখন চফা কৰিবলৈ কিছু সময় লাগিব৷ সেয়ে যান-যত সৃষ্টি হৈছে৷ ৰিকু খোজ কাঢ়িয়েই আগ বাঢ়ি গ’ল৷ অলপ আগত মুকলি স্থানত এটা ট্ৰেকাৰ ষ্টেণ্ড আছে৷ তাতে ট্ৰেকাৰত উঠিয়ে সি কিছু দূৰ যোৱাৰ কথা চিন্তা কৰিলে৷\nদুখোজমান যোৱাৰ পিছতেই ৰিকুৰ ফোনটো বাজি উঠিল৷ ফোনটো কাণৰ ওচৰত লোৱাৰ লগে লাগে সিফালৰ পৰা অভ্ৰমিকাৰ মাত ভাহি আহিল - "কি হ’ল? ইমান দেৰি কৰিছা যে?"\n- "ৰাষ্টাত কিছুমান মানুহে কিবা প্ৰতিবাদ কৰিছে৷ একেবাৰে হুলস্থূল, কেইবাখনো গুবেৰ গাড়ী ভাঙি পেলালে৷ পুলিচে লাঠি-চালনাও কৰিলে"\n-"কি কোৱা? সাৱধানে আহিবা৷ তোমাৰ একো হোৱা নাই তো?"\n-"মোৰ একো হোৱা নাই৷ কিন্তু, মই অহা গুবেৰখনো সিহঁতে ভাঙি পেলালে৷"\n-"অহ ! তুমি এতিয়া ক’ত? আহি আছা নে? অসুবিধা হ’ব যদি আদি নালাগে৷ অন্য এদিন লগ কৰিম দিয়া৷"\n-"নাই, নাই, চিন্তা নকৰিবা৷ মই আহি আছো৷ ওচৰতে ট্ৰেকাৰ ষ্টেণ্ড এটা আছে৷ তালৈ গৈ আছো৷ বাকীখিনি ট্ৰেকাৰতে যাম৷"\n-"থিক আছে৷ বাৰু, সাৱধানে আহিবা৷ মই অপেক্ষা কৰি আছো৷"\nঅভ্ৰমিকা ৰিকুৰ 'ই-বান্ধৱী', মানে ফেইচবুক হুৱাট্চ-এপ আদিত লগ পোৱা বান্ধৱী৷ আজি দুবছৰ মানেই হ’ল সিহঁত চিনাকী হোৱা৷ কোনো দিনে বাস্তৱ জগতত লগ পোৱা নাই যাদিও, ই-মাধ্যমসমূহে সিহঁত দুয়োকে যথেষ্ট ওচৰলৈ লৈ আহিছে৷ আজি-কালি ফোনতো বহু সময় ধৰি কথা-বতৰা চলে৷ কথাবোৰ, মনবোৰ যেন মিলিব ধৰিছে৷ একেই ধৰণৰ ৰুচি, একে শিল্পীৰে সংগীত, একেই কথা-ছবি দুয়ো ভাল পায়৷ হয়তো প্ৰেমৰ এজাক বা ব'বলৈ আৰম্ভ কৰিছে সিঁহতৰ মাজত৷ বহুবাৰ ৰিকুৱে অভ্ৰমিকাক লগ পাবলৈ আগ্ৰহ প্ৰকাশ কৰিছিলে - ক’ৰবাত কফি একাপ খাবলৈ, মুখা-মুখিকৈ অন্ততঃ কথা এষাৰ পাতিবলৈ৷ অভ্ৰমিকাই সংকুচ কৰিছিলে৷ লগ কৰিব নোৱাৰিম বুলি কৈছিল, "আমি ই-বন্ধু হৈ থকাই ভাল" বুলিয়েই কৈছিল৷ বহু দিনৰ নিৰবিচিণ্ণ প্ৰচেষ্টাই আজি ফল দিলে। অৱশেষত ৰিকুৰ কথাত তাই মান্তি হ’ল৷ আজি ৰিকু গৈছে অভ্ৰমিকাক লগ ধৰিবলৈ - পোণ প্ৰথমবাৰৰ বাবে৷ তাতে এইবোৰ অঘটন৷\nৰিকু সৌৰ-শক্তি চালিত ট্ৰেকাৰ এখনত বহি ল’লে৷ ঘাইপথটিৰ কাষে কাষে ট্ৰেকাৰখন যিমানে আগ বাঢ়ি গ’ল, ৰিকুৰ মনটো সিমানেই উচ-পিচ কৰিবলৈ ধাৰিলে৷ যোৱা দুবছৰ ধৰি যিজনী ছোৱালীৰ লগত সি ইমান কথা-বতৰা পাতিলে, বিভিন্ন ভাৱৰ আদান-প্ৰদান কৰিলে আৰু বহুখিনি ওচৰ চাপি আহিলে, আজি সি তাইক লগ পাব - নিজ চকুৰে দেখিব৷ কিছু কথা পাতিব৷ হয়তো প্ৰাণৰ কথা আৰু মুকলিকৈ পাতিব৷ তাৰ মনটো ভাল লাগি গ’ল৷\nফোনটো আকৌ বাজিল - "ৰিকু, ক’ত পালাহি? কিমান দূৰ আছে?"\nঅভ্ৰমিকাৰ ফোন৷ তায়ো উৎকণ্ঠিত হৈ উঠিছে৷\n-"পালোহি আৰু, বেছি দূৰ নাই৷ মই 'কাৰেংঘৰ' পালে ফোন কৰিম৷"\n-"থিক আছে৷ 'কাৰেংঘৰ'ত লগ পাম৷"\n'কাৰেংঘৰ' গুৱাহাটীৰ এখন আধুনিক ৰেষ্টোৰা৷ নতুনকৈ নাম কৰিছে৷ তাতেই ৰিকু আৰু অভ্ৰমিকাই প্ৰথম বাৰৰ বাবে লগ কৰিব৷\nপ্ৰতিবাদ -১ (এক বিজ্ঞানভিত্তিক ধাৰাবাহিক কল্প-কাহিনী)\nগুৱাহাটী সুপ্ৰতিভ নগৰ, ২২ জুলাই ২০৩৬ চন৷\nৰিকুৱে পুৱাৰ জলপান গ্ৰহণ কৰি কৰিয়ে স্মাৰ্টফোনটোত 'গুবেৰ' এখন মাতি পঠিয়ালে৷ দুই মিনিটমানৰ ভিতৰতে তাঁহাতৰ পদুলিমুখত 'গুবেৰ'খন আহি পালহি৷ স্বয়ংচালিত 'গুবেৰ' খনত প্ৰবেশ কৰাৰ লগে লগে ই ৰিকুৱে দিয়া গন্তব্য স্থানলৈ গতি কৰিবলৈ ধৰিলে৷ বাহিৰৰ পৰা দেখাত পুৰণি যুগৰ মাৰুতি-৮০০ খনৰ দৰে হ’লেও, গুবেৰসমূহত চালকৰ বাবে স্তেয়েৰিং হুইল, ব্ৰেইক্, এক্সেলেৰেটৰ আদি একো নাই৷ কেবল স্পৰ্শকাতৰ পৰ্দাযুক্ত এটা 'লেপটপ'৷ জন-অৰণ্য, যান-অৰণ্যৰ মাজেৰে বাট নেওচি ই সুকলমে গৈ থাকিল৷ গুৱেৰখনৰ চাৰিওফালে থকা বহুতো সংবেদনশীল কেমেৰা, চ’নাৰ আদিৰ দ্বাৰা ই মানুহতকৈও ভালকৈ 'দেখে'৷ কেইবা লাখ কিলোমিটাৰ গাড়ী চলোৱাৰ 'অভিজ্ঞতা'ৰে সমৃদ্ধ কৃত্ৰিম বুদ্ধিমত্বাটোৰ গাড়ী চলোৱাৰ অবিশ্বাস্য নিপুণতা৷ ভাৰতীয় আলি-বাটত সঘনে মুখামুখি হোৱা ৰিক্সা, চাইকেল, বাইক-স্কুটাৰ, সৰু গাড়ী, ডাঙৰ গাড়ী, গৰু-ছাগলী-হাতী-মানুহ আদি সকলো ই চিনাক্ত কৰিব পাৰে আৰু অনায়সে বাট নেওচি গৈ থাকিব পাৰে৷ ট্ৰেফিক লাইট নথকা তিনি আলি, চাৰি আলি আদিতো ই অতি সুদক্ষতাৰে পাৰ হৈ যাব পাৰে৷ প্ৰয়োজন সাপেক্ষে ই পেঁপাটিও জোৰকৈ বজাই দিয়ে৷ মুঠৰ ওপৰত মানৱ চালকতকৈ ইয়াক বেছিকৈহে ভৰষা কৰিব পাৰি৷\nনিৰ্ভয়েৰে ৰিকু গৈ থাকিল৷ স্মাৰ্টফোনটো তাৰ স্কুলীয়া বন্ধু বৰ্গৰ হুৱাট্‌চ-এপ গোটতোত লগৰ কেইটাৰ লগত চুপতি কৰি কৰি গৈ থাকিল৷ প্ৰথম অহাৰ ৫ বছৰৰ ভিতৰতে আজি গুৱাহাটিত প্ৰায় ৫০০০খন গুবেৰ হ’লগৈ৷ ই অতি জনপ্ৰিয় হৈ আহিছে৷ মানুহে আট’, টেক্সি আদিৰ সলনি গুবেৰ ব্যৱহাৰ কৰিবলৈ লৈছে৷ এইবোৰ বহু গুণে সস্তা আৰু নিৰাপদ বুলি পৰিগণিত হৈছে৷\nহঠাতে গুৱেৰখনৰ গতি মন্থৰ হৈ গ’ল৷ ৰিকুৱে বাহিৰলৈ চাই পঠিয়ালে৷ সকলো গাড়ী মন্থৰ হৈছে৷ হয়তো আগত কিবা দুৰ্ঘটনা ঘটিছে৷ এইবাৰ গুবেৰখন একেবাৰে ৰৈ গ’ল৷ বাকীবোৰ গাড়ীও আলিবাটৰ মাজত ৰৈ আছে৷ দুই এখন গাড়ীৰ পৰা মানুহবোৰ ওলাই কি হৈছে চাবলৈ যত্ন কৰিছে৷ এই দৰে কেইবা মিনিট পাৰ হৈ গ’ল৷ বহু দূৰৰ পৰা অহা এটি কোলাহল শুনা গ’ল৷ কৌতুহল বশত ৰিকুৱে গুবেৰখনৰ কম্পিউটাৰটোক শুধিলে - "হেল্ল' গুবেৰ"৷\n-"কি হৈছে? কিয় গাড়ীবোৰ ৰৈ আছে?"\n-"চাৰ, মই আগৰ গুবেৰসমূহক সম্পৰ্ক কৰি জানিব পাৰিছো যে - আগত বহু মানুহ গোট খাই আলিবাটটো আগুচি ধৰিছে, গাড়ীবোৰ যাবলৈ দিয়া নাই৷ তেওঁলোকে বিশেষকৈ 'গুবেৰ' সমূহক আক্ৰমণ কৰিছে৷"\n-"কি? গুবেৰসমূহ আক্ৰমণ কৰিছে?"\n-"হয়, তেওঁলোকে 'গুবেৰ' সমূহক আক্ৰমণ কৰিছে৷"\nৰিকুৱে বাহিৰলৈ আকৌ এবাৰ চাই পঠিয়ালে৷ হয়, উদণ্ড মানুহ এজাকে গুবেৰবোৰ আক্ৰমণ কৰিছে৷ লোহাৰ ৰ’ড, শিলগুটি আদিৰে গুবেৰবোৰ প্ৰহাৰ কৰিছে৷\n-"চাৰ, আপুনি এতিয়াই ইয়াৰ পৰা নামি কোনো সুৰক্ষিত অঞ্চললৈ যাওক !!"\nএই দৰে কৈ গুবেৰখনে দৰ্জাখন খুলি দিলে৷ এক দুৰ্গন্ধ - নিগনি মৰি পছি যোৱাৰ দৰে দুৰ্গন্ধ৷ ৰিকুৱে তাৰ নিজৰ বেগটো লৈ ওলাই আহিল আৰু আলিবাটৰ কাষৰ এক নিৰাপদ স্থানত থিতাপি ল’লে৷ তাৰ লগত আন বহুলোকে তাত থিতাপি লৈছেহি৷ সি একো তত ধৰিব নোৱাৰিলে৷ তাৰ চকুৰ আগতে সেই জংগী দলটোৱে সি উঠি অহা গুবেৰখন ভাঙি টচ-নচ কৰি পেলালে৷ তাৰ বুকু কপি উঠিলে৷ কি হৈছে - এইবোৰ !!\nপ্ৰতিবাদ -৭ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -৬ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -৫ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -৪ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -৩ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -২ (এক বিজ্ঞানভিত্তিক ধাৰাবাহিক কল্প-কাহি...\nপ্ৰতিবাদ -১ (এক বিজ্ঞানভিত্তিক ধাৰাবাহিক কল্প-কাহি...


Citimac P in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Citimac P ar byavahar, ppali, parshwakriya, upkaar, kriya-pratikriya aaru satarkatabani\nसदस्य इस दवा को ₹569.05 में ख़रीदे।\nCitimac P ৰ মূল্য আৰু পেকৰ চাইজ - Citimac P Price and Pack Size in Assamese - Citimac P ar mulya aaru pakor size\nCitimac P Tablet ₹599.0 खरीदें\nCitimac P ৰ লাভ আৰু ব্যৱহাৰসমূহ- Citimac P Benefits & Uses in Assamese- Citimac P ar laabh aaru byavaharsamuh\nCitimac P ৰ পালি আৰু সেয়া কেনেদৰে ল'ব- Citimac P Dosage & How to Take in Assamese - Citimac P ar paali aaru xeya kenedore lobo\nCitimac P ৰ পাৰ্শ্চক্ৰিয়াসমূহ- Citimac P Side Effects in Assamese- Citimac P ar parshwakriyasamuh\nCitimac P সংক্ৰান্ত সতৰ্কতাবাণীসমূহ- Citimac P Related Warnings in Assamese- Citimac P xonkranta xatarkatabanisamuh\nঅইন দৰৱৰ সৈতে Citimac Pৰ গুৰুতৰ ক্ৰিয়া-প্ৰতিক্ৰিয়া- Severe Interaction of Citimac P with Other Drugs in Assamese- Oinor xoite Citimac P ar gurutor kriya-pratikriya\nCitimac P মতভেদসমূহ- Citimac P Contraindications in Assamese- Citimac P nishedhsamuh\nCitimac P ৰ বিষয়ে সততে সোধা প্ৰশ্নসমূহ- Frequently asked Questions about Citimac P in Assamese- Citimac P ar bikhoye satate xodha prashnasamuh\nখাদ্য আৰু মদৰ সৈতে Citimac P ক্ৰিয়া-প্ৰতিক্ৰিয়া- Citimac P Interactions with Food and Alcohol in Assamese- khadya aaru modor xoite Citimac P kriya-pratikriya\nCitimac P ৰ লাভ আৰু ব্যৱহাৰসমূহ - Citimac P Benefits & Uses in Assamese - Citimac P ar laabh aaru byavaharsamuh\nCitimac P তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCitimac P ৰ পালি আৰু সেয়া কেনেদৰে ল'ব - Citimac P Dosage & How to Take in Assamese - Citimac P ar paali aaru xeya kenedore lobo\nCitimac P-ৰ উপাদানসমূহ - Citimac P Active Ingredients in Assamese - Citimac P-ar upadaansamuh\nCitimac P ৰ পাৰ্শ্চক্ৰিয়াসমূহ - Citimac P Side Effects in Assamese - Citimac P ar parshwakriyasamuh\nগৱেষণাৰ ভিত্তিত, Citimac P ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCitimac P সংক্ৰান্ত সতৰ্কতাবাণীসমূহ - Citimac P Related Warnings in Assamese - Citimac P xonkranta xatarkatabanisamuh\nCitimac P-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCitimac P এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Citimac P খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nCitimac P-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Citimac P গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Citimac P কি প্ৰভাৱ দেখা গৈছে?\nCitimac Pৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Citimac P কি প্ৰভাৱ দেখা গৈছে?\nCitimac Pৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Citimac P ৰ কি প্ৰভাৱ দেখা গৈছে?\nCitimac Pৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Citimac Pৰ গুৰুতৰ ক্ৰিয়া-প্ৰতিক্ৰিয়া - Severe Interaction of Citimac P with Other Drugs in Assamese - Oinor xoite Citimac P ar gurutor kriya-pratikriya\nCitimac P তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCitimac P মতভেদসমূহ - Citimac P Contraindications in Assamese - Citimac P nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Citimac P লোৱা অনুচিত যাতে -\nCitimac P ৰ বিষয়ে সততে সোধা প্ৰশ্নসমূহ - Frequently asked Questions about Citimac P in Assamese - Citimac P ar bikhoye satate xodha prashnasamuh\nএই Citimac P-এ অভ্য়াস বা নিচাৰ সৃষ্টি কৰে নেকি?\nনহয়, আপনি Citimac Pৰ প্ৰতি আসক্ত নহয়।\nCitimac P লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Citimac P লওক।\nমানসিক ৰোগ থকা ৰোগীৰ ক্ষেত্ৰত Citimac P ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Citimac P ক্ৰিয়া-প্ৰতিক্ৰিয়া - Citimac P Interactions with Food and Alcohol in Assamese - khadya aaru modor xoite Citimac P kriya-pratikriya\nখাদ্য আৰু Citimac Pৰ ক্ৰিয়া-প্ৰতিক্ৰিয়া\nখাদ্যৰ সৈতে Citimac P লোৱাটোৱে একো সমস্যাৰ সৃষ্টি নকৰে।\nমদ আৰু Citimac Pৰ মাজৰ প্ৰতিক্ৰিয়া\nমদৰ সৈতে Citimac P সেৱন কৰাটো বিপজ্জনক হ'ব পাৰে।\nCitimac P ৰ অনুকল্প - Substitutes for Citimac P in Assamese\nআপুনি বা আপোনাৰ পৰিয়ালৰ কোনোবাই Citimac P লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Citimac P ব্যৱহাৰ কৰিছিল নেকি?\nআপুনি কিমান পৰিমাণে Citimac P সেৱন কৰিছিল?\nআপুনি Citimac P ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Citimac P সেৱন কৰে?


পশ্চিমঘাট পৰ্বতমালা - অসমীয়া ৱিকিপিডিয়া\nকেৰালাৰ অনামুদী হৈছে পশ্চিমঘাট পৰ্বতমালাৰ উচ্চতম শৃংগ।\n10°10′N 77°04′E / 10.167°N 77.067°E / 10.167; 77.067স্থানাংক: 10°10′N 77°04′E / 10.167°N 77.067°E / 10.167; 77.067\nপশ্চিমঘাট পৰ্বতমালা বা সহ্যাদ্ৰী (ইংৰাজী: Western Ghats) এক পৰ্বতশ্ৰেণী যাৰ পৰিসৰ ১,৬০,০০০ বৰ্গ কিলোমিটাৰ আৰু পৰিধি ১,৬০০ কিলোমিটাৰ। ই ভাৰতবৰ্ষৰ পশ্চিমসীমাৰ উপকূলীয় অঞ্চলৰ সমান্তৰালকৈ গুজৰাট ৰাজ্যৰ পৰা আৰম্ভ কৰি মহাৰাষ্ট্ৰৰ সহ্যাদ্ৰী পৰ্বতমালা, গোৱা, কৰ্ণাটকৰ মালাবাৰ উপকূল, কেৰালা আৰু তামিলনাডু ৰাজ্যপৰ্যন্ত বিস্তৃত। এই অঞ্চল ইউনেস্কোৰ প্ৰাকৃতিক বিশ্ব ঐতিহ্য ক্ষেত্ৰ আৰু বিশ্বৰ জৈৱিক বৈচিত্ৰ্যৰ আঠটা হটস্পটৰ ভিতৰত এটা। ভাৰতৰ উদ্ভিদ আৰু জীৱজন্তুৰ এক বৃহৎ অংশ ইয়াত পোৱা যায়, যাৰ মাজৰ বহুতো ভাৰতৰ আন অঞ্চলত আৰু পৃথিৱীৰ আন কোনো ঠাইত পোৱা নাযায়। পশ্চিমঘাট পৰ্বতমালা গুজৰাট ৰাজ্যৰ তাপ্তী নদীৰ দক্ষিণৰ সোনগন্ধ নগৰৰ পৰা আৰম্ভ হৈ মহাৰাষ্ট্ৰ, কৰ্ণাটক, গোৱা, কেৰেলা আৰু তামিলনাডু ৰাজ্য পৰ্যন্ত প্ৰায় ১৬০০ কি:মি: জুৰি বিস্তৃত হৈ ভাৰতৰ দক্ষিণপ্ৰান্ত্ৰৰ তামিলনাডুৰ মুৰুণ্ঠবাজ মালাইত শেষ হৈছে।\n↑ "Western Ghats". https://whc.unesco.org/en/list/1342.\n↑ Myers, Norman; Mittermeier, Russell A.; Mittermeier, Cristina G.; Da Fonseca, Gustavo A. B.; Kent, Jennifer (2000). "Biodiversity hotspots for conservation priorities". Nature খণ্ড 403 (6772): 853–858. doi:10.1038/35002501. PMID 10706275.\n↑ "UN designates Western Ghats as world heritage site". The Times of India.2July 2012. http://articles.timesofindia.indiatimes.com/2012-07-02/flora-fauna/32507340_1_world-heritage-list-western-ghats-border-town.\n↑ A biodiversity hotspot, http://wwf.panda.org/knowledge_hub/where_we_work/western_ghats/\n"https://as.wikipedia.org/w/index.php?title=পশ্চিমঘাট_পৰ্বতমালা&oldid=281623"ৰ পৰা অনা হৈছে\nএই পৃষ্ঠাখন ১০ জুন, ২০২১ তাৰিখে ১৭:২৫ বজাত অন্তিম সংশোধন কৰা হৈছিল।


ব’হাগেই সময় মূল্যায়নৰ : এতিয়া আহ্বান নহয়, জাতিক সুৰক্ষিত আৰু শক্তিশালী কৰাৰ দায়িত্ব সোণোৱালৰ\nমুখ্যমন্ত্ৰী সৰ্বানন্দ সোণোৱালৰ মুখত মাজে-সময়ে বিহুনাম শুনো। এটা ৰাষ্ট্ৰীয় টেলিভিশ্যন চেনেলৰ দুটা ভিন্ন বিশেষ অনু্ষ্ঠানত মুখ্যমন্ত্ৰী সোণোৱালক এংকৰে এফাকি বিহু গাবলৈ কোৱাত স্বভাৱসুলভভাৱেই তেওঁৰ মুখৰ পৰা ওলাইছিল বিহু নাম। সদৌ অসম ছাত্ৰ সন্থাত থকাৰ দিনৰ পৰা সৰ্বানন্দ সোণোৱালে জাতীয় উৎসৱ ৰঙালী বিহুত অসমীয়া জাতিক সুৰক্ষিত আৰু অধিক শক্তিশালী কৰাৰ আহ্বান জনাই আহিছে। কিন্তু এতিয়া আহ্বান নহয়, জাতিক সুৰক্ষিত আৰু শক্তিশালী কৰাৰ গুৰু দায়িত্বও সোণোৱালৰেই।\nসেইবাবে বিহুৰ বতৰত প্ৰশ্ন উত্থাপন হৈছে- মুখ্যমন্ত্ৰীৰূপে সৰ্বানন্দ সোণোৱালে সেই দায়িত্ব কিমান পালন কৰিবলৈ সক্ষম হৈছে? অসমত বিজেপি মিত্ৰজোঁট চৰকাৰৰ প্ৰায় দুবছৰ হ’বৰ হ’ল। দু‍বছৰত অসমীয়া জাতিলৈ ইটোৰ পিছত সিটো অশনি সংকেতহে আহিছে। বিজেপি তথা সংঘ পৰিয়ালে অসমক পৰীক্ষাগাৰ হিচাপে বাচি লৈ চলাই আছে নানান সম্পৰীক্ষা। নাগৰিকত্ব আইন সংশোধন কৰি মোদী চৰকাৰে হিন্দু বাংলাদেশীক সংস্থাপন দিবলৈ বিচৰা পদক্ষেপে অসমত তীব্ৰ প্ৰতিক্ৰিয়াৰ সৃষ্টি কৰিছে। বিভিন্ন দল-সংগঠন, নাগৰিক সমাজে ইয়াৰ বিৰুদ্ধে সজোৰে প্ৰতিবাদ কৰিছে। এই প্ৰতিক্ৰিয়া, প্ৰতিবাদক তিল মাত্ৰও গুৰুত্ব দিয়া নাই মোদী চৰকাৰে। আৰু অসম চৰকাৰো এই ক্ষেত্ৰত নীৰৱ। কেৱল নীৰৱেই নহয়, এই বিষয়ত কেন্দ্ৰীয় চৰকাৰক সহযোগিতাও আগবঢ়াই আহিছে।\nনাগৰিকত্ব আইন সংশোধনী বিধেয়্ক সন্দৰ্ভত গঠন কৰা যুটীয়া সংসদীয় সমিতিৰ কাৰ্যকলাপে ইমান দূৰ পাইছেগৈ যে- বিহুৰ মাজতে দিল্লীত শুনানি অনুষ্ঠিত কৰিব। ভূমিপুত্ৰ সৰ্বানন্দ সোণোৱালে কেনেকৈ গ্ৰহণ কৰিব পাৰিছে এই কথা? অৱশ্যে এইটো কথা স্পষ্ট যে- ক্ষমতাসৰ্বস্ব ৰাজনীতিত সকলো সম্ভৱ। আৰ এছ এছ তথা বিজেপিৰ দীৰ্ঘদিনীয়া কাৰ্যসূচী হিন্দু বিদেশীক নাগৰিকত্ব প্ৰদান কৰা। তাৰ বিৰোধিতা কৰি হয়তো সোণোৱালে মুখ্যমন্ত্ৰীৰ পদ হেৰুৱাব নিবিচাৰে। লগতে নিৰ্বাচনী সমীকৰণো গেৰুৱা বাহিনীৰ বাবে অতি গুৰুত্বপূৰ্ণ। হিন্দু বাঙালীৰ মাজত ভোটবেংক গঢ়িব বিচাৰে বিজেপিয়ে। নিশ্চিতকৈ ৰঙালীৰ আনন্দৰ মাজতো অসমীয়াৰ মনত হিন্দু বাংলাদেশীৰ প্ৰশ্নই দোলা দি থাকিব।\nব’হাগত অসমীয়া জাতিয়ে নতুন প্ৰাণশক্তি লাভ কৰে। উজ্জীৱিত হয় যৌৱন। যৌৱন অৰ্থাৎ যুৱ শক্তিয়েই এটা জাতিৰ বল। ব’হাগত যুৱক-যুৱতী্য়ে নতুন পণ লয়। সেই পণ ব্যক্তিগতৰ পৰা সামূহিকলৈকে। কিন্তু আজিৰ অসমীয়া ডেকা-গাভৰুৰ সন্মুখত কি আছে? ৰাজ্যৰ এক অনুৎপাদনশীল অৰ্থনীতিত কৰ্মসংকোচন আৰু কৰ্মসংস্থাপনহীন পৰিৱেশ। বৰ্তমান অসমৰ অৰ্থনীতি এক প্ৰকাৰ স্থৱিৰ। অৰ্থনৈতিক ক্ষেত্ৰত কোনো এটা খণ্ডতে আশাৰ ৰেঙণি নাই। ২০১৬ চনৰ নিৰ্বাচনত বিজেপিৰ অন্যতম এক প্ৰধান প্ৰতিশ্ৰুতি আছিল কৰ্মসংস্থাপনৰ নিশ্চিতি। প্ৰায় দুটা বছৰত সোণোৱাল চৰকাৰে কৰ্মসংস্থাপনৰ ক্ষেত্ৰত একোৱেই কৰিব পৰা নাই।\nঅৱশ্যে ৰাজ্যত এক বিনিয়োগ অনুকূল বাতাৱৰণ সৃষ্টি কৰাৰ চেষ্টা অব্যাহত ৰাখিছে। কিন্তু আন্তঃগাঁথনিৰ দিশৰ পৰা দুৰ্বল ৰাজ্যখনলৈ সহজে বিনিয়োগকাৰী নাহে। অসম চৰকাৰে ৰাজ্যখনৰ যুৱক-যুৱতীৰ ভৱিষ্যৎ সুৰক্ষিত কৰাৰ বাবে ফলপ্ৰসূ পদক্ষেপ ল’ব লাগিব। উপলব্ধি কৰিব লাগিব গছৰ তল, পথাৰত ডেকা-গাভৰুৱে গোৱা বিহুগীতৰ মৰ্মকথা। তাতেই নিহিত আছে তেওঁলোকৰ ব্যক্তিগত আৰু সামাজিক জীৱনৰ কথা।\nবছৰৰ বিহু পালনৰ বাবেও আমাৰ সমাজৰ বহুলোকে হেৰুৱাইছে সামৰ্থ্য। দৰিদ্ৰ, ভূমিহীন, উপাৰ্জনহীন লোকে যেন হেৰুৱাই পেলাইছে জীৱনৰ ৰং। আকাশলংঘী মূল্যবৃদ্ধিয়ে দুৰ্বিসহ কৰিছে দৈনন্দিন জীৱন। মূল্যবৃদ্ধি ৰোধত চৰকাৰৰ চৰম ব্যৰ্থতা পৰিলক্ষিত হৈছে। বিহুৰ বজাৰত জুই চাই দাম। আনহাতে লোক-উৎসৱৰ লগত জড়িত প্ৰাকৃতিক সমলো কমি আহিছে। ভৱিষ্যতে আমি প্ৰাকৃতিক সমলৰ ওপৰত অধিকাৰ হেৰুৱায়েই পেলাম। তাৰো ব্যৱস্থা কৰিছে চৰকাৰে! বিহুৰ বতৰত এইবোৰ উদ্বেগজনক বিষয়। সেইবাবেই এজন অসমীয়া হিচাপে আশা কৰো- মুখ্যমন্ত্ৰী সৰ্বানন্দ সোণোৱালে অসমীয়া জাতিক শক্তিশালী আৰু সুৰক্ষিত কৰাৰ বাবে পদক্ষেপ গ্ৰহণ কৰক। অন্যথা বিপন্ন হ’ব জাতীয় জীৱন। আৰু সোণোৱাল চৰকাৰৰ বিৰুদ্ধে ক্ৰমান্বয়ে শক্তিশালী হ’ব অধিষ্ঠানবিৰোধী বতাহ।


ব্যংগ: দ্য নিউয়ৰ্ক টাইমছে তেওঁলোকৰ ২৬ ছেপ্টেম্বৰৰ সংস্কৰণত প্ৰধানমন্ত্ৰী মোডীৰ ছবি প্ৰকাশ কৰা নাছিল - Factcrescendo Assamese\nপ্ৰধানমন্ত্ৰী মোডীয়ে যোৱা ২৫ ছেপ্টেম্বৰত ইউনাইটেড ষ্টেটছ অৱ আমেৰিকালৈ তেওঁৰ চৰকাৰী ভ্ৰমণ সমাপ্ত কৰিছে। তেওঁ নিউয়ৰ্কত ৰাষ্ট্ৰসংঘৰ সাধাৰণ সভাৰ ৭৬ তম অধিৱেশনত ভাষণ দিছিল আৰু কোৱাড (QUAD) নেতাসকলৰ সন্মিলনতো অংশগ্ৰহণ কৰিছিল। তেওঁৰ ভ্ৰমণকালত তেওঁ আমেৰিকা যুক্তৰাষ্ট্ৰৰ ৰাষ্ট্ৰপতি জ’ বিডেন আৰু উপ ৰাষ্ট্ৰপতি কমলা হেৰিছক সাক্ষাৎ কৰে।\nইয়াৰ মাজতে, নিউয়ৰ্ক টাইমছৰ প্ৰথম পৃষ্ঠাত প্ৰধানমন্ত্ৰী মোডীক “পৃথিৱীৰ অন্তিম, শ্ৰেষ্ঠ আশা” আৰু “বিশ্বৰ আটাইতকৈ প্ৰিয় আৰু আটাইতকৈ শক্তিশালী নেতা” শীৰ্ষক শিৰোনামৰ সৈতে দেখুওৱা এখন ছবি ছ’চিয়েল মিডিয়াত প্ৰচাৰ হৈছে।\nএই ছবিখন আমাৰ হোৱাটছএপ নং 9049053770 এই পোষ্টটোৰ সত্যতা পৰীক্ষা কৰিবলৈ প্ৰেৰণ কৰা হৈছিল। আমি, ফেক্ট ক্ৰেচেণ্ডোৱে, জানিব পাৰিলো যে ভাইৰেল ছবিখন আচলতে ডিজিটেলভাৱে সম্পাদনা কৰা হৈছে। Archived Link\nনিউয়ৰ্ক টাইমছয়ে ইয়াৰ ২৬ ছেপ্টেম্বৰৰ সংস্কৰণত এনে কোনো বাতৰি প্ৰকাশ কৰা নাছিল।\n২৬ ছেপ্টেম্বৰত প্ৰকাশিত নিউয়ৰ্ক টাইমছ সংস্কৰণৰ প্ৰথম পৃষ্ঠাটো বিচাৰিবলৈ আমি গুগলত এক কীৱৰ্ড অনুসন্ধান চলাই আমাৰ অনুসন্ধান আৰম্ভ কৰিলো। আমি দেখিছিলো যে ২৬ ছেপ্টেম্বৰত নিউয়ৰ্ক টাইমছৰ প্ৰথম পৃষ্ঠাটো ভাইৰেল ছবিখনতকৈ সম্পূৰ্ণ বেলেগ হয়।\nউক্ত পৃষ্ঠাটোত প্ৰধানমন্ত্ৰী মোডী সম্পৰ্কে কোনো ছবি বা বাতৰি প্ৰকাশ কৰা হোৱা নাছিল। সেয়েহে, এয়া স্পষ্ট যে ভাইৰেল ছবিখন ডিজিটেলভাৱে মানুহক বিপথে পৰিচালিত কৰিবলৈ সৃষ্টি কৰা হৈছে। এই ভাইৰেল পৃষ্ঠাটো নিউয়ৰ্ক টাইমছৰ দ্বাৰা প্ৰকাশ কৰা হোৱা নাই।\nছ’চিয়েল মিডিয়াত ভাইৰেল ছবিখন এটা ব্যংগ হিচাপে সৃষ্টি কৰা হৈছিল আৰু ভালদৰে লক্ষ্য কৰিলে কেইবাটাও বানানৰ অশুদ্ধতা দেখা যায় যি নিউয়ৰ্ক টাইমছৰ দ্বাৰা লিখা ইংৰাজীৰ বিপৰীতে হয় ।\nতলত আমি ভাইৰেল ছবিখনত দেখা পোৱা কেইটামান অশুদ্ধতা তালিকাভুক্ত কৰিছোঁ:\n1. মাষ্টহেডত মাহটোৰ বানান ভুলকৈ বৰ্ণনা কৰা হৈছে। ছেপ্টেম্বৰক “ছেটপেম্বাৰ” বুলি বৰ্ণনা কৰা হৈছে\n2. “পৃথিৱীৰ অন্তিম, সৰ্বশ্ৰেষ্ঠ আশা” শীৰ্ষকটো ডাঙৰ আখৰত লিখা হৈছে আৰু ইয়াক শ্লেষ হিচাপে লিখা হৈছে। এনৱাইটিয়ে শীৰ্ষক কেছ ষ্টাইল ব্যৱহাৰ কৰে যিটো ওপৰৰ ছবিখনত দেখা যায়।\n3. ছবিখনৰ শিৰোনামটোত কোৱা হৈছে “মহামান্য, মোডীজীয়ে আমাৰ দেশক আশীৰ্বাদ দিবলৈ এখন খালী এ4 কাগজত স্বাক্ষৰ কৰিছে… হৰ হৰ মোডী”(sic) যি আচলতে ব্যংগ হিচাপে লিখা হৈছে।\nতদুপৰি, ৰিভাৰ্ছ ইমেজ চৰ্চাৰ সহায়ত আমি দেখিছিলো যে প্ৰধানমন্ত্ৰী মোডীৰ ছবিখন প্ৰকৃততে তেওঁৰ নিজৰ ৱেবছাইটত পোষ্ট কৰা হৈছিল।\nফেক্ট ক্ৰেচেণ্ডোৱে অনুসন্ধানৰ পাছত জানিব পাৰিলে যে ছবিখন ডিজিটেলভাৱে সলনি কৰা হৈছে আৰু এক ভুৱা দাবীৰে উক্ত ফটোখন সামাজিক মাধ্যমত শ্বেয়াৰ কৰা হৈছে । “পৃথিৱীৰ শেষ, শ্ৰেষ্ঠ আশা” শীৰ্ষক মোডীৰ ফটো থকা নিউয়ৰ্ক টাইমছৰ প্ৰথম পৃষ্ঠাৰ ভাইৰেল ছবিখন আচলতে ব্যংগাত্মক প্ৰকৃতিৰ। নিউয়ৰ্ক টাইমছয়ে ইয়াৰ ২৬ ছেপ্টেম্বৰৰ সংস্কৰণত এনে কোনো বাতৰি প্ৰকাশ কৰা নাছিল।\nTitle:ব্যংগ: দ্য নিউয়ৰ্ক টাইমছে তেওঁলোকৰ ২৬ ছেপ্টেম্বৰৰ সংস্কৰণত প্ৰধানমন্ত্ৰী মোডীৰ ছবি প্ৰকাশ কৰা নাছিল\nTagged Fact CrescendoFact Crescendo Assameseনিউয়ৰ্ক টাইমছফেক্ট ক্ৰেছেণ্ডো অসমীয়াইমোডী


(কৰুণাকান্ত কলিতাৰ পৰা পুনঃনিৰ্দেশিত)\n১ মাৰ্চ, ১৯৪৩ (৭৭ বছৰ)\n২৬ ডিচেম্বৰ, ২০১৪ (৭১ বছৰ)\nকৰুণা কান্ত কলিতা (ইংৰাজী: Korunakanta Kalita)অসমৰ এজন শিক্ষাবিদ, বক্তা আৰু শ্ৰীমন্ত শঙ্কৰদেৱ সঙ্ঘৰ প্ৰাক্তন পদাধিকাৰ। তেখেতৰ জন্ম হৈছিল কামৰূপ জিলাৰ ৰামদিয়া মৌজাৰ হাঁহদিয়া গাঁৱত, ১৯৪৩ বৰ্ষৰ ১ মাৰ্চত। পিতৃৰ নাম নন্দিৰাম কলিতা আৰু মাতৃৰ নাম দিব্যপ্ৰভা কলিতা।\n২০১৪ চনৰ ২৬ ডিচেম্বৰত কৰুণা কান্ত কলিতাৰ মৃত্যু হয়। তেওঁৰ বিয়োগত অসমৰ মুখ্যমন্ত্ৰী শ্ৰীযুত তৰুণ গগৈ দেৱে গভীৰ শোক প্ৰকাশ কৰাৰ লগতে মৃত্যুৰ পাছদিনা তেওঁ কলিতাৰ গৃহত উপস্থিত হৈ পৰিয়ালবৰ্গক সমবেদনা যাঁচে।\n↑ শান্তনু কৌশিক বৰুৱা, প্ৰীতিমা কৌশিক বৰুৱা (২০১৭). নতুন জানানে ২০১৮. জ্যোতি প্ৰকাশন. পৃষ্ঠা. ৫২৪. ISBN 81-86827-11-0.\n"https://as.wikipedia.org/w/index.php?title=কৰুণা_কান্ত_কলিতা&oldid=250725"ৰ পৰা অনা হৈছে\nএই পৃষ্ঠাখন ২৮ অক্টোবৰ, ২০২০ তাৰিখে ২১:৫৩ বজাত অন্তিম সংশোধন কৰা হৈছিল।


নগা – গীতিকা শইকীয়া – ফটাঢোল\nOctober 3, 2018 গল্প\t26 Comments\nনগা – গীতিকা শইকীয়া\nধাননি পথাৰখনৰ লগতে থকা গেজেপনি মৰা জংঘলখনত তাৰ অবাধ অহা-যোৱা। আবেলি বেলি লহিওৱাৰ আগতেই পথাৰখনত কাম কৰি থকা মানুহবোৰ ঘৰলৈ যাবলৈ লৰা-লৰি কৰে। কিন্তু সি পথাৰৰ কাম কৰি অঁতাই জংঘললৈ যায় আৰু আন্ধাৰ হোৱাৰ পিছতহে হাবিখনৰ পৰা ওলায়। উদং পথাৰখনত কাকো নেদেখিলে জপিয়াই জপিয়াই নাচি ফুৰে। ক’ৰবাত কাম কৰি অলপ দেৰিকৈ ঘৰলৈ যোৱা গাঁৱৰ এটা দুটা মানুহে তাক তেনেদৰে নাচি থকা দেখিলে ভূতে পালে বুলি আটাহ পাৰি গাঁৱলৈ দৌৰি যোৱা চাই সি খেকখেকাই হাঁহে। তেনেকৈ কওঁতে কওঁতে তাক সকলোৱেই ভূতে পোৱা নগা বুলি ক’বলৈ ল’লে। ক’বলৈ গ’লে তাৰ নামটো নগা নাছিলেই! জন্মগতভাৱে আয়েকে নাম দিছিল চুকাফা।\nআহোমৰ ঠগে-গঢ়ে আয়েকে নুমলীয়াটিৰ ভাল নামেই বাছি উলিয়াইছিল। পিছে অকণমান ডাঙৰ হোৱাৰ লগে লগে তাৰ কাণ্ড-কাৰখানাবোৰ দেখি দেখি গাঁৱৰ মানুহবোৰে তাৰ নামটো নগা থ’লে। মানে তাৰ সকলো কাম-কাজতে কিবা এক জবৰজং স্বভাৱ আছিল। ভোক লাগিল বুলিয়েই ঘৰলৈ গৈ কিবা খোৱাৰ সমান সময় ল’বলৈ তাৰ ধৈৰ্য নাছিল। সেয়ে কেঁচাই পকাই হাততে পোৱা ফল-মূল খোৱাৰ লগতে পেট নভৰিলে গছ-বিৰিখত থকা পোক পৰুৱাও থপিয়াই আনি মুখত ভৰাইছিল। মানুহবোৰে হায়ৈ-বিয়ৈকৈ “এইডালে পোক পৰুৱাও খায়” বুলি আটাহ পাৰি থাকে মানে সি কেইটামান পোক পৰুৱা খাই উঠি খাল-বিল যিয়েই নহওক হাত পখালি পানী খোৱা দেখিলে চাই থকা বিলাকৰ বমি আহি গৈছিল।\nদূৰৰ পাহাৰৰ নামনিত হোৱা বজাৰখনত কেতিয়াবা পাহাৰৰ ওপৰৰ নগা গাঁওবোৰৰ পৰা নগা মানুহবিলাক আহিছিল। পোক-পৰুৱা, তথা কুকুৰ আদি খোৱা নগাবোৰক দেখি অহা গাঁৱৰ দুই-চাৰিজনে তাৰ কাণ্ড দেখি প্ৰায়েই কৈছিল যে ই কিবা ভুলক্ৰমেহে অসমীয়া গাঁৱত জন্ম ল’লে। তাৰ নগাৰ ঘৰতহে জন্ম হ’ব লাগিছিল। এনেদৰেই তাৰ নামটো নগা বুলি সকলোৱেই ক’বলৈ ল’লে।\nএদিন গাঁৱৰ ল’ৰামখাই পানী বাঢ়ি ওফন্দি থকা নদীৰ পানী জুৱঁলিত বৰশী বাই আছিল। গোঁহালিৰ পৰা পেলোৱা গোৱৰমাটিৰ দমৰ পৰা বিচাৰি অনা কেঁচুবোৰ বৰশীৰ টোপ হিচাবে লগোৱা হৈছিল। দুটামান চেঙেলিয়াই নগাক জোকাই চালে,-“নগা অ’, খাই চাচোন কেনে লাগে?”\nনগাই সিহঁতলৈ ঘোপাকৈ চাই বৰশী বোৱাত লাগিল। আচৰিতকৈ বেছিভাগ মাছেই নগাৰ বৰশীতহে লাগিবলৈ ধৰিলে। বাকীবোৰে বহুত দেৰি ৰৈও ভাল মাছ নোপোৱাত নগাৰ পৰা খুজি ঘৰলৈ যাবলৈ মন কৰিলে। পিছে নগাৰ মন নাই মাছবোৰ দিবলৈ! ইতিমধ্যে দুপৰীয়াৰ ভাত খাই বয়সস্থ মানুহ কেইজনমানো আহি ঘাটৰ পাৰত বহি সিহঁতৰ বৰশী বোৱা চোৱাত লাগিল। নগাৰ ভোক লাগিবলৈ ধৰিলে। ওচৰতে থকা কলি মধুৰি আম কেইটামানকে ছিঙি আনি চোবালে। নাই, ভোক নমৰেহে নমৰে। অলপ দূৰত থকা অমিতা এজোপাৰ কলি অমিতা দুটামানো ছিঙি অনা দেখি বুঢ়া-মেথাকেইজন চিঞৰি উঠিল,-“হেৰৌ নগা, ইমান কলি অমিতা খালে মুখ ডাকিব অই! কেলেই খাই মৰিব খুজিছনো?”\nনগাৰ উত্তৰ,-“হেই, তহঁতৰ মুখ, জিভাবোৰ কেৱল লোকৰ ৰটনা কৰিবলৈকে চোকা। এইবোৰ খাবলৈ নহয়।“- এইবুলি লগত ৰখা কটাৰীখনেৰে বাকলি গুচাই নদীৰ পানীতে আওখালি নগাই কলি অমিতাকেইটা মকৰ মকৰকৈ চোবোৱাত লাগিল। বাকীবোৰে বৰশী বাবলৈ এৰি নগাকেই চাই থাকিল। বুঢ়াকেইজনে নিজৰ মাজতে ফুচফুচাই উঠিল,-“ই সঁচাকৈয়ে কোনোবা বকাসুৰৰ পুতেক হয়। ইয়াৰ মাক কালৰী বুঢ়ীয়ে ইমান বয়সত এইটোক কেনেকৈ জন্ম দিলে সেইটোহে আচৰিত কথা।“ তাৰ মাজতেই ইটোৰ পিছত সিটোকৈ নগাৰ বৰশীত মাছবোৰ লাগি থাকিল। নগাই উৎসাহতে বৰশী বায়েই থাকিল। ইফালে পেটৰ কলমলনি আকৌ বাঢ়িবলৈ লোৱাত নগাই দেখে তাৰ বৰশীৰ ওচৰতে ফৰিং কেইটামান উৰি ফুৰিছে। নোদোকা ফৰিং। সি সাউতকৈ আগবাঢ়ি গৈ দুই-তিনিটা ফৰিং হাতেৰে থপিয়াই ধৰি হাতৰ কাষলতিৰ চেপত সোমোৱাই থলে। লগতে ৰৈ থকা চেঙেলীয়াকিটা চিঞৰি উঠিল,- “হে হেই, হেই নগা, তই ফৰিংবোৰ কাষলতিৰ চেপত কিয় থৈছ?”\n“হে হে হে…-“নগাই হাঁহি হাঁহি ক’লে,-“গৰম কৰিছো আকৌ! বৰ ভোক লাগিছে, খাম এতিয়া।“\nবৰশী বোৱা নদী ঘাটটোত থকা ল’ৰা-বুঢ়া, চেঙেলীয়া সকলোৱেই আতংকিত হৈ উঠিল। কিন্তু কিবা কোৱাৰ আগতেই নগাই কাষলতিৰ চেপত ৰখা ফৰিংবোৰ এটা এটাকৈ খাবলৈ ধৰিলে। দুই এটাৰ সোৱাদ ভাল নলগাত কামোৰা ফৰিং তাৰ খালৈত ৰাখি যোৱা মাছতো থৈ দিলে। তাকে দেখি মাছ খোজাকেইটা ফৰিংছিটিকা দিলে।\nলাহে লাহে তাৰ নামটো ফৰিং খোৱা নগা বুলি জনাজাত হ’বলৈ ধৰিলে। এটা সময়ত সি নিজেও পাহৰি থাকিল যে জন্মতে তাৰ আয়েকে তাৰ নাম চুকাফা থৈছিল। সময় গৈ থাকিল। নগা ডেকা হ’ল। নাকটো ফেঁচা হ’লেও তথা চকুদুটা সৰু হ’লেও ৰঙা-বগা নগা এক থুলন্তৰ ডেকা হৈ পৰিল। পিছে তাৰ স্বভাৱৰ কোনো পৰৱিৰ্তন নহ’ল। বৰঞ্চ বাঢ়িলহে।\nগাঁৱলৈ মাজে মাজে জহামাল ধৰিবলৈ কিছুমান মানুহ আহে। কেৱল শৰীৰৰ নিম্নাংশ ঢকা মানুহখিনিৰ গাৰ পৰা উৎকট বেয়া গোন্ধ ওলায়। গাঁৱৰ মানুহৰ কেঁচা পায়খানাৰ গাঁতৰ পৰা জহামাল তথা গুঁই সাপ ধৰি গাঁৱৰ পৰা ওলাই যায়। জংঘলী মানুহখিনিয়ে কাৰো লগত কথাও নাপাতে। জহামাল ধৰা বাবেই গাঁৱৰ মানুহে সিহঁতকো জহামাল বুলিয়েই কয়। এবাৰ নগাও সেই জহামাল দলৰ লগ লাগিল। জহামাল, গুঁই সাপ ধৰি সিহঁতৰ লগতে নগাও ক’ৰবালৈ গুচি গ’ল। কালৰী বুঢ়ীয়ে অলপদিন ইনাই-বিনাই থাকিল। কিন্তু অলপদিন পিছতেই নগা আহি ঘৰ ওলাল। মানুহে সোধাত ক’লে যে সি হেনো সেই জহামাল মানুহবোৰ ক’ত, কেনেকৈ থাকে চাবলৈ গৈছিল। পিছে অলপদিনৰ পিছৰ পৰা জহামাল মানুহবোৰৰ চৰ্দাৰজনে নিজৰ জীয়েকক নগালৈ বিয়া দিব বিচৰাত সি গুচি আহিল। গাঁৱৰ মানুহে বহুদিনলৈ কালৰী বুঢ়ীক জোকাই থাকিল, -“পুতেৰে জহামালনি আনিব দেই!…”\nনগাৰ মুখখন কেৱল খোৱাতেই যে ভাল তেনে নহয়, মুখচোকা বুলি গোটেই অঞ্চলটোতেই নগাৰ নাম ৰৈ বৈ যোৱা। তিনি আলিৰ মূৰত লোকৰ আলোচনা কৰি থকাখিনিয়ে নগাক দেখিলেই পলাই পত্ৰং দিয়ে। স্থান, কাল, ডাঙৰ-সৰু নিৰ্বিশেষে নগাই সকলোকে মুখৰ আগতেই কথাৰে থকা-সৰকা কৰে। অলপ ডাঙৰ হোৱাৰ পিছৰে পৰা কালৰী বুঢ়ীক প্ৰতিদিনেই কোনোবা নহয় কোনোবাই নগাই কৰা আলৈ আথানিৰ আপত্তি কৰি থৈ যোৱাটো নিয়মীয়া ঘটনা। পিছে কালৰী বুঢ়ীয়ে আন সকলো কথা ঠিকেই শুনিলেও নগাৰ বিষয়ে গাঁৱৰ মানুহে কৰা আপত্তিবোৰ নুশুনাৰ ভাও জুৰে বুলি মানুহে কোৱা-কুই কৰে।\nনগাৰ কথা-কাণ্ডত অতিষ্ঠ হৈয়েই ককায়েক তিনিওটাই নগাক বেলেগ কৰি দিলে। কালৰী বুঢ়ীয়ে নুমলীয়া পুতেকৰ লগতে থাকিবলৈ ল’লে। নগাৰ মতে ঘৈণীয়েকহঁতৰ উৎপাততহে মাকৰ দায়িত্ব ল’ব নোখোজাৰ বাবেহে ককায়েকহঁতে নগাক মাকৰ সৈতে বেলেগ কৰিলে। কালৰী বুঢ়ীয়ে আন যি হ’লেও, এটা কাম পিছে ভাল কৰিলে। ঘৰ-বাৰী, ভেটি, খেতিৰ মাটি সমানে সমানে পাঁচভাগ কৰোৱালে।\n“তহঁতে মোৰ দায়িত্ব বিয়া নোহোৱাকৈ থকা ভায়েৰৰ ওপৰত দিছ যেতিয়া মোৰ ভাগৰ মাটিখিনিও সিয়েই পাব।“—কালৰী বুঢ়ীৰ খাৰাংখাচ কথা।\nককায়েক-বৌয়েকহঁতৰ আপত্তি আছিল যদিও গাঁৱৰ মেল বহুওৱাত সকলোৱে হয়ভৰ দিয়াত মানি ল’বলৈ বাধ্য হ’ল। অৱশ্যে গাঁৱৰ মেলুৱৈসকলৰ লগতো নগাৰ অহি-নকুল সম্বন্ধ। সেয়ে ককায়েকহঁত নিশ্চিন্ত আছিল যে যিহেতু নগাক গাঁওবুঢ়াৰ পৰা সকলোকেইজন মেলুৱৈয়ে চকু পাৰি দেখিব নোৱাৰে সেই গতিকে আয়েকে মেলত গোচৰ দিলেও ককায়েকহঁতেই জিকিব। পিছে হিতে বিপৰীত হ’ল। গাঁওবুঢ়া কিম্বা আন মেলুৱৈসকলে কিবা ৰায় দিয়াৰ আগতেই নগাৰ কথাই সকলোকে নেফা-নেফ কৰিলে। প্ৰয়োজন হ’লে নিজৰ অধিকাৰৰ বাবে কোৰ্টলৈকো যাম বুলি কোৱাত গাঁওবুঢ়াই সম্পত্তিৰ পাঁচটা ভাগ কৰাৰ নিৰ্দেশ দিয়াৰ লগতে সিহঁত থকা ঘৰটোত পিতাকৰ মৃত্যুৰ পাছত মাকৰ অধিকাৰহে থাকে বুলি ৰায় দিয়াত ককায়েকহঁতে কাষতে থকা বাৰীমাটিত নিজা নিজাকৈ ঘৰ বনাবলৈ বাধ্য হ’ল।\nঅৱশ্যে ডাঙৰ ককায়েক-বৌয়েকে ক্ষমা খুজি পুনৰ আয়েক আৰু নগাৰ লগতে থকাটো বিচাৰিছিল, নগাইহে নিদিলে। মাজু আৰু তিনি নম্বৰজনে গধূলি গধুলি চেৰাৱ ভাট্টিত গৈ অকনমান গেলা পানী খোৱাৰ অভ্যাস। তাৰেই গইনা লৈ কেইদিনমানলৈ সন্ধিয়া সন্ধিয়া ঘৈণীয়েকহঁতক গালি পাৰি থাকিল যে “তহঁতৰ বাবেহে আইক নগাৰ ফলীয়া কৰি মাটিকণো হেৰুৱালোঁ।“ এই কথাটো নগাই কৈহে থাকিছিল, ককায়েকহঁতৰ মদৰ নিচাত সঁচা কথাটো ওলায়েই পৰিল। সেই তেতিয়াৰে পৰা ককায়েকহঁতৰ লগত নগাৰ সিমান ৰাহি-যোৰা নাহে। আয়েকেহে সকামে-নিকামে ককায়েকহঁতৰ ঘৰলৈ অহা-যোৱা কৰে।\nযি নহওক, নামঘৰতো ফৰিং খোৱা নগাৰ ফটা মুখখনক লৈ বহুতৰে নগুৰ নাগতি চলি থাকে। বিশেষকৈ নামঘৰীয়া, নামতি, গায়ন-বায়নৰ গোটেই জাকটোৱেই নগাক চকু পাৰি দেখিব নোৱাৰে। কিবা কথা কটা-কটি হ’লেই নগাই সিহঁতৰ জীৱনৰ ইতিহাসৰ এনে বৰ্ণনা দিয়ে যে তেওঁলোক মনে মনে থকাৰ বাহিৰে আন উপায় নাথাকে। গাঁৱৰ সকলোৱেই ভয় কৰা নামঘৰীয়াক নগাই সন্মুখতে কৈ দিব পাৰে,- “কি অ, কাইটি, নামঘৰ চাফা কৰিবলৈ আহি ৰাজহুৱা কুঁৱা থকা স্বত্বেও পানী আনিবলৈ যোৱাৰ চলেৰে নদী ঘাটত গা-ধুই থকা গাঁৱৰ জীয়ৰী-বোৱাৰীক তিতা কাপোৰত চাই বৰ ভাল লাগে নহয়নে….?” আন সময়ত হোৱা হ’লে, নামঘৰীয়াই এগালমান অবাইচ মাত মাতি নগাৰ চৈধ্য পুৰুষ উজাৰি গালি পাৰিলেহেঁতেন! কিন্তু নামঘৰত সকলোৰে আগত একো ক’ব নোৱাৰি চকু ঘোপাকৈ চাই আঁতৰি যায়। সেয়ে বাকীবোৰেও নগাক একো নোকোৱাকৈ থকাটোৱেই সমীচিন বুলি ভাৱে।\nনগাৰ চৰিত্ৰৰ গুৰুত্বপূৰ্ণ বৈশিষ্ট্যটো হ’ল, কাৰো অন্যায় হোৱাটো নিবিচাৰে। যদিও মানুহবোৰে নগাক কথাত বলে নোৱাৰি নগাৰ বদনাম কৰে, নগাই আলৈ-আথানি কৰে বুলি অভিযোগ কৰে, কিন্তু নগাৰ যুক্তিপূৰ্ণ কথাক কোনেও অস্বীকাৰ কৰিবও নোৱাৰে। গাঁওখনত দুই এটাৰ লগতে নগাইও হায়াৰ ছেকেণ্ডেৰী পাছ, ককায়েকহঁতে দায়িত্ব ল’ব নোৱাৰা বাবেহে নগাই পঢ়া এৰি খেতিত ধৰিলে। ভাগ হোৱাৰ পিছত পোৱা মাটিখিনিতেই নানা তৰহৰ খেতি কৰি আয়েকৰ সৈতে দুটা মানুহৰ ঘৰখন নগাই বৰ আটোমটোকাৰিকৈ ৰাখিবলৈ ল’লে। লাহে লাহে খেতিৰ ৰাহি হোৱা ধান বেছি বেছি ঘৰখনো মেৰামতি কৰিলে। ঘৰলৈ আধুনিক সঁজুলিবোৰো আনিবলৈ সক্ষম হ’ল। পিছে নগাৰ স্বভাৱক লৈ ৰটনা কৰাবোৰৰ বাবেই হওক, নগালৈ ওচৰ-পাঁজৰৰ কোনো মানুহেই ছোৱালী বিয়া দিবলৈ মান্তি নহ’ল। দুবাৰমান যেনে তেনে বিয়া ঠিক হৈছিল, কোনোবাই ঘুনুক-ঘানাককৈ শুনা মতে নগাৰ ককায়েকহঁতেই ছোৱালীঘৰত গৈ কথা লগোৱাত বিয়া ভাঙিল। তাৰ পিছৰ পৰা নগাই বিয়াৰ নামেই নোলোৱা হ’ল। আয়েকক ক’লে যে তই জীয়াই থকা দিনকেইটাত ভালকৈয়ে ৰাখিম। তই চিন্তা নকৰিবি। পিছে হাজাৰ হ’লেও মাক। কালৰী বুঢ়ীয়ে পুতেকৰ বিয়াৰ কথা উলিয়ায়েই চকু পানী টুকি থাকে,-“জীয়াই থাকোঁতে যদি বোৱাৰীজনী চাই যাব পাৰিলোঁহেঁতেন!”\nগাঁওখনৰ এটা মূৰত কেইঘৰমান বামুণ মানুহ আছে। গোটেইকেইজনেই গাঁওবোৰত যজমানীৰ কাম কৰি পেট প্ৰৱৰ্তায়। তেওঁলোকৰ ছোৱালীবোৰকো কন্যাকাল প্ৰাপ্তিৰ পিছতেই তথা কেতিয়াবা কন্যাকাল প্ৰাপ্তিৰ আগতেই বিয়া দি দিয়ে। প্ৰায়েই বিয়া দিয়া হয় ছোৱালীবোৰতকৈ বয়সত বহুত ডাঙৰ মানুহলৈ, কোনোবাজন হয়তো বিপত্নীক। বহুতৰেই পত্নীৰ সন্তান জন্ম দিয়াৰ সময়ত মৃত্যু হয়, মৃতকৰ শ্ৰাৰ্দ্ধাদি শেষ নৌহওঁতেই বিপত্নীক মানুহজনৰ পুনৰ বিবাহৰ আয়োজন কৰা হয়। তেনে সময়তেই এই দুখীয়া বামুণৰ কম বয়সীয়া ছোৱালীবোৰক তেওঁলোকৰ মত অবিহনেই বিয়া দি দিয়া হয়। বহুতো ছোৱালী গাভৰু হয় মানে গিৰিয়েকহঁতৰ বয়সজনিত কাৰণত মৃত্যু হয়। তেতিয়া বহুতে বিধৱা বামুণনীক মাকৰ ঘৰলৈ পঠিয়াই দিয়ে।\nনগাই প্ৰায়েই যজমানী কৰিবলৈ অহা পুৰোহিত কেইজনক ককৰ্থনা কৰে, – “দেশ স্বাধীন হ’ল, ল’ৰা-ছোৱালী সমানে শিক্ষিত হৈ আকাশ চুবলৈ গৈছে, আৰু তহঁতে ছোৱালীবোৰক এনে শাস্তি দিয়। লাজ লাগিব লাগিছিল, ধৰ্মৰ নামত তহঁতে নিজৰ জীয়ৰী-বোৱাৰীৰ লগত ইমান ঘৃণনীয় কাম কৰহঁক।“\nতেনেকৈয়ে সৰুতে বিয়া হৈ গাভৰু কালতে বিধৱা হোৱা মামনিৰ মাকৰ ঘৰলৈ উলটি অহাৰে কেবাবছৰ হ’ল। আয়েক তাই সৰু থাকোঁতেই ঢুকাল। পিতায়েকে অলপ দিনৰ পাছতে পুনৰ এজনী বিয়া পাতি আনিলে। ককায়েক দুজনেও সোনকালে বিয়া পাতিছিল। অলপদিনৰ পিছত কন্যাকাল প্ৰাপ্তিৰ আগতেই তাইকো বিপত্নীক এজনলৈ বিয়া দি উলিয়াই দিয়া হৈছিল। পিছে বিয়াৰ দুবছৰমানৰ ভিতৰতে পিত্তৰোগত আক্ৰান্ত গিৰিয়েক ঢুকাই থকাত তাইক পিতায়েকৰ ঘৰলৈ পঠিয়াই দিলে। পিতায়েকে যজমানী কৰিয়েই ঘৰখন চলাইছিল। মাহীমাকৰো ইতিমধ্যে দুটা ল’ৰা-ছোৱালী হ’ল। কিন্তু তাই ঘৰলৈ উভতি অহাৰ এবছৰৰ পাছতেই পিতায়েকৰো মৃত্যু হ’ল। চৰকাৰী চাকৰি কৰা স্বত্বেও ইমানদিনে পিতায়েকৰ যজমানীতে খাই থকা ককায়েক দুজনে নিজৰ পৰিয়ালৰ দোহাই দি মাহীমাকৰ পৰিয়াল আৰু তাইক বেলেগ কৰি দিলে। বামুণৰ বিধৱাই খেতি-খোলাতো কাম কৰিব নোৱাৰে, কাৰোবাৰ ঘৰতো গৈ কাম কৰিব নোৱাৰে। বাৰীখনত থকা শাক-পাঁচলি, তামোল-পাণ, ফল-মূল ঘৰৰ পৰাই কম দামত বেপাৰীবোৰে কিনি নিয়ে। সেই সামান্য আৰ্জনেৰে এসাজ খাই দুসাজ লঘোণে থাকিব লগা হয়।\nনগাই প্ৰায়ে মামনিক দেখে পথাৰৰ কাষৰ হাবিখনত ফল-মূল বিচাৰি থকা। সি তাইক সন্মুখত পালে লগত গোট খোৱা গোটেইবোৰ ফল-মূলেই দি দিয়ে। তায়ো হাত পাতি লয়, নিৰৱে হাঁহি এটা মাৰি গুচি যায়। এবাৰ পথাৰৰ খেতিৰ মাজৰ খালত পোৱা মাছ অলপ লৈ ঘৰলৈ উভতি আহি থাকোঁতেই নগাই মামনিক বাটতে লগ পালে। তায়ো মুনি-চুনি বেলিকা চাদৰৰ আঁচলত অলপমান কলমৌ, ঢেকিয়া লৈ গৈ আছিল। নগাই তাইক ইংগিতেৰে ৰখিব দি খালৈৰ পৰা মাছ অলপ উলিয়াই দিলে। মামনিয়ে ইফালে-সিফালে চাই কাকো নেদেখিলে যদিও চেপা মাতেৰে ক’লে,-\n“আমি বামুণৰ বিধৱাই মাছ-মাংস খোৱা নিষেধ। গতিকে মাছ নিব নোৱাৰোঁ দে। বেয়া নাপাবি।“\n“কোনে কৈছে অ’, তহঁতে মাছ খাব নোৱাৰ বুলি!”- নগা জকজকাই উঠিল। “আৰু এটা কথা কচোন, কোনেনো তহঁতৰ চৌকাত মাছ বনাইছ বুলি গম পাব! যদি কোনোবাই মাছ ভজাৰ গোন্ধ পাই সোধেও, কৈ দিবি মাহীমাৰৰ ল’ৰা-ছোৱালী দুটাৰ বাবে বুলি! একো নহয় যা, আজি কলমৌ, ঢেঁকীয়াৰে ভালকৈ এসাজ খাবিগৈ।“ মামনিয়ে একো নোকোৱাকৈ মাছখিনি লৈ ঘৰলৈ গ’লগৈ। যোৱাৰ আগতে অলপমান কলমৌ-ঢেঁকীয়া নগাকো দি থৈ গ’ল। নগাৰ বৰ বেয়া লাগিল। সি মন কৰিছিল, তাই যদিও কৈছে যে বামুণৰ বিধৱাই মাছ খাব নাপায়, তাইৰ চকু-মুখ মাছখিনি দেখি উজ্জল হৈ উঠিছিল। এবাৰ নিজৰ চাদৰৰ আঁচলত থোৱা কলমৌ, ঢেকীয়াখিনিও চাইছিল। খঙতে নগাই শূন্যলৈকে থুৱাই কৈ উঠিল,- “কোন অধইছে যে এই নিয়মবোৰ বনাইছিল, পোৱা হ’লে কাটি কাটি নিমখ কচি কচি মাৰিলোহেঁতেন!”\nএদিন আবেলি সময়ত জংঘলৰ মাজত ঘূৰি ফুৰোঁতে নগাই হঠাতে কাৰোবাৰ চিঞৰ শুনিবলৈ পালে। ঠিক যেন কাৰোবাৰ পৰা বাছিবলৈ কোনোবাই পাৰেমানে চিঞৰিছে। অলপদূৰ আগবাঢ়ি গৈ দেখে সিফালৰ পৰা মামনি হেঁপাই-ফোঁপাই দৌৰি আহিছে। হঠাতে সন্মুখত নগাক দেখি আগ-পিচ নাভাৱি তাই তাক সাৱটি ধৰি কান্দি উঠিল। আকস্মিকতাত নগা কিছুপৰ দৰক লাগিল। কিছুদূৰত গেজেপনিৰ মাজত কোনোবা ৰৈ থকা যেনো লাগিল। নগাই তাইক গাৰ পৰা এৰুৱাই সুধিলে,- “কি হৈছে কচোন! ক’ৰবাত বাঘ-ঘোং দেখিলি নেকি? আমাৰ এই অঞ্চলত বাঘ নাই বুলিয়েই জানো। বিষাক্ত সাপ অৱশ্যেই আছে। তই ইমানদিন ধৰি এই জংঘলখনত ঘূৰি ফুৰ, সেইটোতো বুজি পাব লাগে যে কোন কোন ঠাইত সাপ থাকিব পাৰে!”\n“নহয় অ’ নগা, কোনোবা জন্তু বা বিষাক্ত সাপে খোঁটা হ’লে ভালেই আছিল। মৰি গ’লেই মুক্তি। গাঁৱৰ লুটুৰা মতাবোৰ হাবিৰ জন্তু, বিষাক্ত সাপতকৈয়ো বিষাক্ত। গাঁওবুঢ়াই সমাজত সকলোৰে বিচাৰ কৰে, তেওঁৰ বিচাৰ কোনে কৰিব।“ অলপ প্ৰকৃতিষ্ঠ হৈ তাই আকৌ ক’লে,- “মাজে মাজে আমাৰ ঘৰলৈ, মানে ককাইদেউহঁতক লগ কৰিবলৈ আহি গাঁওবুঢ়াই মোলৈ কিবা বেলেগ ধৰণৰ চাৱনি দি কথা পাতে। মানুহটোৰ চাৱনি দেখি গাটো কিবা বিছাই ডকাদি ডাকে। দুদিনমানৰ পৰা সুধিবলৈ লৈছে যে মই জংঘলত আহি কি কৰোঁ বুলি! আৰু আজি মই সিফালে পথাৰখনৰ লগতে থকা সেৰেঙা হাবিখনত ঔটেঙা বুটলি আছিলো। কাইলৈ ঘৰৰ শাক-পাচলি কিনিবলৈ বেপাৰীটো আহিব। ঔটেঙা অলপো বেচিব পাৰিলে ভাই-ভনীকিটাৰ স্কুলৰ কিতাপ-বহীকিখন কিনিব পাৰিম বুলি, আৰু কিবা ফল-মূল পাওঁ নেকি বিচাৰি জংঘলৰ অলপ ভিতৰলৈকে গ’লোঁ। কিমান সময় হ’ল গমকে নাপাওঁ, এনেতে পিছফালৰ পৰা কোনোবাই জোৰকৈ মোক সাৱটি ধৰিলে। চাদৰৰ আঁচলত ঔটেঙাবোৰো আছিল, পিছফালৰ পৰা ধৰাত পটক কৰে এৰোৱাবলৈকো পৰা নাই। যেনে তেনে হাতত কামুৰি ওলাই দেখোঁ সেই গাঁওবুঢ়া, সেইডালৰ চকু দুটা দেখি ভয় খাই গ’লোঁ। কিবা গোটে গোটে গিলিব যেন লাগিল।“\nইতিমধ্যে খঙত কঁপি উঠা নগাই হাতৰ দাখন লৈ জংঘলৰ সিটো ফাললৈ চোঁচা ল’লে। পিছে পিছে মামনি। অলপদূৰ গৈ দেখে অ’ত ত’ত ঔটেঙাবোৰ পৰি আছে। অলপ দূৰলৈ চাই দেখে হয়, গাঁওবুঢ়াই দৌৰি দৌৰি জংঘলৰ পৰা ওলাই গৈছে। নগাৰ তেতিয়াও খং উঠি আছিল। ওচৰতে পৰি থকা গছৰ শুকান ডাল এটা জোৰত গাঁওবুঢ়ালৈ দলিয়াই দিলে। মস্ত ডালডাল গাঁওবুঢ়াৰ মূৰতে পৰাত হামখুৰি খাই পৰিল। দৌৰি গৈ নগাই গাঁওবুঢ়াৰ ভৰিত গছকি ধৰি থাকিল।\n“লোলুপ বুঢ়া, এই বয়সতো তই গাভৰু ছোৱালীক চকু দিয়! আগতেও কৈছিলো তোক যে গাঁৱৰ ছোৱালী-বোৱাৰীক চকু দিয়া বন্ধ কৰ। ভালতেহে তোৰ ল’ৰা-ছোৱালী নাই। থকা হ’লে কিমান যে লাজ পালেহেঁতেন!”\nগাঁওবুঢ়াই কোনোমতে থিয় হৈ উভতাই ধৰিলে,-“বিধৱা বামুণনীৰ প্ৰতি তোৰনো কিহৰ ইমান দৰদ? জানো নহয় তহঁত জংঘললৈ প্ৰায়েই আহ, কি কৰিবলৈ আহ? শুনিছো তই বোলে ইহঁতক মাছৰো যোগান দিয়! বামুণৰ বিধৱাই আকৌ কেতিয়াৰ পৰা মাছ খাবলৈ ল’লে? তই তাইৰ পৰা যি লৈ আছ মইও তাকেহে বিচাৰিছোঁ। তাতে তোৰ কি খতি হ’ল? “\nনগাই খঙত দাখন ডাঙি লৈ গাঁওবুঢ়ালৈ খেদা মাৰি গ’ল। মামনিয়ে নগাৰ ভৰিয়ে-হাতে ধৰি তাক শান্ত কৰে মানে গাঁওবুঢ়াই পথাৰৰ আলিত ৰখাই থোৱা চাইকেলত উঠি জোৰে জোৰে চলাই গাঁৱৰ ফাললৈ গ’লগৈ!\nনগাই ভোৰভোৰাবলৈ ধৰিলে,-“ৰহ, গাঁওবুঢ়া, এইবাৰ তোৰ চাৰণ নাই। তোক সমাজৰ মাজতে নাঙঠ কৰিম মই।“\nঅলপ পৰ ৰৈ মামনিক উদ্দেশ্যি ক’লে,- “ব’ল, তোক ঘৰৰ ওচৰত থৈ আহোঁ। আৰু ইমান দেৰিলৈকে জংঘলত সোমাই নাথাকিবি। আজি মই আছিলো বুলিহে! নহ’লে কি হ’লহেঁতেনে ভাৱচোন!”\nএকো নকৈ মামনি নগাৰ পিছে পিছে গাঁৱৰ ফালৰ ৰাস্তালৈ বুলি উঠিল। কানি-মুনি বেলিকা মানুহবোৰ ইতিমধ্যেই পথাৰৰ পৰা গৈছিল। খোজ কাঢ়ি গৈ থাকোঁতে মামনিৰ বাৰে বাৰে তাই দৌৰি গৈ নগাক সাৱটি ধৰাৰ সময়খিনি মনলৈ আহিল। কিমান যে নিৰাপদ অনুভৱ কৰিছিল তাই সেইসময়ত। বাৰে বাৰে সেই কথাটোৱেই তাই ভাৱি থাকিল। ইফালে গজং গজং খোজেৰে গৈ থকা নগাই উভতি চাই দেখে যে মামনি বহু দূৰৈতে আছে। সি দূৰৈৰ পৰাই চিঞৰিলে,-খৰকৈ খোজ দে অ’, আন্ধাৰেই হ’ল।\nইমান সময়ে ভাৱি ভাৱি অহা মামনিয়ে ইফালে সিফালে চাইহে গম ধৰিব পাৰিলে যে ওচৰে পাঁজৰে কোনো নাই। নগাও বহু দূৰৈত। হঠাতে তাইৰ ভয় লাগি উঠিল। মেখেলা কোঁচাই দৌৰি দৌৰি নগাৰ ওচৰ পালেহি! যেন নগাৰ ওচৰ পালেই ৰক্ষা! কিবা এক নিৰাপদৰ অনুভৱে তাইক আকৌ জোকাৰি গ’ল। তাই ফেঁপাই থকা দেখিহে নগাই পিছলৈ উভতি চাই নিজৰ খোজ লাহে লাহে দিবলৈ ধৰিলে।\nলাহে লাহে সিহঁত গাঁৱৰ ওচৰ চাপি আহিল। পথাৰৰ পৰা আহিলে বামুণ চুবুৰীটো প্ৰথমে পায়। মামনিৰ ঘৰৰ ওচৰ পাই মানে ৰাস্তাত বহুতো জুইৰ পোহৰ সিহঁতে দূৰৈৰ পৰাই দেখিবলৈ পালে। সিহঁত উচপ খাই উঠিল, -কি হ’ল গাঁৱত? কাৰোবাৰ কিবা অথন্তৰ হোৱা নাইতো! নগাই মামনিলৈ চাই খোজ অলপ খৰকৈ দিবলৈ ধৰিলে। মামনিয়েও দৌৰিবলৈ লাগিল। দুইটা আহি মামনিৰ পদূলিমুখ পাই মানে মানুহবোৰে চিঞৰিবলৈ ধৰিলে,-\n“সেইয়া, চা চা, জংঘলত গা-ঘেলাই সিহঁত আহি ওলাইছেহি!”\nমানুহবোৰৰ হাতে হাতে লণ্ঠন, কেৰাচিন তেলৰ লেম্প, চাকি। হঠাতে ভিৰৰ মাজৰ পৰা মামনিৰ ককায়েক আহি হঠাতে মামনিক চৰিয়াবলৈ লাগিল। ঘটনাৰ আকস্মিকতাত নগা, মামনি অলপদেৰি তভক মাৰি ৰ’ল। ককায়েকে বাৰে বাৰে মামনিক চৰ মাৰি থকা দেখি নগাৰ সহ্য নহ’ল। ককায়েকৰ হাতখন ধৰি কৈ উঠিল,- “ককাইদেউ, কি কৰিছ? তাইক কিয় মাৰিছ?” মামনিৰ ইজন ককায়েকো এইবাৰ গৰজি উঠিল,- “তই কাক কথা সুধিবলৈ আহিছ? শূদীৰৰ ল’ৰা হৈ বামুণৰ ছোৱালীক, তাকো বিধৱা বামুণৰ ছোৱালীক হাত দিছ। তোৰ সাহস কেনেকৈ হ’ল? তোৰ লাওপাত কচুপাত মুখখনৰ বাবে গাঁৱৰ মানুহে তোক এৰাই চলে বুলি তই যি তি কৰি থাকিবি।“\nঅবাক হৈ পৰা নগাই কিবা কয় মানে ভিৰৰ মাজৰ পৰা গলখেঁকাৰি এটা মাৰি হাতত লাখুটি লৈ গাঁওবুঢ়া ওলাই আহিল,- “মানে বিষয়টো এতিয়া এঘৰৰ কথা হৈ থকা নাই। বিষয়টো মেলত আলোচনা হ’ব লাগে।“\nনগাই তেতিয়াহে কথাটো বুজি পালে। কিন্তু অতবোৰ মানুহৰ আগত গাঁওবুঢ়াক মাৰিবলৈ হাত উঠালে হিতে বিপৰীত যে হ’ব সেইটোও মনতে ঠাৱৰ কৰি ল’লে। ইফালে কোনোবাই কালৰী বুঢ়ীকো ঘৰৰ পৰা লৈ আহিলগৈ।\nমানুহবোৰে ভুন-ভুনাবলৈ ধৰিলে,-“নগাই বোলে বামুণৰ বিধৱাক মাছ-মাংসৰো যোগাৰ ধৰে!”কোনোবা দুটামানে কিৰিলিয়াই উঠিল,- “আৰু কি কি দিয় অই নগা? ছোৱালী বিয়া পাতিবলৈ নেপাই বামুণৰ বিধৱাকে ধৰিলিগৈ…!”\nএকো বুজিব নোৱাৰিলেও কালৰী বুঢ়ীয়ে চিঞৰি থাকিল,-“তহঁতে যিয়েই কৱ লাগিলে, মোৰ পুতায়ে এনে কাম নকৰে। গাঁৱৰ কোনো ছোৱালী-বোৱাৰীকে কেতিয়াও মোৰ নগাই বেয়া ব্যৱহাৰ কৰি পোৱা নাই। তাতকৈ সৰু পিতকলি ল’ৰাবোৰৰ অসভ্যালি দেখি চুলি পকাইছো এই বুঢ়ীয়ে….”নগাই এইবাৰ চিঞৰি চিঞৰি গোট খোৱা মানুহখিনিক ক’বলৈ ধৰিলে,- “ৰাইজ, অলপ মোৰ কথা শুনি লওক। তাৰপিছত আপোনালোকৰ যি ক’ব লগা আছে মই বিনা আপত্তিৰে শুনিম। কিন্তু আজি মোৰ কথা তথা তাৰ আগতে মামনিৰ কথা প্ৰথমে শুনিবই লাগিব…”\nনগাৰ ইংগিতত মামনিয়ে নগাৰ আগত কোৱা কথাখিনিকে পুনৰ ক’লে। লগতে ককায়েকক লগ কৰিবলৈ আহোঁতে তাইলৈ বেয়া দৃষ্টি দিয়া কথাও ক’বলৈ নাপাহৰিলে।\nগাঁওবুঢ়া খেংখেঙাই উঠিল,- “এই বয়সত কি বুলি ভাবিছ? মোৰ আৰু একো কাম নাই! বামুণৰ বিধৱা, কুলক্ষণী এজনীতহে চকু দিমগৈ! মোৰ ইমানো বেয়া দিনো অহা নাই দে! ৰাইজ, এইবোৰ চব এই অসভ্য নগাৰ কাৰচাজি। ইমানদিনে সি এই বিধৱা বামুণনীৰ লগত বেয়া সম্পৰ্ক ৰাখি আছে, আজি মই হাবিলৈ গৈ হাতে-লোটে ধৰা পেলালোঁ, সেয়ে মোৰ নামত ইমান অপযশ আনিছে। ৰাইজ, ই মোক অপমান কৰি গোটেই গাঁৱৰ ৰাইজখনকে অপমান কৰিছে। ইয়াক ধৰি-বান্ধি মাৰি গাঁৱৰ বাহিৰ কৰিব লাগে।“\nগাঁওবুঢ়াক সমৰ্থন কৰা কিছুমানে গাঁওবুঢ়াৰ কথাত হয়ভৰ দিলে। “কাৰ ইমান সাহস আছে চাওঁচোন, মোক কোনে গাঁৱৰ বাহিৰ কৰে? তহঁতৰ সকলোৰে লেখ-জোখ আছে। ক’লে কেইবাদিনো লাগিব। গেলা পানী খাবলৈ গৈ কেইজনীৰ পেট ডাঙৰ কৰিলি, কেইজনীক নি চহৰৰ ডাক্টৰৰ তাত ঘৈণী বুলি চিনাকি দি বাচ্চা খহালি হিচাপ দিওঁনে?” লগে লগে কেইজনমান মনে মনে থাকিল। তেনেতে অলপ দূৰৈত ৰৈ থকা তোষেশ্বৰ দাইটিলৈ চাই নগাই ক’বলৈ ধৰিলে,-“দাইটি অ’, অন্ততঃ আজিতো মনে মনে নাথিকিবি। তইতো কৈছিলি যেতিয়া দৰকাৰ হয়, মোক সহায় কৰিবি বুলি! আজিতো কিবা এটা ক!”\nসকলোৱে ঘূৰি তোষেশ্বৰলৈ আচৰিত হৈ চালে। হঠাতে গাঁওবুঢ়া অলপ পিছুৱাই গ’ল। নগাই চিঞৰি উঠিল,-“গাঁওবুঢ়াদেউ, ক’লৈ যাৱ? অলপ ৰৈ যা। তোষেশ্বৰ কাইটিৰ কথাখিনিলৈকে ৰৈ যা। আজি সকলো ফইচলা হৈয়েই যাওক। ৰাইজ, গাঁওবুঢ়াক যাব নিদিব। আপোনালোকৰো জীয়ৰী-বোৱাৰী আছে। তেওঁলোকৰ ভালৰ বাবেই গাঁওবুঢ়াক যাব নিদিব।“\nমানুহবোৰৰ মাজত আকৌ ভুনভুননি হ’বলৈ ধৰিলে। তেনেতে তোষেশ্বৰ আগবাঢ়ি আহিল। তোষেশ্বৰৰ কথাখিনি শুনাৰ পিছত অলপ সময় কাঁহ-পৰি জীন যোৱাৰ দৰে অৱস্থা হ’ল। মানুহবোৰে খঙাল চকুৰে গাঁওবুঢ়ালৈ চাবলৈ ধৰিলে। তোষেশ্বৰৰ বিয়া নোহোৱাকৈ থকা ভনীয়েকজনীক বুঢ়াই নদীৰ ঘাটত অকলে পাই অপদস্থ কৰিছিল। সেইখিনি সময়তে নগা গৈ ওলোৱাত ৰক্ষা পৰে। নগাই সঁকিয়নী দিয়াৰ পাছতো আন এদিন তোষেশ্বৰৰ ভনীয়েক বুলি তোষেশ্বৰৰ ঘৈণীয়েককে পিছফালৰ পৰা গৱা মাৰি ধৰিছিল। সেইদিনা তোষেশ্বৰেও গৰুহালক পানী খোৱাবলৈ নদীলৈ গৈ আছিল। বাটতে নগাকো পাই কথা পাতি পাতি গৈ নদীৰ গৰাত জোঁটা-পোটা কৰি থকা অৱস্থাত গাঁওবুঢ়াক পায়। নগাই সেইদিনা গাঁওবুঢ়াক ভালকৈয়ে এপিটন দিয়ে। তেতিয়াই গাঁওবুঢ়াই সৈ কাঢ়ে যে তোষেশ্বৰৰ ভনীয়েক বুলিহে ঘৈণীয়েককে পিছফালৰ পৰা সাৱতি ধৰিছিল। নগাই আকৌ চোঁচা ল’লে,-বিয়া নোহোৱাকৈ থাকিল বুলি তাইৰ কোনো সন্মান নাই নেকি? তোষেশ্বৰেহে ৰখাইছিল। লগতে গাঁৱত নক’বলৈ গাঁওবুঢ়াই ভৰিয়ে-হাতে ধৰাত তোষেশ্বৰে নগাকো মানা কৰিলে। মিছাতে গাঁওখনত ভনীয়েক, ঘৈণীয়েকৰ বদনাম হ’ব।\nকথাখিনি জনাৰ পাছত মানুহখিনিয়ে কিবা কয় মানে গাঁওবুঢ়া সেইখিনিৰ পৰা আঁতৰ হ’ল। আনহাতে মামনিৰ ককায়েক, বৌয়েকহঁতে তেতিয়াও মামনিক তিৰস্কাৰ কৰিয়েই আছিল। মাহীমাকে, ভায়েক-ভনীয়েকহালক লৈ মনে মনে বহি আছিল। নগাই সিহঁতক মামনিৰ দোষ নাই বুলি বাৰে বাৰে কৈ আছে যদিও সিহঁতৰ তিৰস্কাৰ বন্ধ হোৱা নাছিল। ককায়েকহঁতৰ মতে মামনি কুলক্ষণী, সেয়েহে ভৰ যৌৱন নৌহওঁতেই গিৰিয়েকৰ মূৰ খালে। নগাৰ সহ্য নহ’ল। খঙত চিঞৰি উঠিল,-“হেৰৌ, অকণমানটো দয়া কৰ। তাই গাভৰু নহওঁতেই তহঁতে বুঢ়া বামুণ এটাৰ লগত বিয়া দিলি। বয়সৰ কাৰণে মানুহটো মৰিল, তহঁতে তাইক কেলৈ দোষ দি আছ?“\nকোনোকালে নগাক চিঞৰি কথা ক’বলৈ সাহস নকৰা মামনিৰ ডাঙৰ ককায়েকে চিঞৰি উঠিল,- “তহঁতে কি বুজিবি? আমি নিয়ম-কানুনবোৰ নামানিলে আমাৰ নিজৰ জাততে এঘৰীয়া কৰিব। বিধৱা হ’ল, গতিকে ভগৱানৰ পূজা-সেৱা কৰি ঘৰৰ চাৰিবেৰৰ ভিতৰত থাকিব লাগে।“\nএইবুলি কৈ ককায়েকে মামনিৰ চুলিকোঁচাত ধৰি ঘৰৰ ফালে চোঁচৰাই নিয়াৰ দৰে কৰিলে। হঠাতে কি জানো হ’ল, খুব জোৰেৰে ককায়েকৰ হাতখন তাইৰ চুলিৰ পৰা এৰুৱাই মামনি নগাৰ ওচৰলৈ উভতি আহিল,-\n“নগা অ’, মই জানো তই বিয়া-বাৰু নকৰাওঁ বুলি ঠিক কৰিছ। কিয় কৰিছ মই নোসোধোঁ, এইটো কথাও হয় যে তোৰ লগত এনেকৈ দুই এটা কথা পতাৰ বাহিৰে আমাৰ মাজত এই মানুহবিলাকে ভৱাৰ দৰে একো সম্বন্ধ নাই। তথাপিও সুধিছো, তই মোক নিব পাৰিবিনে? তোৰ ঘৰৰ চুক এটাতে পৰি থাকিম। তোৰ আয়েৰৰ আল-পৈচান ধৰিম। তথাপি মোক তোৰ ঘৰলৈকে লৈ যা। তাতহে মই আটাইতকৈ বেছি নিৰাপদ অনুভৱ কৰিম। মোৰ এই ককাইদেউ দুটা, খুব বামুণৰ নিয়মৰ কথা কয়। বিধৱাৰ নিয়মৰ কথা কয়। কিন্তু ৰাতি কি কৰে জান, অফিচৰ বৰবাবুক আনে ঘৰলৈ, মোক কয়, মদৰ বটল-গিলাচ লৈ সেইমখাৰ ওচৰলৈ যাবলৈ। এই মাহীআইজনী নথকাহ’লে মোৰ কোন কাহানিবাই নিলাম হ’লহেঁতেন! ৰাতি দা-কটাৰী হাতত লৈ শুওঁ, মাহীআইয়ে দুৱাৰ ডাং হিচাবে চিপৰাং, যাঠি থৈ দিয়ে। কিন্তু এনেকৈ কিমান দিন! ক নগা, তই মোক নিব পাৰিবিনে? “\nনগা থৰ লাগিল। আচৰিতকৈ নগাই কিবা কোৱাৰ আগতেই কালৰী বুঢ়ী আগবাঢ়ি আহিল,- “হ’ব দে! আহ আই! ব’ল, সি কি ক’ব ভাবিয়েই পোৱা নাই। মোৰ ল’ৰাটোৰ বাবেও যে কোনোবা আহিম বুলি কৈছে মোৰ কাৰণে সেয়াই বহুত। আহ! তই আৰু সেইখন ঘৰলৈ যাব নালাগে। আমাৰ ঘৰলৈকে ব’ল। আজি মোৰ লগতে থাকিবি, কালিলৈ নিয়ম অকন কৰি তোক নগাৰ বোৱাৰী কৰিম।“ এইদৰে কৈ কালৰী বুঢ়ীয়ে মামনিক ধৰি ধৰি নিজৰ ঘৰৰ ফালে খোজ ল’বলৈ ধৰিলে। নগাইও কিংকৰ্তব্যবিমূঢ় হৈ বুঢ়ী আৰু মামনিৰ পিছ ল’লে। তেনেতে মামনিৰ মাহীমাকে হাতত টোপোলা এটা লৈ দৌৰি আহিল,- “মামনি অ’ এই দুখুনীয়ে আন একোৱেই দিব নোৱাৰোঁ তোক। বিয়াৰ সময়ত তোৰ পিতায়েৰে দিয়া পাটৰ কাপোৰ সাজকে লৈ যা। তই কোৱাৰ দৰেই মই ল’ৰা-ছোৱালী দুয়োটাকে পঢ়ুৱাম, বিশেষকৈ ভনীয়েৰক তোৰ মোৰ দৰে অৱস্থা হ’বলৈ নিদিওঁ। পঢ়ি-শুনি উপাৰ্জনক্ষম হৈ নিজৰ জীৱনৰ সিদ্ধান্ত তাই নিজেই ল’ব। আৰু এতিয়াৰ পৰা তোৰ আৰু নগাৰ আশ্বাস থাকিব আমাৰ লগত। যাগৈ যা, ৰাজসুখ নহ’লেও এটা সুন্দৰ জীৱন তই নগাৰ লগত কটাব পাৰিবি। “\nমামনিৰ চকুহাল সেমেকি উঠিল। মাহীমাকক সেৱা এটা কৰি তাই উঠিল। তেনেতে নগাই আহি তাইৰ হাতত ধৰিলে। এখন সুস্থ সৱল হাতৰ মুঠিত তাই সমগ্ৰ জীৱনৰ নিৰাপত্তাৰ নিশ্চয়তা বিচাৰি পালে।\n« নগেন ককাইদেউৰ বাঘ চিকাৰ – উপেন শইকীয়া\nএটা টপিকৰ সন্ধানত এদিন – হেমন্ত কাকতি »\nবহুত ভাল লাগিল এইটো গল্প বা, মনত ৰৈ যাব এই কাহিনী।\nধন্যবাদ তৃষ্ণা। তোমাৰ মন্তব্যই সদায়েই অনুপ্ৰাণিত কৰে।\nএক অন্তৰস্পৰ্শী কাহিনী। নগাৰ চৰিত্ৰটিৰ বলিষ্ঠ উপস্থাপনে মনোগ্ৰাহী কৰিছে কাহিনীটো।\nবৰ মৰ্মস্পৰ্শী কাহিনী। নগা চৰিত্ৰটিৰ বলিষ্ঠ উপস্থাপনে কাহিনীটো মনোগ্ৰাহী কৰি তুলিছে। সুন্দৰ গীতিকা।\nবৰ ভাল লাগিল গীতিকা৷ দিনে দিনে পৈনত হৈ গৈছা৷\nবৰ ভাল লাগিল পঢ়ি বা।\nবৰ মৰ্মস্পৰ্শী কাহিনী । পঢ়ি আপ্লুত হলো ।\nবৰ সুন্দৰ বা।\nইয়াত কমেণ্ট দি চাইছোঁ।দুবাৰমান যোৱা নাছিল কমেণ্ট\nখুবেই বলিষ্ঠ লিখনি ।বৰ ভাল লাগিল ।\nখুবেই বলিষ্ঠ লিখনি ।বৰ ভাল লাগিল\nবৰ ভাল লাগিল বা।\nবৰ্ণালী বৰা ভূঞা\nখুব সুন্দৰ লিখনি\nবাইদেউ গল্পটোৱে মনত সাঁচ বহুৱালে।\nঅন্তৰস্পৰ্শী, ভাল লাগিল পঢ়ি\nYour IP: 66.249.69.56


ব্ৰেকআপ হ'ল নেকি মালাইকা অৰোৰা আৰু অৰ্জুন কাপুৰৰ, কিয় ঘৰৰ পৰা ওলোৱা নাই মালাইকা?\nHomeব্ৰেকআপ হ'ল নেকি মালাইকা অৰোৰা আৰু অৰ্জুন কাপুৰৰ, কিয় ঘৰৰ পৰা ওলোৱা নাই মালাইকা?\n"ছয় দিনতকৈও অধিক সময় হ'ল, মালাইকা অৰোৰাই তাইৰ ঘৰৰ পৰা ওলোৱা নাই। তাই সম্পূৰ্ণৰূপে বিচ্ছিন্ন হৈ পৰিছে। কোৱা হৈছে যে মালাইকা অত্যন্ত দুখী আৰু কিছু সময়ৰ বাবে লোক সমাগমৰ পৰা আঁতৰি থকাৰ সিদ্ধান্ত লৈছে। আনহাতে অৰ্জুন কাপুৰেও এইকেইদিনত মালাইকাক এবাৰো লগ কৰা নাই।"\nএনেকুৱা লাগিছে যে মালাইকা অৰোৰা আৰু অৰ্জুন কাপুৰ (Malaika Arora and Arjun Kapoor)ৰ মাজত বিচ্ছেদ হ'বলৈ গৈ আছে। শেহতীয়া এক খবৰ অনুসৰি প্ৰায় চাৰি বছৰ একেলগে থকাৰ পিছত মালাইকা আৰু অৰ্জুনে পৃথক হোৱাৰ সিদ্ধান্ত লৈছে। তেওঁলোকৰ ডেটিঙৰ উৰাবাতৰি আৰম্ভ হোৱাৰ দিনৰে পৰা দুয়োজন চৰ্চাৰ শিৰোনাম দখল কৰি আছিল। তাৰ পিছতে দুয়োজনে নিজ নিজ ইনষ্টাগ্ৰাম হেণ্ডেলত ইজনে সিজনৰ সৈতে প্ৰিয় মুহূৰ্তৰ ছবি পোষ্ট কৰি ইয়াক অফিচিয়েল কৰি তুলিছিল।\nBollywoodLife.comৰ মতে, দম্পতীটোৱে এতিয়া তেওঁলোকৰ চাৰি বছৰীয়া ৰোমান্টিক সম্পৰ্ক সমাপ্ত কৰাৰ সিদ্ধান্ত লৈছে। "ছয় দিনতকৈও অধিক সময় হ'ল, মালাইকা অৰোৰাই তাইৰ ঘৰৰ পৰা ওলোৱা নাই। তাই সম্পূৰ্ণৰূপে বিচ্ছিন্ন হৈ পৰিছে। কোৱা হৈছে যে মালাইকা অত্যন্ত দুখী আৰু কিছু সময়ৰ বাবে লোক সমাগমৰ পৰা আঁতৰি থকাৰ সিদ্ধান্ত লৈছে। আনহাতে অৰ্জুন কাপুৰেও এইকেইদিনত মালাইকাক এবাৰো লগ কৰা নাই। দৰাচলতে অৰ্জুনক মাত্ৰ তিনিদিন আগতে ভগ্নী ৰিয়া কাপুৰ (Rhea Kapoor)ৰ ঘৰত ৰাতিৰ আহাৰৰ বাবে দেখা গৈছিল। ৰিয়াৰ ঘৰটো মালাইকাৰ ঘৰৰ অত্যন্ত ওচৰত আৰু তৎসত্বেও অৰ্জুন কাপুৰে ৰাতিৰ আহাৰৰ পিছত মালাইকাক লগ কৰিবলৈ যোৱা নাছিল। মালাইকাই সাধাৰণতে অৰ্জুনৰ সৈতে এই পাৰিবাৰিক নৈশ ভোজত উপস্থিত থাকে কিন্তু এইবাৰ তেওঁক অৰ্জুনৰ সৈতে দেখা পোৱা নাছিল," এক সূত্ৰই পৰ্টেলটোক জনায়\nঅৰ্জুন-মালাইকাই অলপতে মালদ্বীপলৈ গৈ সমুদ্ৰ তীৰৰ পৰা তেওঁলোকৰ আকৰ্ষণীয় ৰোমাণ্টিক ছবি শ্বেয়াৰ কৰি ব্ৰেকআপৰ উৰাবাতৰিৰ অন্ত পেলাইছিল। মালাইকা আৰু অৰ্জুনে প্ৰায়ে তেওঁলোকৰ বোল্ড ছবিৰে সামাজিক মাধ্যমত গুঞ্জন সৃষ্টি কৰি থাকে। বহুতো অনুমান আৰু উৰাবাতৰিৰ পিছত অৱশেষত 2019 চনত দুয়োজনে প্ৰেমৰ সম্পৰ্কৰ কথা নিশ্চিত কৰিছিল। মালাইকাই ইয়াৰ আগতে ১৯৯৮ চনৰ পৰা ২০১৬ চনলৈ অভিনেতা আৰবাজ খান (Arbaaz Khan)ৰ সৈতে বিবাহপাশত আৱদ্ধ হৈছিল আৰু একেলগে তেওঁৰ এটা পুত্ৰ সন্তানো আছে।


Unnao: ঘৰত সোমাই চোকা অস্ত্ৰৰে যুৱকৰ যৌনাংগ কাটিলে এদল দুষ্কৃতিকাৰীয়ে!– News18 Assam\nUnnao: ঘৰত সোমাই চোকা অস্ত্ৰৰে যুৱকৰ যৌনাংগ কাটিলে এদল দুষ্কৃতিকাৰীয়ে!\n»Unnao: ঘৰত সোমাই চোকা অস্ত্ৰৰে যুৱকৰ যৌনাংগ কাটিলে এদল দুষ্কৃতিকাৰীয়ে!\nUpdated:October 10, 2021, 11:11 AM IST\nUnnao, Unknown Criminals Cut Youth's Private Part: উন্নাওৰ মৌৰাওয়ান আৰক্ষী চকীৰ অন্তৰ্গত গৌৰী গাঁৱত পৰিয়ালৰ সৈতে থাকে যুৱকজন। যুৱকজনৰ নাম কমলেশ বুলি জানিব পৰা গৈছে।\nLast Updated: October 10, 2021, 11:11 AM IST\nউত্তৰ প্ৰদেশৰ উন্নাওত সংঘটিত হৈছে ভয়ংকৰ ঘটনা। চোকা অস্ত্ৰৰে যুৱকৰ যৌনাংগ কাটি পেলালে এদল দুষ্কৃতিকাৰীয়ে। যুৱকৰ দলটো ঘৰত সোমাই সংঘটিত কৰে এই কাণ্ড। বৰ্তমানলৈকে পৰিচয় ওলোৱা নাই যুৱকৰ দলটোৰ। যোৱা দেওবাৰে বিয়লি এই ঘটনা সংঘটিত হৈছিল বুলি জনাইছে আৰক্ষীয়ে।\nউন্নাওৰ মৌৰাওয়ান আৰক্ষী চকীৰ অন্তৰ্গত গৌৰী গাঁৱত পৰিয়ালৰ সৈতে থাকে যুৱকজন। যুৱকজনৰ নাম কমলেশ বুলি জানিব পৰা গৈছে। লক্ষ্ণৌৰ এখন হাস্পতালত বৰ্তমানো চিকিৎসা চলি আছে যুৱকজনৰ। অৱস্থা বৰ্তমান সংকটজনক।\nউন্নাওৰ ASP শশী শেখৰ সিঙে জনাইছে যে, 'আমাৰ ডগ স্কোৱাড বৰ্তমান দুষ্কৃতিকাৰীৰ সন্ধানত নামি পৰিছে। এজন সন্দেহজনক লোকক এই পৰ্যন্ত চিহ্নিত কৰা হৈছে।'\nজনা গৈছে যে, ঘৰত সোমাই প্ৰথমে যুৱকৰ দলটোৱে কমলেশক মাৰধৰ কৰে। পিছত চোকা অস্ত্ৰৰে তেওঁৰ যৌনাংগ কাটি পলাই যায়। ঘটনাৰ সময়ত ঘৰৰ বাৰান্দাত শুই আছিল কমলেশ। ঘৰৰ অন্যান্য লোকে দুষ্কৃতিকাৰীৰ দলটোক ধৰিবলৈ চেষ্টা কৰিছিল যদিও সফল হোৱা নাছিল। পিছে এই ঘটনা কিয় সংঘটিত হ'ল, সেইলৈ এতিয়া আৰক্ষীয়ে চলাই আছে অনুসন্ধান।\nFirst published: October 10, 2021, 11:11 AM IST


শক্তিৰ উৎসসমূহ ( দশম শ্ৰেণী ) -NCERT - Gorajan Goodluck Tutor Centre\nHome HSLC NCERT soluton দশম শ্ৰেণী সাধাৰণ বিজ্ঞান শক্তিৰ উৎসসমূহ ( দশম শ্ৰেণী ) -NCERT\nশক্তিৰ উৎসসমূহ ( দশম শ্ৰেণী ) -NCERT\nAdmin May 23, 2019 HSLC, NCERT soluton, দশম শ্ৰেণী, সাধাৰণ বিজ্ঞান,\nপ্ৰশ্নাৱলী (পৃষ্ঠা নং 243)\n1. শক্তিৰ ভাল উৎস কি ?\nউত্তৰ : শক্তিৰ ভাল বা আদৰ্শ উৎস হ’ল যিবোৰত তলত দিয়া গুণসমূহ থাকে :\n(i)যিটোৱে প্ৰতি একক আয়তন বা ভৰৰ বিনিময়ত সৰহ পৰিমাণৰ কাৰ্য কৰে ৷\n(ii)যিটো সহজে উপলব্ধ৷\n(iii)যিটোৰ সঞ্চয় আৰু পৰিবহণ সহজসাধ্য৷\n(v)যিটো পৰিৱেশ হিতৈষী৷\n2. ভাল ইন্ধন কি ?\nউত্তৰ: ভাল ইন্ধন হবলৈ হলে তলত দিয়া বৈশিষ্ট্যবোৰ থাকিব লাগিব:\n(i)প্ৰতি একক ভৰ বা আয়তন নিৰ্গত তাপ শক্তি অধিক হ’ব লাগে৷\n(ii)প্ৰজ্বলাংক মধ্যমীয়া আৰু বায়ুমণ্ডলৰ উষ্ণতাতকৈ অধিক হ’ব লাগে৷\n(iii)ব্যয়সাধ্য আৰু সহজে উপলব্ধ হ’ব লাগে৷\n(iv)ধোঁৱা সৃষ্টিকাৰী হ’ব নালাগে৷\n(v) দহনৰ পিছত ছাই আদিৰ দৰে অৱশিষ্ট ৰৈ যাব নালাগে৷\n3. যদি তুমি খাদ্য গৰমোৱাৰ বাবে যিকোনো ইন্ধনৰ উৎস ব্যৱহাৰ কৰিলৈ সক্ষম, তেন্তে তুমি কি উৎস ব্যৱহাৰ কৰিবা ?\nউত্তৰ: তলত দিয়া কাৰণত মই তৰলীকৃত পেট্ৰ’লিয়াম গেছ ব্যৱহাৰ কৰিম:\n(i) ইয়াৰ কেলৰি মান অধিক, সেয়ে প্ৰতি এককত নিৰ্গত তাপৰ মান বেছি ৷\n(ii) ধোঁৱাবিহীন শিখাৰে জ্বলে আৰু কোনো হানিকাৰক গেছ উৎপন্ন নকৰে বাবে পৰিৱেশ প্ৰদূষণো নহয় আৰু স্বাস্হতো কো্নো বিৰুপ প্ৰভাৱ নেপেলায়৷\n(iii) জ্বলনাংক সাধাৰণ ৷\n(iv) মজুতকৰণ আৰু পৰিবহণৰ বাবে সুবিধাজনক ৷\n(v) মিতব্যয়ী ৷\nপ্ৰশ্নাৱলী (পৃষ্ঠা নং 248)\n4. জীৱাষ্ম ইন্ধনৰ অসুবিধাসমূহ লিখা ৷\nউত্তৰ: জীৱাষ্ম ইন্ধন অসুবিধাবোৰ হ’ল:\n(iv) সেউজগৃহ প্ৰভাৱ (Green-house effect): জীৱাষ্ম ইন্ধন দহনৰ ফলত কাৰ্বন ডাই-অক্সাইড উৎপন্ন হয়, বায়ুমণ্ডলত যাৰ মাত্ৰাধিক উপস্হিতিয়ে সেউজগৃহ প্ৰভাৱ সৃষ্টি কৰি গোলকীয় উষ্ণতা বৃদ্ধি কৰে ৷\n5. আমি শক্তিৰ বিকল্প উৎস কিয় বিচাৰো ?\nউত্তৰ: প্ৰযুক্তিৰ বিকাশৰ লগে লগে শক্তিৰ চাহিদা দ্ৰুত গতিত বৃদ্ধি পাইছে ৷ বিকল্প আৰু অপৰম্পৰাগত\nশক্তিৰ উৎস আহৰণ কৰাৰ মূল কাৰনসমূহ হ’ল:\n(i) পৰম্পৰাগত শক্তিৰ উতস যেনে- কয়লা, পেট্ৰ’লিয়াম, প্ৰাকৃতিক গেছ আদি নৱীকৰণযোগ্য নহয়, এই উৎস সীমিত হেতুকে ভঁৰাল শেষ হৈ যাব ৷\n(ii) জীৱাষ্ম ইন্ধন আদি দহনৰ ফপলত পৰিৱেশৰ ক্ষতি হয় ৷\n(iii) সেয়ে আমি নৱীকৰণযোগ্য আৰু পৰিৱেশ হিতৈষী বিিকল্প শক্তিৰ উৎসৰ সন্ধান কৰাৰ প্ৰয়োজন৷\nপ্ৰশ্নাৱলী (পৃষ্ঠা নং 253)\n6. আমাৰ সুবিধাৰ বাবে বায়ু আৰু জলশক্তিৰ পৰম্পৰাগত ব্যৱহাৰৰ কি কি পৰিৱৰ্তন দেখা গৈছে ?\nউত্তৰ: তলত দিয়া ধৰণে আমাৰ সুবিধাৰ বাবে বায়ু আৰু জল শক্তিৰ পৰম্পৰাগত ব্যৱহাৰক উন্নত কৰা হৈ\n(i) বায়ু শক্তি (Wind energy): পৰম্পৰাগতভাৱে বায়ুৰ গতিশক্তিক কুঁৱাৰ পৰা পানী তোলাৰ দৰে কামৰ বাবে ব্যৱহাৰকৰা হৈছিল ৷ বৰ্তমান এই শক্তিক বিদ্যুৎ শক্তি উৎপাদন কৰাৰ বাবে ব্যৱহাৰ কৰা হয় ৷ বায়ুকললৰ ঘূৰ্ণন গতি ব্যৱহাৰেৰে বৈদ্যুতিক জেনেৰেটৰৰ টাৰ্বাইন ঘূৰাই বাণিজ্যিক মাত্ৰাত বিদ্যুৎ আহৰণ কৰা হয় ৷ বায়ু শক্তি পামত ভালেমান বায়ুকল স্হাপন কৰি প্ৰত্যেক বায়ুকলৰ উৎপাদিত শক্তি একত্ৰিত কৰা হয় ৷\n(ii) জল শক্তি (Water energy): পূৰ্বতে জলপ্ৰপাতসমূহক স্হিতি শক্তিৰ উৎস হিচাপে ব্যৱহাৰ কৰা হৈছিল ৷ জলবিদ্যুৎ প্ৰকল্পসমূহত অধোগামী পানীত বিদ্যুৎ শক্তি উৎপাদন কৰাৰ বাবে ব্যৱহাৰ কৰা হৈছিল ৷ আজিকালি নদীবান্ধ তৈয়ৰ কৰি বোঁৱতী পানীৰ সোঁতক বেষ্টিত কৰি গতি শক্তিক স্হিতি শক্তিলৈ ৰুপান্তৰ কৰা হয় ৷ জলশক্তি প্ৰকল্পৰ জৰিয়তে আজিকালি বৃহৎ মাত্ৰাত বিদ্যুৎ উৎপাদন কৰা হয় ৷\nপ্ৰশ্নাৱলী(পৃষ্ঠা নং 253)\n7. কোনো ধৰণৰ দাপোণ—অৱতল, উত্তল নে সমতল সৌৰ কুকাৰত ব্যৱহাৰৰ বাবে উৎকৃষ্ট কিয় ?\nউত্তৰ: সৌৰ কুকাৰত ব্যৱহাৰৰ বাবে অৱতল দাপোণ বা (অৱতল প্ৰতিফলক) উৎকৃষ্ট ৷ অৱতল দাপোণে\nআপতিত সৌৰ ৰশ্মিক এটা বিন্দুলৈ অভিসাৰিত কৰে ৷ ফলস্বৰুপে ফ’কাছ অঞ্চলত অত্যধিক তাপ\nউৎপন্ন হয় ৷\n8. মহাসমূদ্ৰৰ পৰা পাব পৰা শক্তিৰ সীমাব্ধতা কি কি ?\nউত্তৰ: মহাসাগৰৰ পৰা আহৰণ কৰিব পৰা শক্তিসমূহ হ’ল: জোৱাৰ শক্তি, তৰংগ শক্তি আৰু তাপ শক্তি ৷ মহাসাগৰৰ পৰা পাব পৰা শক্তিৰ সীমাবদ্ধতাসমূহ হ’ল:\n(i) জোৱাৰ শক্তি পাবৰ বাবে সাগৰলৈ যোৱা এক সংকীৰ্ণ পথত বান্ধদিব লগা হয় আৰু এনে ঠাই খুবেই সীমিত ৷\n(ii) সামুদ্ৰিক ঢৌ অতি শক্তিশালী হ’লেহে তাৰ পৰা শক্তি আহৰণ কৰিব পাৰি ৷\n(iii) পৃষ্ঠভাগৰ পানী আৰু2কি:মি: পৰ্যন্ত গভীৰতাত থকা পানীৰ উষ্ণতাৰ পাৰ্থক্য C বা ততোধিক হ’ব লাগে ৷ ব্যৱসায়িক ভিত্তিত ইয়াৰ উৎপাদন কষ্টসাধ্য ৷\n(iv) এই সকলোবোৰ শক্তি কেৱল উপকূলৱৰ্তী অঞ্চলতহে সদ্ব্যৱহাৰ কৰিব পাৰি ৷ শক্তি উৎপাদনত এনেধৰণৰ উৎসৰ ব্যৱহাৰ এতিয়াও গৱেষণাৰ পৰ্যায়তে আছে ৷\n9. ভূ-তাপীয় শক্তি কি ?\nউত্তৰ: ভূ-তাপীয় শক্তি হ’ল ভূ-গৰ্ভত নিহিত হৈ থকা তাপ শক্তি ৷ বিদ্যুৎ শক্তি উৎপাদনৰ বাবে ইয়াক ব্যৱহাৰ কৰা হয় ৷ ভূ-গৰ্ভৰ অন্তভাগৰ শিলাস্তৰৰ পৰা শিলবোৰ ঠেলা খাই ওপৰলৈ উঠি আহি উষ্ণ অষ্ণল গঠন কৰে আৰু ভূ-গৰ্ভৰ পানী এই উষ্ণ অঞ্চলৰ সংস্পৰ্শলৈ আহিলে বাষ্পলৈ ৰুপান্তৰিত হয় ৷ এই বাষ্প পাইপৰ জৰিয়তে টাৰ্বাইনলৈ আনি বিদ্যুৎ শক্তি উৎপাদনৰ ব্যৱস্হা কৰা হয় ৷\n10. নিউক্লীয় শক্তিৰ সুবিধাসমূহ কি কি ?\nউত্তৰ: নিউক্লীয় শক্তিৰ সুবিধাসমূহ হ’ল:\n(i) ইউৰেনয়াম,প্লুট’নিয়াম বা থৰিয়ামৰ দৰে নিউক্লীয় ইন্ধনৰ কম পৰিমাণৰ পৰাই প্ৰচুৰ পৰিমাণে শক্তি পাব পাৰি ৷\n(ii) নিউক্লীয় শক্তি প্ৰকল্পৰ ৰিয়েক্টৰত এবাৰ নিউক্লীয় ইন্ধন ভৰালে ই বহুদিনলৈ শক্তি উৎপাদন কৰিব পাৰে ৷সেয়ে ই অধিক সুবিধাজনক ৷\n(iii) প্ৰদূষণৰ মাত্ৰা কম আৰু ব্যয়সাধ্য ৷\n11. শক্তিৰ উৎস এটা প্ৰদূষণমুক্ত হ’ব পাৰেনে ? কিয় পাৰে বা কিয় নোৱাৰে ?\nউত্তৰ: কোনো শক্তিৰ উৎসয়ে প্ৰদূষণমুক্ত হ’ব নোৱাৰে ৷ যিকোনো শক্তিৰ উৎসৰ ব্যৱহাৰে কিবা নহয় কিবা\nপ্ৰকাৰে পৰিৱেশৰ ওপৰত প্ৰভাৱ পেলায় ৷ মাত্ৰ উৎসভেদে প্ৰদূষণৰ প্ৰকৃতি আৰু মাত্ৰাহে ভিন ভিন ৷\nউদাহৰণস্বৰুপে : সৌৰ শক্তিৰ ব্যৱহাৰে প্ৰদূষণমুক্ত কিনত্ত সৌৰকোষৰ দৰে সঁজুলিৰ প্ৰস্ততকৰণ\nপ্ৰক্ৰিয়াৰ জৰিয়তে পৰিৱেশ প্ৰদূষিত হয় ৷\n12. ৰকেটৰ ইন্ধন হিচাপে হাইড্ৰ’জেন ব্যৱহাৰ কৰা হয় ৷ তোমালোকে ইয়াক চি.এন.জি.(C.N.G)ত কৈ পৰিষ্কাৰ ইন্ধন বুলি গণ্য কৰিবা নেকি ? কিয় কৰিবা বা কিয় নকৰা ?\nউত্তৰ: হাইড্ৰ’জেনক চি. এন.জি. তকৈ অধিক প্ৰদূষণমুক্ত ইন্ধন বুলি বিবেচনা কৰিব পাৰি, কাৰণ:\n(i) হাইড্ৰ’জেনৰ কেলৰি মান অধিক, সেয়ে চি.এন.জিৰ তুলনাত প্ৰতি একক ভৰত অধিক শক্তি যোগান ধৰে ৷\n(ii) হাইড্ৰ’জেনে চি.এন.জিৰ দৰে সেউজগৃহ গেছ উৎপন্ন নকৰে ৷\n(iii) হাইড্ৰ’জেনে দহনৰ সময়ত মাত্ৰ পানীৰ বাষ্প নিৰ্গত কৰে যিয়ে প্ৰদূষণৰট সৃষ্টি নকৰে, আনহাতে চি.এন.জিয়ে প্ৰদূষণকাৰী গেছ যেনে- কাৰ্বন ডাই-অক্সাইড, কাৰ্বন মন’ক্সাইড আদি উৎপন্ন কৰে৷\nপ্ৰশ্নাৱলী (পৃষ্ঠা নং 254)\n13. তুমি নৱীকৰণযোগ্য বুলি বিবেচনা কৰা শক্তিৰ দুটা উৎসৰ নাম লিখা তোমাৰ পচন্দৰ কাৰণ দৰ্শোৱা ৷\nউত্তৰ: নবীকৰণযোগ্য বুলি বিবেচনা কৰা শক্তিৰ দুটা উৎস হ’ল:\n(i) জল শক্তি (ii) বায়ু শক্তি\nজল আৰু বায়ু শক্তি প্ৰত্যক্ষ বা পৰোক্ষভাৱে সূৰ্যৰ পৰা আহৰণ কৰা হয়, যি পৃথিৱিৰ সকলো শক্তিৰ মূল ৷ নিৰ্ধাৰণ কৰা হৈছে যে সূৰ্যই আৰু প্ৰায় 500 নিযুত বছৰ পৰ্যন্ত শক্তি বিকিৰণ কৰি থাকিব ৷ সেয়ে, পৃথিৱীত জীৱ বৰ্তি থকালৈ জলশক্তি আৰু বায়ু শক্তি ব্যৱহাৰ কৰি থাকিব পৰা যাব ৷\n14. তুমি ক্ষয়িষ্ণু বুলি বিবেচনা কৰা শক্তিৰ দুটা উৎসৰ নাম উল্লেখ কৰা ৷ তোমাৰ পচন্দৰ কাৰন দৰ্শোৱা ৷\nউত্তৰ: ক্ষয়িষ্ণু বুলি বিবেচনা কৰা দুটা শক্তি হ’ল:\n(i) কয়লা আৰু (ii) পেট্ৰ’লিয়াম\nপেট্ৰ’লিয়াম, কয়লা আদিৰ দৰে জীৱাষ্ম ইন্ধন হবলৈ নিযুত নিযুত বছৰৰ প্ৰয়োজন হয় আৰু সেয়া সীমিত পৰিমাণতহে মজুত হৈ আছে ৷ যদি এই আধাৰ শেষ হৈ যায়, তেন্তে তাক কম সময়ৰ ভিতৰত পুনৰাই ঘূৰাই পোৱা অসম্ভৱ ৷ সেয়ে কয়লা আৰু পেট্ৰ’লিয়ামক ক্ষয়িষ্ণু শক্তিৰ উৎস হিচাপে ব্যৱহাৰ কৰা হয় ৷\n1. পানী গৰম কৰিবলৈ সৌৰ জল হীটাৰ এটাৰ ব্যৱহাৰ কৰিব নোৱাৰা দিন এটা হৈছে _______ ৷\n(a) ৰৌদ্ৰজ্বল দিন (b) ডাৱৰীয়া দিন\n(c) গৰম দিন (d) বতাহে কোবোৱা দিন\nউত্তৰ: (b) ডাৱৰীয়া দিন\n2. তলৰ কোনটো জীৱভৰ শক্তিৰ উদাহৰণ নহয় ?\n(a) খৰি (b) গোৱৰ-গেছ\n(c) নিউক্লীয় শক্তি (d) কয়লা\nউত্তৰ: (c) নিউক্লীয় শক্তি\n3. আমি ব্যৱহাৰ কৰা শক্তিৰ সৰহ সংখ্যক উৎসৰ শক্তি হ’ল সঞ্চিত সৌৰ শক্তি ৷ তলৰ কোনটো সৌৰ শক্তিৰ আধাৰিত নহয় ?\n(a) ভূ-তাপীয় শক্তি (b) বায়ু শক্তি\n(c) নিউক্লীয় শক্তি (d) জৈৱ উপাদান\n4. শক্তিৰ প্ৰত্যক্ষ উৎস হিচাপে জীৱাষ্ম ইন্ধন আৰু সৌৰশক্তিৰ তুলনা কৰা আৰু সিঁহতৰ পাৰ্থক্য দেখুওৱা ৷\nউত্তৰ: শক্তিৰ প্ৰত্যক্ষ উৎস হিচাপে জীৱাষ্ম ইন্ধন আৰু সৌৰশক্তিৰ তুলনা আৰু পাৰ্থক্য:\nজীৱাষ্ম ইন্ধনবোৰ নবীকৰণ অযোগ্য শক্তিৰ উৎস৷\nসৌৰ শক্তিবোৰ নবীকৰণযোগ্য শক্তিৰ উৎস ৷\nজীৱাষ্ম ইন্ধন দহনৰ ফলত প্ৰদূষণ হয় ৷\nসৌৰ শক্তিবোৰ প্ৰদূষণ নহয় ৷\nজীৱাষ্ম ইন্ধনবোৰ দিনৰ যিকোনো সময়তে ব্যৱহাৰ কৰিব পাৰি ৷\nসৌৰ শক্তিবোৰ কেৱল এটা গৰম আৰু ৰৌদ্ৰজ্বল দিনতহে ব্যৱহাৰ কৰিব পাৰি ৷\nজীৱাষ্ম ইন্ধনৰ বাবে বাৰে বাৰে ব্যয় কৰিব লগা হয় ৷\nসৌৰ শক্তিৰ বাবে মাত্ৰ এবাৰেই ব্যয় কৰিব লাগে ৷\nজীৱাষ্ম ইন্ধন পোনপটীয়াকৈ ব্যৱহাৰ কৰিব পাৰি ৷\nসৌৰশক্তিবোৰ পোনপটীয়াকৈ ব্যৱহাৰ কৰিব নোৱাৰি ৷\nজীৱাষ্ম ইন্ধন সীমিতভাৱে উপলব্ধ ৷\nসৌৰশক্তিবোৰৰ উপলব্ধতাৰ সীমা নাই ৷\n5. শক্তিৰ উৎস হিচাপে জীৱ ভৰ আৰু জলবিদ্যুতৰ মাজত পাৰ্থক্য দেখুওৱা ৷\nউত্তৰ: শক্তিৰ উৎস হিচাপে জীৱ ভৰ আৰু জলবিদ্যুতৰ মাজৰ পাৰ্থক্যসমূহ হ’ল :\nবায়ু প্ৰদূষণ নহয় ৷\nকোনো প্ৰদূষণ নহয় ৷\nকৃষি-আৱৰ্জনাৰ পৰা উৎপন্ন হয় ৷\nগতিশীল পানীৰ পৰা উৎপন্ন হয় ৷\nজৈৱ গেছ পাম স্হাপন কৰিব লগা হয় ৷\nবান্ধ নিৰ্মাণ কৰিব লগা হয় ৷\nঅতি মিতব্যয়ী ৷\nআপেক্ষিকভাৱে ব্যয়বহুল ৷\n6. তলত দিয়া উৎসসমূহৰ পৰা শক্তি আহৰণ কৰাৰ সীমাবদ্ধতা কি কি?\n21. (a) বতাহ (b) তৰংগ (c) জোৱাৰ-ভাটা\nউত্তৰ: (a) বতাহৰ পৰা শক্তি আহৰণৰ সীমাবদ্ধতাসমূহ হ’ল:\n(i) বছৰৰ বেছিভাগ সময়তে বায়ুপ্ৰবাহ থকা অঞ্চলতহে উৎপাদন কৰিব পাৰি ৷\n(ii)বায়ু প্ৰবাহৰ নিম্নতম বেগ প্ৰতি ঘন্টাত 15 কিলোমিটাৰ হ’ব লাগিব ৷\n(iii)বায়ু প্ৰবাহ নথকা সময়ত শক্তিৰ যোগান অব্যাহত ৰাখিবলৈ সঞ্চায়ক কোষৰ ব্যৱস্হা থাকিব লাগিব৷\n(iv)বৃহৎ ভূমিখণ্ডৰ প্ৰয়োজন হয় ৷\n(v)বায়ুকল স্হাপনৰ প্ৰাৰম্ভিক ব্যয় অতি বেছি ৷\n(vi)উচ্চস্তৰৰ তত্ত্বাৱধানৰ প্ৰয়োজন ৷\n(b) তৰংগ বা ঢৌৰপৰা শক্তি আহৰণৰ সীমাবদ্ধতাসমূহ হ’ল:\n(i)সমুদ্ৰক ঢৌ অতি বেছি থকা অঞ্চলতহে এনে প্ৰকল্প প্ৰযোজ্য ৷ ঢৌ কমিলেই উৎপাদন বন্ধ হৈ পৰে ৷\n(ii)বৰ্তমান উপলব্ধ প্ৰযুক্তিৰ সহায়ত ঢৌৰ পৰা শক্তি আহৰণ কৰাটো অত্যধিক ব্যয়বহুল ৷\n(iii)উপকূলীয় অঞ্চলতহে এয়া সম্ভৱ ৷\n(c)জোৱাৰৰ পৰা শক্তি উৎপাদনৰ সীমাবদ্ধতাসমূহ হ’ল:\n(i)জোৱাৰ ভাটাৰ বাবে বান্ধ নিৰ্মাণ কৰিব পৰা ঠাই সীমিত ৷\n(ii)উৎপাদিত শক্তিৰ পৰিমাণ অতি কম ৷\n7. কি আধাৰত শক্তিৰ উৎসসমূহ :\n(b) ক্ষয়িষ্ণু আৰু অক্ষয়িষ্ণু\nবুলি শ্ৰেণীভূক্ত কৰিবা ? (a) আৰু (b) ত উল্লেখ কৰা বাছন (option) একেইনে ?\nউ্ত্তৰঃ (a) নৱীকৰণযোগ্য শক্তিৰ উৎসসমূহ প্ৰকৃতিত অবিৰতভাৱে উৎপন্ন হৈ থাকে অথবা এইবোৰৰ পুনঃনৱীকৰণ কৰিব পাৰি ৷\nযেনেঃ জীৱাশ্ম ইন্ধন ৷\n(b) সীমিত শক্তিৰ উৎসক ক্ষয়িষ্ণু শক্তি উৎস বোলে ৷ যেনে ঃকয়লা ,পেট্ৰ'লিয়াম,প্ৰাকৃতিক গেছ ইত্যাদি৷\nআনহাতে যি শক্তিৰ যোগান অসীম আৰু ই সহজে বা কেতিয়াও শেষ হৈ নাযায় তেনে শক্তিৰ উৎসক অক্ষয়িষ্ণু শক্তিৰ শাৰীত ধৰা হয় ৷যেনে ঃ সৌৰ শক্ত, বায়ু শক্তি, জল শক্তি ইত্যাদি ৷\n(a)আৰু(b)ত দিয়া বিকল্পসমূহ প্ৰায় একেই বুলি কব পাৰি ৷ নৱীকৰণযোগ্য শক্তিৰ উৎসসমূহ নিঃশেষ হৈ নাযায় অৰ্থাৎ অক্ষয়িষ্ণু ৷ আনহাতে, নৱীকৰণ-অযোগ্য শক্তিৰ উৎস শেষ হৈ যোৱাবিধৰ অৰ্থাৎ ক্ষয়িষ্ণু ৷\n8. এটা আদৰ্শ শক্তিৰ উৎসসমূহ কি কি ?\nউত্তৰ: এটা আদৰ্শ শক্তিৰ উৎসৰ গুণসমূহ হ’ল:\n(i)প্ৰতি একক আয়তন বা ভৰৰ বিনিময়ত সৰহ পৰিমাণৰ কাৰ্য কৰিব পাৰে ৷\n(ii)মিতব্যয়ী আৰু সহজে উপলব্ধ ৷\n(iii)সহজে মজুত আৰু পৰিবহণ কৰিব পাৰি ৷\n(iv)পৰিৱেশ হিতৈষী ৷\n9. সৌৰ চুলা ব্যৱহাৰৰ সুবিধা আৰু অসুবিধাসমূহ কি কি ৷ এনে স্হান আছেনে য’ত সৌৰ চুলাৰ ব্যৱহাৰ সীমিত ?\nউত্তৰ: সৌৰ চুলা ব্যৱহাৰৰ সুবিধাসমূহ হ’ল:\n(i)ই প্ৰদূষণৰ সৃষ্টি নকৰে ৷\n(ii)খাদ্য ধীৰ গতিত ৰন্ধা যায় বাবে খাদ্যবস্তৰ পুষ্টি দ্ৰব্য অক্ষুন্ন থাকে ৷\n(iii)ব্যয়সাধ্য আৰু সহজে ব্যৱহাৰ কৰিব পৰা বিধৰ ৷\n(i)ৰাতি বা মেঘাচ্ছন্ন বতৰত ব্যৱহাৰ কৰিব নো্ৱাৰি ৷\n(ii)ভাজনৰ দৰে অতি বেছি তাপ প্ৰয়োজন হোৱা খাদ্য প্ৰস্ততকৰণ প্ৰক্ৰিয়াত ব্যৱহাৰ কৰিব নোৱাৰি ৷\n(iii)প্ৰতিফলক কাঁচখন সূৰ্যৰ পিনে মুখ কৰি থৈ দিব লগা হয় ৷\n(iv)খাদ্য প্ৰস্তয়তকৰণত অধিক সময়ৰ প্ৰয়োজন হয় ৷\nৰাতি দীঘলীয়া হোৱা ঠাই বা ডাৱৰীয়া হৈ থকা ঠাইত সৌৰ চুলাৰ ব্যৱহাৰ সীমিত হয় ৷\n10. পৰিৱেশৰ ওপৰত শক্তিৰ বৰ্দ্ধিত চাহিদাৰ প্ৰভাৱ কি কি ? শক্তিৰ ব্যয় হ্ৰাস কৰিবৰ বাবে তুমি কি কি পদক্ষেপ লোৱাৰ পৰামৰ্শ দিবা ?\nউত্তৰঃ শক্তিৰ বৰ্ধিত চাহিদাৰ ফলস্বৰপে পৰিৱেশৰ ওপৰত পৰা প্ৰভাৱসমূহ হ’লঃ\n(i) শক্তিৰ চাহিদা পূৰাবৰ বাবে জীৱাশ্ম ইন্ধনৰ মাত্ৰাধিক ব্যৱহাৰৰ ফলত বায়ু প্ৰদূষণ হৈছে ৷ জীৱাশ্ম ইন্ধন দহন কৰিলে নাইট্ৰ’জেন, ছালফাৰ আৰু কাৰ্বনৰ আম্লিক অক্সাইড উৎপন্ন হয় যিয়ে এছিড বৰষুণৰ সৃষ্টিন কৰি ভূমি আৰু জলজসম্পদত বিৰুপ প্ৰভাৱ পেলায় ৷\nবায়ু মণ্ডলত কাৰ্বন ডাই-অক্সাইডৰ মাত্ৰাধিক উপস্হিতিয়ে সেউজগৃহ প্ৰভাৱ সৃষ্টি কৰি গোলকীয় উষ্ণতা বৃদ্ধি কৰে ৷ সেউজগৃহ গৰছৰ বৰ্ধিত নিৰ্গমন গোলকীয় উত্তাপ বৃদ্ধি পোৱাৰ মূল কাৰণ ৷\n(ii) জলবিদ্যুৎ উৎপন্ন কৰিবৰ কাৰণে নিৰ্ঙাণ কৰা নদীবান্ধসমূহ পৰিস্হিতিতান্ত্ৰিক ভাৰসম্যতা বিনষ্ট কৰে ৷\n(iii) নিউক্লীয় শক্তিৰ প্ৰকল্প হ’ল তেজষ্ক্ৰিয় প্ৰদূষণৰ মূল কাৰণ ৷ এনে প্ৰকল্পৰ পৰা নিৰ্গত বিকিৰণ পৰিৱেশৰ বাবে খুবেই হানিকাৰক ৷\nশক্তিৰ ব্যয় কমোৱাৰ বাবে তলত কেইটামান পৰামৰ্শ আগবঢ়োৱা হৈছেঃ\n(i) শক্তিৰ নবীকৰণ অযোগ্য উৎসৰ ব্যৱহাৰ যথোচিত হ’ব লাগে ৷\n(ii) শক্তিৰ নবীকৰণ উৎস যেনে-সৌৰ শক্তি, বায়ু শক্তি, বোঁৱতী পানীৰ শক্তি, জৈৱ ভৰৰ শক্তি, জোৱাৰ শক্তি, ভূ-তাপীয় শক্তি আদিৰ ব্যৱহাৰ কৰিব লাগে ৷\n(iii) শক্তি সংৰক্ষন কৰিব লাগে ৷ পাংখা, বৈদ্যুতিক চাকি, প্ৰশীতকযন্ত্ৰ আদি ব্যৱহাৰ নকৰাৰ সময়ত বন্ধ কৰি বা সংযোগ বিছিন্ন কৰি থব লাগে ৷\n(iv) ৰাজহুৱা যাত্ৰীবাহী বাহন যেনে- বাছ, ৰেলগাড়ী আদিৰ ব্যৱহাৰে ইন্ধন খৰচ কমাব ৷\n(v) পানীৰ টেপ ব্যৱহাৰৰ পাছত বন্ধ কৰি থব লাগে ৷\n(vi) খাদ্য ৰন্ধাৰ বাবে প্ৰেচাৰ কুকাৰ ব্যৱহাৰ কৰিব লাগে ৷\n(vii) সকলো যান্ত্ৰিক সা-সৰঞ্জাম নিয়মিতভাৱে চোৱা-চিতা আৰু প্ৰয়োজন অনুসাৰে মেৰামতি কৰি থাকিলে যথেষ্ট ইন্ধন ৰাহি হয় ৷\n(viii) তৰলীকৃত পেট্ৰ’লিয়ালম গেছ বৱ্যহাৰ নকৰাৰ সময়ত নিয়ন্ত্ৰক(ৰেগুলেটৰ)বন্ধ কৰি থব লাগে ৷\nTags # HSLC # NCERT soluton # দশম শ্ৰেণী # সাধাৰণ বিজ্ঞান\nTags: HSLC, NCERT soluton, দশম শ্ৰেণী, সাধাৰণ বিজ্ঞান\nUnknown 18 April 2020 at 20:29\nAdmin 18 April 2020 at 21:13


সময় যে পাখি লগা কাড় ...\nHomeসময় যে পাখি লগা কাড় ...\nমানসিক বিশেষজ্ঞ, তিনিচুকীয়া\nসময় আমি আমাৰ হাতত কেতিয়াও ধৰি ৰাখিব নোৱাৰো সেয়া চিৰন্তন সত্য । ইংৰাজী নৱবৰ্ষ বুলি কিবা এটা নতুন আনন্দ কি কৰিম সাম্প্ৰতিক সময়ত পৰিস্হিতিয়ে মনবোৰ কিবা আন্ধাৰ কৰা যেন অনুভৱ হৈছে । তথাপিও আগৰ দিনবোৰ দৰে ইতিবাচক এটা মন লৈ নিজৰ লগতে সমাজৰ উন্নতিৰ হকে আহোপুৰুষাৰ্থ চেষ্টাৰে আগোৱাই যাব লাগিব। শেষত সকলোৰে প্ৰতিটো দিন সুন্দৰ ৰঙীন হওক তাৰে কামনাৰে\nৰংপুৰ জুনিয়ৰ কলেজ, শিৱসাগৰ।\nসমূহ ৰাইজলৈ ইংৰাজী নৱবৰ্ষৰ শুভেচ্ছা জনালো। ২০২০ চনৰ সূৰুজৰ সোণালী কিৰণে সকলোৰে মানসপটত আৱৰি থকা কলীয়া ডাৱৰ খিনি আঁতৰাই দেশবাসীলৈ কঢ়িয়াই আনক সুখ,শান্তি আৰু আনন্দৰ বতৰা। জাতিৰ এই সংকট কালত ধৰ্মৰ সাঁজ পৰিহাৰ কৰি,দৃঢ় সংকল্প তথা মানসিকতাৰে এক হৈ অশুভ শক্তিৰ বিৰুদ্ধে সকলোকে মাৰ বান্ধি যুঁজ দিয়াৰ শক্তি দিব বুলি আশা ৰাখিলো ।\nBuddhist Monastery, Sivasagar\nOne day Lord Buddha said... Suffering lamentation be destroyed, Suffering sadness sickness Danger starts, not so good or bright be destroyed, may there be prosperity Good luck blessing and protection from the Dhamma.\nOne's mind gains claim quickly, one's complexion brighten.\nI will teach & analyze for you the Noble Eightfold path, Listen & pay close attention I will speak.\nOn this joyous occasion, cherish the memories of the year that has gone by\nIn soft glistening night of stars, hope all your aspirations come true. May every star present in the sky.\nBring love and cheer to you Happy New year 2020.\nসমূহ অসমবাসী ৰাইজলৈ ইংৰাজী নৱবৰ্ষ ২০২০ ৰ শুভেচ্ছা জ্ঞাপন কৰিলো । ইংৰাজী নতুন বছৰটোৱে সকলোলৈ কঢ়িয়াই আনক শান্তি, সমৃদ্ধি আৰু ভাতৃত্ববোধ । জাতীয় জীৱনলৈ নামি অহা ভাষিক-সাংস্কৃতিক সংকটৰ বেলা আমি দল-মত, জাতি-ধৰ্ম নিৰ্বিশেষে সকলোৱে একেলগে মাৰবান্ধি থিয় হৈ অসমীয়া জাতিৰ প্ৰতি ভাবুকি সৃষ্টি কৰা সকলো শক্তিক প্ৰতিহত কৰাৰ বাবে নতুন বছৰটোতে সংকল্প লওঁ আহক ।\nকেন্দ্ৰীয় কাৰ্যকৰী সভাপতি\nটাই আহোম যুৱ পৰিষদ, অসম\nসমূহ অসমবাসীক ইংৰাজী নৱবৰ্ষৰ শুভেচ্ছা জ্ঞাপন কৰিছো । অসমবাসীয়ে বিগত বৰ্ষটো প্ৰাপ্তি অপ্ৰাপ্তিৰ মাজেৰে পাৰ কৰিলে ;অসমৰ জাতীয় জীৱনৰ প্ৰতি অহা সংকট কালতো মাৰ বান্ধি থিয় দিলে বিগত বৰ্ষত । এইখন চাওলুঙ চুকাফা, শংকৰ-আজানৰ দেশ ; এই অসম ভূমিত বিভিন্ন জাতি জনজাতি , জনগোষ্ঠীয়ে উমৈহতীয়া ভাবে হাজাৰ বছৰ বসবাস কৰি আহিছে । বৈচিত্ৰ্যৰ মাজত ঐক্য বিৰাজ কৰা অসমীয়া সমাজখনত কেন্দ্ৰীয় চৰকাৰে নাগৰিকত্ব সংশোধনী আইনৰ দৰে জাতিধ্বংসী, খিলঞ্জীয়া বিৰোধী আইন প্ৰণয়ন কৰি অসমীয়া জাতিসত্বা ধংশ কৰিব বিচাৰিছে , যিটো অসমৰ জনগণে কেতিয়াও মানি নলয় । এই জাতিধ্বংসী আইনখন কেন্দ্ৰীয় চৰকাৰে প্ৰণয়ন কৰিলেও অসমৰ জনতাৰ আদালতত এতিয়াও গৃহীত হোৱা নাই । অসমৰ জাতীয়তাবাদ গঢ়ি উঠিছে বিশেষকৈ ভাষাৰ ওপৰত ভিত্তি কৰি , কোনো ধৰ্মৰ ওপৰত ভেটি কৰি নহয় । সেয়ে এনে ধৰ্মৰ ওপৰত ভিত্তি কৰি প্ৰণয়ন কৰা আইন অসমৰ জনতাই কোনোপধ্যেই মানি নলয় । খিলঞ্জীয়া ৰাইজৰ সুৰক্ষাৰ কথা কোৱা জাতীয় নায়ক খ্যাত মুখ্যমন্ত্ৰী সৰ্বানন্দ সোনোৱাল ডাঙৰীয়াৰ ওপৰত ৰাইজৰ প্ৰত্যাখ্যা আছিল যে তেওঁ অসমৰ জনতাৰ পক্ষত থিয় হৈ মাত মাতিব আৰু কাম কৰিব, কিন্তু এতিয়া তাৰ ওলোটা প্ৰতিচ্ছবি দেখি ৰাইজ আজি হতাশ আৰু হতম্ভৱ । সেয়ে নতুন বছৰৰ প্ৰাক্ ক্ষণত অসমৰ ৰাইজে নিবিচৰা এই জাতিধ্বংসী নাগৰিকত্ব সংশোধনী আইনখন বাতিল হোৱাটো আমি কামনা কৰিছোঁ আৰু যদিহে তেওঁ অসমৰ প্ৰকৃতপক্ষে কল্যাণ কামনা কৰে এক বিকল্প হিচাপে অসমৰ ছয় জনগোষ্ঠীক অতি শীঘ্ৰে জনজাতিকৰণ কৰি অসমক এখন জনজাতীয় ৰাজ্যৰ মৰ্যাদা প্ৰদান কৰি CAA ৰ আওঁতাৰ পৰা অসমক বচাই ৰাখিবলৈ আহ্বান জনাইছোঁ । অসমৰ খিলঞ্জীয়া জনগণে নতুন বছৰত শান্তি আৰু প্ৰগতি আশা কৰে , বিচাৰে এখন শান্তিৰ সমাজ , য'ত সকলো জাতি ,বৰ্ণ, ধৰ্মৰ লোকে সমিল মিলেৰে জীয়াই থাকিব পাৰে । সমাজত সামুহিক সংহতিৰ অবিহনে প্ৰগতি অসম্ভৱ । সেয়ে নতুন বছৰে যাতে সমাজৰ সকলো বিভ্ৰান্তি আঁতৰাই এখন শুদ্ধ নিকা সমাজ গঠন হোৱাৰ কামনা কৰিছো।\nসদৌ মৰাণ ছাত্ৰ সন্থা\nপ্ৰতি গৰাকী অসমবাসীলৈ ইংৰাজী নতুন বছৰ ২০২০-ৰ আন্তৰিক শুভকামনা জনাইছোঁ | অতি সম্প্ৰতি অসম-অসমীয়াৰ এই জটিল সন্ধিক্ষণৰ ৰাজনৈতিক বৈষম্যৰ অশুয়া -অপ্ৰীতিবোৰ অনাগত দিনত সুখ-শান্তি-প্ৰগতিৰ বাৰ্তাবাহক হৈ সমগ্ৰ অসমজুৰি উপচি পৰক।অসমখনকে বিপন্ন কৰিব পৰা অপশক্তিসমূহ বিনাশ ঘটি এক সুন্দৰ শক্তিশালী অসমৰ ভাষিক,সাংস্কৃতিক ঐতিহ্যৰে সমৃদ্ধিশালী অসমীয়া জাতি প্ৰতিষ্ঠাৰ পণ লৈ প্ৰতিগৰাকী অসমীয়াই সাম্য ,মৈত্ৰী,একতাৰ নিদৰ্শন বিশ্ববাসীৰ আগত ২০২০ চনৰ এই পৱিত্ৰ শোভাৰম্ভণিৰ ক্ষণত দাঙি ধৰিবলৈ যত্ন কৰোঁ আহক।\nশ্ৰী যুৱৰাজ গগৈ, প্ৰৱক্তা, ৰাজনীতি বিজ্ঞান বিভাগ\nগড়গাঁও মহাবিদ্যালয়, শিৱসাগৰ\nসমূহ অসমবাসী ৰাইজলৈ ইংৰাজী নৱবৰ্ষৰ হিয়াভৰা ওলগ আৰু শুভেচ্ছা জনালোঁ। আশাকৰোঁ নতুন বছৰটোৱে সকলোৰে জীৱনলৈ কঢ়িয়াই আনক অনাবিল সুখ আৰু শান্তিৰ বতৰা। তাৰেই আশাৰে....\nচাও মনোজ গগৈ\nযুটীয়া সম্পাদক, আটাছু কেন্দ্ৰীয় সমিতি\nশীতৰ ৰ'দ কাঁচলিৰে কুঁৱলি ফালি শুভ সময়ৰ শংখ ধ্বনিয়ে আনিছে সম্ভাৱনাৰ সুগন্ধিৰ নতুন দিনৰ বতৰা।\nনতুন বছৰটো হওক সকলোৰে বাবে সুখ আৰু সমৃদ্ধিৰে ভৰপুৰ। তাৰে কামনাৰে....\nঅসম আৰু অসমীয়াক ভালপোৱা প্ৰতিজনলৈ ইংৰাজী নৱবৰ্ষৰ শুভেচ্ছা জনাইছোঁ।\nদিলীপ মৰাণ January 2, 2020 at 4:38 PM\n"নৱ চিন্তন"ৰ যাত্ৰা সূৰুযমুখী হওক\nকল্পজ্যোতি বৰগোহাঁই February 20, 2020 at 10:06 AM


মহাত্মা গান্ধী: গডছেৰ অনুগামীৰ অজস্ৰ আঘাত সত্ত্বেও বাৰে বাৰে উজলি উঠে সেই আদৰ্শৰ পোহৰ -\nHomeৰাষ্ট্ৰীয়মহাত্মা গান্ধী: গডছেৰ অনুগামীৰ অজস্ৰ আঘাত সত্ত্বেও বাৰে বাৰে উজলি উঠে সেই...\nমহাত্মা গান্ধী: গডছেৰ অনুগামীৰ অজস্ৰ আঘাত সত্ত্বেও বাৰে বাৰে উজলি উঠে সেই আদৰ্শৰ পোহৰ\nডিজিটেল ডেস্ক: অতি সম্প্ৰতি আমাৰ সন্মুখত যিখন ভাৰতৰ ছবি তুলি ধৰি হৈছে, সেই ভাৰতখন আমাৰ পৰিচিত ভাৰত হয়নে? আজিৰ ভাৰতখনেই মহাত্মা গান্ধীৰ সপোনৰ ভাৰত হয়নে? আঁঠুমূৰীয়া চুৰীয়া পিন্ধি পৃথিৱী ফুৰা এইগৰাকী মহামানৱে জানো কল্পনা কৰিছিল ধৰ্মক লৈ বিভাজিত এখন ভাৰতৰ! ৰামৰাজ্যৰ স্বপ্নদ্ৰষ্টা গান্ধীয়ে ভাবিবও পাৰিছিল নে এইখন ভাৰততেই এদিন মানুহৰ একান্ত ব্যক্তিগত বিষয় ধৰ্মৰ বাবেই তেজৰ ফাঁকু খেলিব মানুহে? আৰু, সেয়াই যেন এতিয়া ৰূঢ় বাস্তৱ!\nপূৰ্বপুৰুষসকলৰ আদৰ্শ, দৰ্শনক সন্মান কৰিব নোৱৰা এখন ৰাষ্ট্ৰ অৱশেষত ধ্বংসৰ গৰাহলৈ ক্ৰমশঃ গতি কৰিছে৷ জানুৱাৰী মাহ চলি আছে। পুহমহীয়া শীত৷ এদিন সূৰ্য নোলালেই আয়াসত আমি উমাল কাপোৰৰ উম লওঁ৷ আৰু, এনেকুৱা এটা দিনতে লণ্ডনৰ ঠাণ্ডাত শৰীৰত এখন কাপোৰ মেৰিয়াই ঘূৰি ফুৰিছিল আমাৰ গান্ধী৷ ভাৰতত সাংবিধানিক সংস্কাৰৰ ওপৰত ভাৰতৰ দ্বিতীয় মেজমেলত অংশ ল’বলৈ গৈছিল মহাত্মা গান্ধী৷ খাদীৰ কাপোৰত মেৰিয়া এইগৰাকী খোজ কাঢ়ি কাঢ়ি গৈ আছিল, গৈ আছিল৷ কাৰ বাবে?\nপ্ৰতি ভাৰতীয় গৌৰৱান্বিত যে আমি এই মহাত্মাৰ দেশত জন্ম গ্ৰহণ কৰা ভাৰতীয়৷ যিগৰাকী মহাত্মাই জীৱনকালতেই কৈ গৈছিল মোৰ জীৱনেই হ’ব মোৰ বাণী৷ সততা আৰু অহিংসাৰ বীজমন্ত্ৰৰে উদ্বুদ্ধ কৰিছিল বিশ্ব নাগৰিকক৷ উইলষ্টন চাৰ্চিলে ১৯৩১ চনৰ দ্বিতীয় ঘূৰণীয়া মেজমেলত মহাত্মা গান্ধীক অভিহিত কৰিছিল ‘ফকীৰ’ হিচাপে৷ আৰু, এদিন ফকীৰেই আনিছিল ন্যায়ৰ শুভবাৰ্তাৰ পোহৰ৷ পৃথিৱীক দেখুৱাই দিছিল সততা আৰু অহিংসাৰ শক্তি৷ যি ব্ৰিটিছে উপলুঙা কৰিছিল এদিন, সেই ব্ৰিটিছেই মান্যতা দিছিল গান্ধীৰ নীতিক৷\nদিন যিমানেই গৈছে, সিমানেই বিশ্বব্যাপী মহাত্মা গান্ধীৰ প্ৰাসংগিকতা দিনে দিনে বৃদ্ধি পাবলৈ ধৰিছে৷ ইখনৰ পাছত সিখন দেশত নিৰ্মাণ হ’বলৈ লৈছে গান্ধীৰ প্ৰতিমূৰ্তি৷ গান্ধীৰ আদৰ্শৰ সুৰ শুনা গৈছে ৰিণি ৰিণি বিশ্বৰ বুকুত৷ অথচ, ভাৰতত চলিছে মহাত্মা গান্ধীক অপ্ৰাসংগিক কৰিব খোজাৰ ব্যৰ্থ প্ৰয়াস৷ গান্ধীৰ সলনি গান্ধীৰ হত্যাকাৰী নাথুৰাম গডচেৰ পূজা চলিছে নতুন ভাৰতত৷ গান্ধীবাদক নস্যাৎ কৰি জাপি দিব খোজা হৈছে দেশপ্ৰেমৰ নতুন সংজ্ঞা৷ যিমানেই গান্ধীক নস্যাৎ কৰি ঢাকি ৰাখিব খোজা হৈছে, সিমানেই গান্ধী উদ্ভাসিত হৈছে নতুন ৰঙেৰে, নতুন ৰ’দেৰে৷\nPrevious articleপ্ৰতিবাদ কৰিলেই খাব লাগিব গুলী! কাজাখস্তানত গণহত্যা\nNext articleঅ’মিক্ৰনত আক্ৰান্ত শিশুৰ সংখ্যাই গঢ়িছে অভিলেখ, কোনখন দেশে চকুৰে দেখিছে সৰিয়হ ফুল ?


গেৰুৱা জাৰ্চি পন্ধি ফটোৰ বাবে পজ দিলে কোন কোন ভাৰতীয় ক্ৰিকেটাৰে!\nকাইলৈ ইংলেণ্ডৰ বিৰুদ্ধে হ’ব লগা খেলত প্ৰথমবাৰৰ বাবে গেৰুৱা জাৰ্চি পিন্ধি ফটোৰ বাবে পজ দিলে কোন কোন ভাৰতীয় ক্ৰিকেটাৰে!\nগুৱাহাটী , June 29, 2019 12:25 pm\nনতুন জাৰ্চিৰ সৈতে টীম ইণ্ডিয়াৰ খেলুৱৈ সকল। উৎস-ইণ্টাৰনেট\n‘আই চি চি বিশ্বকাপ ২০১৯’ৰ কাইলৈ অনুষ্ঠিত হ’বলগীয়া ভাৰত আৰু ইংলেণ্ডৰ মাজৰ খেলখনত ভাৰতীয় দলটোৱে তেওঁলোকৰ বিকল্প জাৰ্চি পৰিধান কৰি খেলপথাৰত অৱতীৰ্ণ হ’ব।\nশুকুৰবাৰে আনুষ্ঠানিক ভাৱে মহেন্দ্ৰ সিং ধোনী, বিৰাট কোহলী, ৰোহিত শৰ্মা, য়ুবেন্দ্ৰ চাহল, কে এল ৰাহুল, মহম্মদ চামী, জাচপ্ৰীত বুমৰাহ আদিৰ দৰে তাৰকা খেলুৱৈ সকলে নতুন জাৰ্চিটো পৰিধান কৰি ফটোৰ বাবে পজ দিয়ে। বিকল্প জাৰ্চিটো পিছপিনৰ পৰা গেৰুৱা আৰু সন্মুখভাগ নীলা ৰঙেৰে দেখা যাব।\nএই সন্দৰ্ভত বিশেষ খৱৰ ৰখা এক সূত্ৰই জানিব দিয়া মতে বেছিভাগ লোকে ভৱাৰ দৰে ই সেই জাৰ্চি নহয়। ই এক প্ৰকাৰ বিকল্প জাৰ্চিহে আৰু এয়া আই চি চিৰ খেলৰ নিয়মৰ আধাৰত প্ৰচলিত।\nসূত্ৰটোৱে কয়, ‘’বিভিন্ন মহলে এই জাৰ্চিক লৈ বিভিন্ন মন্তব্য কৰিছে। ইয়াক এতিয়া জাৰ্চি বুলি কোৱা হৈছে যদিও ই সেয়া নহয়। ই এক বিকল্প জাৰ্চিহে যিটো ভাৰতীয় ক্ৰিকেট দলে অহা ৩০ জুনত ইংলেণ্ডৰ সৈতে হ’বলগীয়া খেলখনত পৰিধান কৰিব। আই চি চিৰ নিয়ম অনুসৰি আয়োজক দেশে আই চি চিৰ প্ৰতিযোগিতাৰ খেলত নিজৰ জাৰ্চিৰ ৰং অক্ষুন্ন ৰাখিব লাগে। সেয়েহে, ভাৰতীয় দলৰ জাৰ্চিৰ ৰঙো আয়োজক ইংলেণ্ডৰ দৰে নীলা হোৱাত ভাৰতৰ জাৰ্চিত পৰিৱৰ্তন অনা হ’ল।‘’\nশুকুৰবাৰে আই চি চি আৰু বি চি চি আই য়ে টুইটাৰ যোগে ভাৰতীয় দলৰ নতুন জাৰ্চিৰ ফটো ক্ৰিকেট প্ৰেমীসকলৰ বাবে শ্বেয়াৰ কৰে।\nনিষ্কন্টক নহয় কেশৱ মহন্ত! অগপৰ দুৰ্গ ভেদিবলৈ এইবাৰ কলিয়াবৰত সাজু কংগ্ৰেছ


বিৰল সন্মান! পদ্মবিভূষণ লাভ কৰা প্ৰথম মহিলা এথলীট হ’ব উত্তৰ পূৱৰ মেৰীকম!– News18 assam\nবিৰল সন্মান! পদ্মবিভূষণ লাভ কৰা প্ৰথম মহিলা এথলীট হ’ব উত্তৰ পূৱৰ মেৰীকম!\nপদ্ম সন্মানৰ কাৰণে আটাইকেইগৰাকী মহিলা খেলুৱৈৰ নাম প্ৰস্তাৱ ক্ৰীড়া মন্ত্ৰালয়ৰ। এয়া ঐতিহাসিক পদক্ষেপ হিচাপে বিবেচিত হৈছে।\nLast Updated : September 12, 2019, 11:12 IST\nক্ৰীড়া মন্ত্ৰালয়ৰ এক ঐতিহাসিক পদক্ষেপ গ্ৰহণ কৰি এইবাৰ পদ্ম সন্মানৰ বাবে কেৱল মহিলা এথলীটৰ নাম প্ৰেৰণ কৰিছে। ৯গৰাকী এথলীটৰ নাম ক্ৰীড়া মন্ত্ৰালয়ে প্ৰেৰণ কৰিছে আৰু আটাইকেইগৰাকী মহিলা। দেশৰ খেলৰ ইতিহাসত প্ৰথমবাৰলৈ ক্ৰীড়া মন্ত্ৰালয়ে এই পদক্ষেপ গ্ৰহণ কৰিছে। আটাইতকৈ সুখৰ খবৰ হৈছে উত্তৰ পূৱৰ বক্সাৰ মেৰীকমৰ নাম পদ্মবিভূষণৰ কাৰণে প্ৰস্তাৱ কৰা হৈছে। দেশৰ দ্বিতীয় সৰ্বোচ্ছ অসামৰিক সন্মান পদ্মবিভূষণৰ কাৰণে প্ৰথমবাৰলৈ এগৰাকী মহিলা খেলুৱৈ হিচাপে ছয়বাৰৰ বিশ্ব চেম্পিয়ন মেৰী কমৰ নাম প্ৰেৰণ কৰা হৈছে। উল্লেখযোগ্য যে ভাৰতীয় বক্সাৰগৰাকীয়ে ২০১৩চনত পদ্মভূষণ আৰু ২০০৬চনত পদ্মশ্ৰী সন্মান লাভ কৰিছিল। এই পদ্মবিভূষণ সন্মান এইপৰ্যন্ত তিনিজন পুৰুষ খেলুৱৈ ডাবা চেম্পিয়ন বিশ্বনাথন আনন্দ, ক্ৰিকেটাৰ শচীন তেণ্ডুলকাৰ আৰু পৰ্বতাৰোহী ছাৰ এডমাণ্ড হিলাৰীক প্ৰদান কৰা হৈছে। ২০০৭চনত আনন্দে, ২০০৮চনত শচীন তেণ্ডুলকাৰে আৰু ২০০৮চনতে মৰণোত্তৰ হিচাপে এডমাণ্ড হিলাৰীক এই সন্মান দিয়া হৈছিল।\nপদ্ম পুৰষ্কাৰৰ কাৰণে প্ৰেৰণ কৰা আটাইকেইগৰাকী খেলুৱৈ মহিলা\nমেৰীকমৰ লগতে পদ্ম পুৰষ্কাৰৰ কাৰণে প্ৰেৰণ কৰা ৯গৰাকী খেলুৱৈয়ে মহিলা। অলিম্পিকৰ পদক বিজেতা আৰু বিশ্ব চেম্পিয়ন পিভি সিন্ধুৰ নাম পদ্মভূষণৰ কাৰণে প্ৰস্তাৱ কৰা হৈছে। দেশৰ তৃতীয় সৰ্বোচ্ছ অসামৰিক সন্মান পদ্মভূষণৰ কাৰণে ২০১৭চনতো পিভি সিন্ধুৰ নাম প্ৰস্তাৱ কৰা হৈছিল যদিও সিন্ধুয়ে অন্তিম সূচীত স্থান লাভ কৰিব পৰা নাছিল। ২০১৫চনত সিন্ধুৱে পদ্মশ্ৰী সন্মান লাভ কৰিছিল।\nমেৰীকম আৰু সিন্ধুৰ বাহিৰেও মল্লযুঁজাৰু ভিনেশ ফোগাট, টেবল টেনিছ খেলুৱৈ মনিক বাত্ৰা, মহিলা ক্ৰিকেট টীম টি–২০ দলৰ অধিনায়ক হৰমনপ্ৰীত কৌৰ, হকী কেপ্তেইন ৰাণী ৰামপাল, প্ৰাক্তন খেলুৱৈ সুমা চিৰুৰ আৰু পৰ্বতাৰোহী যঁজা ভগ্নীদ্বয় তাশী তথা নুংছি মালিকৰ নাম পদ্মশ্ৰী সন্মানৰ বাবে প্ৰেৰণ কৰা হৈছে।\nমেৰীকম আৰু সিন্ধুৰ নাম এইকাৰণে প্ৰেৰণ\nক্ৰীড়া মন্ত্ৰালয়ে পদ্মবিভূষণৰ কাৰণে নাম প্ৰেৰণ কৰা ৩৬বছৰীয়া মেৰীকম ছয়বাৰৰ বিশ্ব চেম্পিয়ন, মণিপুৰী বক্সাৰগৰাকীয়ে ২০১২চনত লণ্ডন অলিম্পিকত ব্ৰঞ্জৰ পদক জয় কৰিছিল। ২০১৬চনত তেওঁ বিজেপিৰ পৰা ৰাজ্য সভাৰ সাংসদো নিৰ্বাচিত হৈছিল। আনহাতে ৰিঅ’ অলিম্পিকত ৰূপৰ পদক লাভ কৰিছিল পিভি সিন্ধুৱে। অলপতে তেওঁ বিশ্ব চেম্পিয়নশ্বিপৰ খিতাপো দখল কৰিছে। তেওঁ এই খিতাপ দখল কৰা প্ৰথম ভাৰতীয়।\nFirst published: September 12, 2019, 11:12 IST\nmarry komP V SindhuPadma BhushanPadma BibhusanPadmasriSports Ministry


ভগৱান শিৱৰো এটা শিৱলিঙ্গ আছে যিয়ে সুবাস ৰক্ষা কৰে!– News18 assam\nচিৰপুৰৰ মহানদীৰ পাৰত অৱস্থিত ভগৱান শিৱৰ আশ্চৰ্যকৰ শিৱলিঙ্গ, যাক ভগৱান গন্ধেশ্বৰ বুলি জনা যায়।\nLast Updated : April 11, 2021, 22:27 IST\nসকলোৱে ভগৱান শিৱৰ ১১ জ্যোতিৰ্লিংগৰ বিষয়ে জানে, কিন্তু কোনোবাই জানে নেকি যে ভগৱান শিৱৰো এটা শিৱলিঙ্গ আছে যিয়ে সুবাস ৰক্ষা কৰে? ভগৱান শিৱৰ এই শিৱলিঙ্গ টো ছত্তীশগড়ৰ পুৰাতাত্ত্বিক চহৰ মহাচামুণ্ড জিলাৰ চিৰপুৰত স্থাপিত, যি ৰাজধানী ৰায়পুৰৰ পৰা ৮৫ কিলোমিটাৰ আৰু মহাচামুণ্ড জিলাৰ মুখ্য কাৰ্যালয়ৰ পৰা ৪০ কিলোমিটাৰ দূৰত অৱস্থিত। চিৰপুৰ, যাক প্ৰাচীন কালৰ বৌদ্ধ চহৰ বুলি কোৱা হয়। যাক ভগৱান শিৱৰ গৌৰৱৰ প্ৰতি লক্ষ্য ৰাখি ছত্তীশগড়ৰ বাবা ধাম বুলিও জনা যায় আৰু পুৰাতাত্ত্বিক ঐতিহ্যৰ প্ৰতি লক্ষ্য ৰাখি ছত্তীশগড়ৰ পুৰাতাত্ত্বিক চহৰ বুলিও জনা যায়।\nচিৰপুৰৰ মহানদীৰ পাৰত অৱস্থিত ভগৱান শিৱৰ আশ্চৰ্যকৰ শিৱলিঙ্গ, যাক ভগৱান গন্ধেশ্বৰ বুলি জনা যায়। ভগৱান গন্ধেশ্বৰৰ গৌৰৱ জানিবলৈ আৰু শিৱলিংগৰ পৰা অহা গোন্ধৰ সত্যতা জানিবলৈ News18 ৰ দলটো মহাসমুণ্ড জিলাৰ মুখ্য কাৰ্যালয়ৰ পৰা ৪০ কিলোমিটাৰ দূৰত্বত চিৰপুৰত উপস্থিত হৈছিল। য'ত ভগৱান গন্ধেশ্বৰ চিৰপুৰৰ মহানদীৰ পাৰত মনোৰম দৃশ্যৰ সৈতে বহি আছে। ভগৱান শিৱৰ এই আশ্চৰ্যকৰ শিৱলিংগৰ পৰা ওলোৱা সুবাস পৰীক্ষা কৰিবলৈ, আমি ভগৱান গন্ধেশ্বৰৰ মন্দিৰত প্ৰৱেশ কৰিছিলো আৰু তাত উপস্থিত হৈছিলোঁ য'ত ভগৱান শিৱৰ শিৱলিঙ্গ গৰ্ভগৃহত স্থাপন কৰা হৈছিল আৰু যাক ভগৱান গন্ধেশ্বৰ বুলি কোৱা হয়। ঈশ্বৰৰ এই মহিমাৰ ধাৰণা লবলৈ আমি প্ৰথমে ঈশ্বৰৰ উপাসনা কৰিছিলোঁ আৰু তাৰ পিছত ঈশ্বৰৰ শিৱলিঙ্গ স্পৰ্শ কৰিছিলোঁ। ধৰি লওক তাৰ পিছত আমাৰ হাতত এটা অদ্ভুত সুবাস আছিল। যিটো তুলসী গছৰ দৰে আছিল। নতুবা, হাতৰ পৰা তুলসীৰ দৰে সুবাস এটা আহি আছিল।\nমহানদীৰ পাৰত গন্ধেশ্বৰ মহাদেৱ হিচাপে ইয়াত ভগৱান শিৱক পূজা কৰা হয়। নদীৰ ঠিক পাৰত অৱস্থিত এই মন্দিৰটো বালাঅৰ্জুনৰ সময়ত অষ্টম শতিকাত বানাসুৰে নিৰ্মাণ কৰিছিল। ভগৱান শিৱৰ শিৱলিংগৰ পৰা ওলোৱা সুবাসৰ বিষয়ে জানিবলৈ আমি মন্দিৰৰ পুৰোহিত নন্দাচাৰ্য দুবেৰ সৈতে কথা পাতিছিলো৷ তেওঁ ব্যাখ্যা কৰিছিল যে ইয়াৰ বিষয়ে এটা দেৱ কথা আছে যে অষ্টম শতিকাত চিৰপুৰ বানাসুৰৰ ঐতিহ্য আছিল৷ তেওঁ শিৱৰ উপাসক আছিল৷ তেওঁ সদায় শিৱ পূজাৰ বাবে কাশীলৈ গৈছিল আৰু তাৰ পৰা তেওঁৰ লগত এটা শিৱলিঙ্গও আনিছিল৷ জনশ্ৰুতি অনুসৰি, এদিন ভগৱান শংকৰে উপস্থিত হৈ বানাসুৰক কৈছিল, "আপুনি সদায় কাশীলৈ উপাসনা কৰিবলৈ আহে, এতিয়া মই চিৰপুৰত উপস্থিত হৈছো।" বানাসুৰে কৈছিল, "প্ৰভু, মই চিৰপুৰত বৃহৎ সংখ্যক শিৱলিঙ্গ স্থাপন কৰিছো। তেওঁ ভোলেনাথক সুধিছিল যে তেওঁ উপস্থিত হোৱাৰ পিছত তেওঁক কেনেকৈ চিনাক্ত কৰিব লাগে। শম্ভুয়ে কৈছিল, "কেৱল গোন্ধ থকা শিৱলিংগক উপাসনা কৰক।" তেতিয়াৰ পৰা শিৱজীক চিৰপুৰত গন্ধেশ্বৰ মহাদেৱ হিচাপে পূজা কৰা হয়। বিশ্বাস কৰা হয় যে গৰ্ভগৃহত থকা শিৱলিংগত এতিয়াও সুগন্ধি আৰু কেতিয়াবা দুৰ্গন্ধ হয়, সেয়েহে ইয়াত ভগৱান শিৱক গন্ধেশ্বৰ হিচাপে পূজা কৰা হয়। মন্দিৰৰ পুৰোহিতৰ মতে, বিভিন্ন সময়ত বিভিন্ন সুবাস থাকে।\nভগৱান শিৱৰ এই আশ্চৰ্যকৰ শিৱলিঙ্গটো সঁচাকৈয়ে অষ্টম শতিকাৰ নে খননৰ পৰা উদ্ভৱ হৈছে? পুৰাতাত্ত্বিক বিভাগৰ এজন নিৰ্দেশক সত্যপ্ৰকাশ ওজাই কৈছিল যে ভগৱান শিৱৰ এই শিৱলিঙ্গ ইয়াত পুৰাতাত্ত্বিক বিভাগ খনন কৰি নহয়, অনাদিকালৰ পৰাই অৱস্থিত হৈ আহিছে। তেওঁ কয় যে যদিও চিৰপুৰত বহুতো শিৱলিংগ আছে, তথাপিও পুৰাতাত্ত্বিক বিভাগে খননৰ সময়ত পৃথকে ২১ টা শিৱলিংগ বিচাৰি পাইছে। খননকাৰ্যত পোৱা শিৱলিংগবোৰে ভগৱান গন্ধেশ্বৰৰ দৰে গোন্ধ নাপায়। তেওঁ বৰ্ণনা কৰে যে মহানদীৰ পাৰৰ বাবে, মন্দিৰৰ এটা ডাঙৰ অংশ বহু বছৰ আগতে পানী আৰু ভূমিকম্পৰ বাবে ভূগৰ্ভস্থ হৈছিল। যিটো নৱীকৰণ কৰা হৈছে। তেওঁ কৈছিল যে ইয়াক ছত্তীশগড়ৰ বাবা ধাম বুলিও জনা যায়। বিশ্বাস কৰা হয় যে যদি কোনোবাই ভগৱান গন্ধেশ্বৰক আন্তৰিকতাৰে উপাসনা কৰে, তেন্তে তেওঁ নিশ্চিতভাৱে তেওঁৰ ইচ্ছা পূৰণ কৰে। চিৰপুৰৰ বহুতো পুৰাতাত্ত্বিক ঐতিহ্য আছে, যাৰ ফলত দীৰ্ঘদিন ধৰি বিশ্ব ঐতিহ্যত ইয়াৰ অন্তৰ্ভুক্তিৰ দাবী উত্থাপিত হৈছে।\nFirst published: April 11, 2021, 22:27 IST


ব্লুটুথ, এক ফটাপ্ৰেম : দেবজিত শইকীয়া – ফটাঢোল\nApril 1, 2020 ফটা প্ৰেম\t2 Comments\nব্লুটুথ, এক ফটাপ্ৰেম : দেবজিত শইকীয়া\nহঠাত চকু পৰিল মোৰ পৰা তিনিটামান চিটৰ পিছত বহি অহা খিৰিকীৰ কাষেৰে বাহিৰলৈ চাই একান্ত মনে গান শুনি যোৱা মৰম লগা ছোৱালীজনী৷ যিমানেই দৃষ্টি আঁতৰাব খুজিছোঁ সিমানেই মোৰ দৃষ্টি তাইৰ গালৰ দিম্পল আৰু অবাধ্য বতাহজাকে আমনি কৰা চুলিখিনিলৈ যাবলৈ ধৰিছিল৷\n: দাদা, বহক৷\nঅৱশেষত মই ঠিয়হৈ থকা ঠাইকণৰ কাষৰ ছিটটোৰ ল’ৰাজনৰ নামিবৰ হোৱাত যেন তেন ছিটটো পালোঁ৷ ঘূৰি চালোঁ, নাই সেই সৌন্দৰ্য্যতা ভিৰৰ বাবে নেদেখা হ’লোঁ৷ আজি দেওবাৰ, অন্য সকলোৱে আজিৰ দিনটোত কামৰ পৰা আজৰিহৈ আপোনজনৰ লগত সময় কটাই, পিচে মই? ডাইৰেক্টৰে দিয়া কামৰ বোজাটো মূৰত তুলি ডিব্ৰুগড় গৈ আছোঁ৷ বিশ্ববিদ্যালয়ত প্ৰয়োজন হোৱা কেমিকেলৰ লিষ্টখন ফাইনেল কৰি কাইলৈ ৰাতিৰ ভিতৰত মেইল কৰিবই লাগিব৷ নেটৰ অসুবিধাৰ বাবে মেকবুকটো খুলি ম’বাইলৰ পৰা ডাইৰেক্টৰে দিয়া কেমিকেলৰ লিষ্টবোৰ ব্লুটুথ দি ট্ৰেঞ্চফাৰ কৰিবলৈ ব্লুটুথ অন কৰিলোঁ৷\nscanning for available devices…..\navailable device ..\nফাল্গুন মোৰ কিন্তু ৰশ্মি কোন?? নিশ্চয় মোৰ দৰে যাত্ৰীসকলৰে এজন৷ মোৰ দৃষ্টি নিবন্ধ হোৱা গৰাকী নহয়তো? হয়তো তাইৰ ব্লুটুথ অন আছে৷\nPairanew device..\nৰশ্মি123 ত ক্লিক কৰিলোঁ৷\nPair with Rashmi123? Bluetooth pairing code 867239…\nনাই কোনো সহাৰি নাপালোঁ৷ তথাপি কিয় জানো আকৌ এবাৰ ট্ৰাই কৰি চালোঁ৷\ncurrently connected Rashmi123….\nকিবা এটা ভাল লাগি গ’ল৷ লগৰ সকলোকে pair হিচাপে দেখোঁ, পিচে চিংগল নামৰ ষ্টেটাছটো মোৰ ফেচবুকৰ ৰিলেশ্চনশ্চিপত জিলিকি আছে৷ তেনেস্থলত এগৰাকীৰ লগত মই নহ’লেও মোৰ ম’বাইলটোকে pair হোৱা দেখি কিমান সুখী হ’লোঁ বুজাব নোৱাৰিম৷ পিচে কি কৰোঁ নকৰোঁ ভাবি মোৰ প্ৰিয় গীতটোকে ট্ৰেঞ্চফাৰ কৰিবলৈ মন গ’ল৷\nসৰা পাতে পাতে, গায়ত্ৰী হাজৰিকা, mp3 5.50mb….\nহয়তো সিফালৰ পৰা এচেপ্ত কৰিছিল৷ 30%-45%-78%-90%…Bluetooth share: sent file…\nমই মোৰ নিজৰ ফাইলখিনি ট্ৰেঞ্চফাৰ কৰি ল’লোঁ৷ এনেতে\nৰশ্মি123 is ready to send mur falgun asehi aahi roi.mp3\nগীতটো মোৰো বহুত প্ৰিয়৷ ম’বাইলত আছেই পিচে ৰশ্মি123 ৰ পৰা অহা গীতটোত যেন আচৰিত কিবা এটা ভাল লগা আছে৷ লগে লগে হেডফোনটো লগাই গীতটো শুনিলোঁ৷ সদায় শুনি থকা গীতটো প্ৰেমৰ অনুভুতিৰে প্ৰথমবাৰ শুনিলোঁ…..আহ্ কি যে ভাল লগা৷\nমোৰ ফাল্গুন আছেহি আহি ৰৈ\nতোমাৰ কথাকে ক’বলৈ\nআছেনে সময় তোমাৰ…\nসমীৰৰ খবৰ শুনাৰ…\nআহ্ কি কৰোঁ? আবেলিৰ বেলিটোৰ হেঙুলীয়া ৰহণ তেতিয়া মোৰ গালে মুখে৷ ফাইলত বিছাৰি “মৰমে ধুৱাই নিয়া জোনাক কোমল গধুলী…তুমি আৰু মই আছোঁ বহি এই নিৰিবিলি গধুলী.mp3…sending\nBluetooth share: sent file…\nৰশ্মি123 is ready to send এই ধুনীয়া গধুলী লগন.mp3\naccept….আহ্ সদায় শুনি থকা গীতবোৰতো আজি যেন এক নতুনত্ব পাইছোঁ৷ এটা এটাকৈ মোৰ প্ৰিয় গীতবোৰ ট্ৰেঞ্চফাৰ কৰিবলৈ ধৰিলোঁ, আচৰিত যে সিফালৰ পৰা অহা গীতবোৰোচোন মোৰ অতিকে প্ৰিয়৷ আমাৰ মাজত ইমাল মিল নে? আচৰিত হ’লোঁ৷ ভীৰৰ ফাঁকে ফাঁকে পিছফাললৈ চালোঁ৷ হয় সেই খিৰিকীৰ কাষত বহা গালত দিম্পল থকা গৰাকীৰ কাণত তেতিয়াও হেডফোন লাগি আছিল৷ হয়, মোৰ মনে কৈছে, তায়েই ৰশ্মি123৷ আহ্ কি দৰে যে লগ পালোঁ৷ যদি কাহানিবা লগ পাওঁ আৰু আমি কিদৰে লগ পাইছিলোঁ ক’লে কিমান যে ভাল লাগিব৷ সপোনৰ দুনীয়াত এপাক ঘূৰি আহিলোঁ৷ মনৰ কথা গীতেৰেই প্ৰকাশ কৰিব পৰা ৰোমাণ্টিক গীত এটি বিছাৰিলোঁ৷ এনে সময়ত নিজৰ মনৰ কথা প্ৰকাশ কৰিবলৈ জুবিনদাৰ গীতৰ বাহিৰে আৰু কি হ’ব পাৰে?\nপ্ৰীতিৰ সুৱাসে ধুৱাই দিলেহি.mp3\nপিচে, এচেপ্ত কৰা নাই৷ পুনৰ পঠিয়ালোঁ, নাই এচেপ্ত কৰা নাই৷ পিছলৈ ঘূৰি চালোঁ৷ ইতিমধ্যে তাই নামিবৰ বাবে সাজু হৈছে৷ নামি গ’লেই যে pair নাইকীয়া হৈ যাব৷ কি কৰোঁ নকৰোঁ ভাবি মোৰ ফেচবুকৰ প্ৰফাইলটোকে স্ক্ৰীনচট মাৰি jpg ফাইলটো চেণ্ড কৰিলোঁ৷\nএনেতে দেখিলোঁ তাই নামিবৰ বাবে মোৰ কাষেৰে পাৰ হৈ গৈছে৷\nপুনৰ jpg ফাইলটো চেণ্ড কৰিলোঁ৷ বাছখন ৰৈছে ইতিমধ্যে৷ দেখিলোঁ যে তাই ফোনটো চাইছে৷ অহ Bluetooth share: sent file…\nবহাৰ পৰা উঠি চালোঁ, কাণত ফোনটো লৈ কাৰোবালৈ ফোন কৰিছে৷ যি নহওক মোৰ পৰিচয়টো পালে৷ এতিয়া অপেক্ষাত ৰম সেই ফ্ৰেণ্ড ৰিকুৱেষ্টটো বা এটা মেচেজৰ বাবে৷ আহ্ অপেক্ষাৰো যে কি এক মাদকতা আছে৷ অচিনাকি তাই বাৰু মোলৈ ৰিকুৱেষ্ট পঠিয়াব নে? পঠিয়াব কিয় নপঠিয়াব, নহ’লে মোলৈ প্ৰিয় গীতবোৰ কিয় পঠিয়ালে হয়? আমাৰ চিলেকচন একে যেতিয়া মন দুটাও একে৷ আজি ভগবানৰ ওপৰত প্ৰথম বাৰলৈ বিশ্বাস হ’ল৷ হয়, আছে৷ ভগবান মৰি যোৱা নাই এই পৃথিৱীৰ পৰা৷ হয়তো ভগবানে আমাক এনেদৰেই লগ পোৱাবলৈ মোক চিংগল কৰি থৈছিল৷ তাই নামি যোৱাৰ পিছত কিবা এটা অকলশৰীয়া লাগিল৷ যি নহওক তাই নামি যোৱা চাৰিআলিটো মনত ৰাখিলোঁ৷ এদিনতো ইয়ালৈকে দৰা হৈ আহিম৷ শহুৰবাৰী ক’ত ক’লে এইকণ ঠাইৰ নামেই ক’ব লাগিব৷ সঁচাকে ক’বলৈ হ’লে ঠাইকণো কিবা ভাল লাগিবলৈ ধৰিলে৷ গাড়ীখনৰ মানুহবোৰ, ৰাষ্টাৰে যোৱা মানুহবোৰ সকলো ভাল লাগিবলৈ ধৰিলে৷\nয়েচ….আই এম ইন লাভ৷\nৰশ্মি123 is ready to send দূৰে দূৰে থাকিবা কিমান আৰু জ্বলাই একুৰা জুই.mp3\nৰশ্মিটো কেতিয়াবাই নামি গ’ল৷ ঘৰো পালেগৈ চাগে৷ পিচে ব্লুটুথত এতিয়াও কেনেকৈ ফাইল পঠিওৱা সম্ভৱ৷ হে হৰি তাৰমানে মই মনতে ভাবি থকা গৰাকী ৰশ্মি নহয়…..বহাৰ পৰা উঠি ইফালে সিফালে চালোঁ৷ কাণত হেডফোন লগাই ছোৱালীৰ দৰে লয়লাসৰে ল’ৰা এটাই গীত শুনি আছে! ফেচবুকত এটা ফ্ৰেণ্ড ৰিকুৱেষ্টো আহিল৷ চাই দেখোঁ, হয়, প্ৰফাইলৰ ওপৰতে মহিলাৰ ভেষত Tik tok ভিডিঅ বনোৱা সেই ল’ৰাটোৱেই৷\nmobile off কৰি দিলোঁ৷ হে হৰি! তাৰমানে ইমান পৰে মই এই জিনিচটোৰ লগতহে ….কান্দিম, হাঁহিম নে বাছৰ পৰা নামি যাম একো ভাবি নাপালোঁ, মাত্ৰ সেই সময়ত গীত এটি মনত পৰিল,\n“এনেকৈয়ে ভাগেনে সপোন…\n« এক ডজন লিমাৰিক-হেমেন ডেকা\nলাইফৰ প্ৰথম ইংলিছ গান- অসীমা শইকীয়া দত্ত »\nহা হা ভাল লাগিল😊


কমলা বিক্ৰেতাৰ পৰা পদ্মশ্ৰী সন্মানলৈ! কি মহৎ কৰ্মৰ বাবে স্বীকৃত হ’ল পদ্মশ্ৰী সন্মানেৰে!\nসোমবাৰে দেশৰ ৰাষ্ট্ৰপতি ৰামনাথ ক’ভিন্দে বিভিন্ন ক্ষেত্ৰত সেৱা আগবঢ়োৱা ব্যক্তি সকলক পদ্ম সন্মান প্ৰদান কৰে। কৰ্ণাটকৰ মেংগালুৰুৰ এজন কমলা বিক্ৰেতা হৰেকলা হাজাব্বাক ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী বঁটাৰে সন্মানিত কৰা হয়।\nমাংগালুৰুৰ হাৰেকলা-নিউপাদপু গাঁৱত এখন বিদ্যালয় নিৰ্মাণ কৰি গ্ৰাম্য শিক্ষাত বিপ্লৱ অনাৰ বাবে ৬৬ বছৰীয়া হাজাব্বাই এই বঁটা লাভ কৰে। বিদ্যালয়খনত বৰ্তমান ১৭৫ জন দৰিদ্ৰ পৰিয়ালৰ শিক্ষাৰ্থীয়ে শিক্ষা গ্ৰহণ কৰি আছে।\n১৯৭৭ চনৰ পৰা মেংগালুৰু বাছ ডিপোত কমলা বিক্ৰী কৰা হাজাব্বা এজন নিৰক্ষৰ ব্যক্তি আৰু কোনো আনুষ্ঠানিক শিক্ষা গ্ৰহণ কৰা নাই।\n১৯৭৮ চনত এজন বিদেশী পৰ্যটকে কমলা বিক্ৰেতা হাজাব্বাক কমলাৰ দৰৰ বিষয়ে সোধোঁতেই হাজাব্বাৰ মনলৈ তেওঁৰ গাঁৱত শিক্ষাৰ ক্ষেত্ৰত বিপ্লৱ অনাৰ আকাংক্ষা আহিছিল।\nপদ্ম বঁটা বিজয়ী ব্যক্তি গৰাকীয়ে সংবাদ মাধ্যমৰ আগত কয়, “যিহেতু মই বিদেশী পৰ্যটক গৰাকীৰ সৈতে যোগাযোগ কৰিব পৰা নাছিলো, মই দুখ অনুভৱ কৰিছিলো আৰু গাওঁখনত এখন বিদ্যালয় নিৰ্মাণ কৰাৰ সিদ্ধান্ত লৈছিলো।”\nমই কেৱল কানাড়া ভাষাহে জানো, ইংৰাজী বা হিন্দী ভাষা মই ক’ব নোৱাৰোঁ। গতিকে মই বিদেশী পৰ্যটক গৰাকীক সহায় কৰিব নোৱাৰাৰ বাবে হতাশাগ্ৰস্ত হৈ পৰিছিলো। মই মোৰ গাঁৱত এখন বিদ্যালয় নিৰ্মাণ কৰাৰ বিষয়ে চিন্তা কৰিছিলো।” তেওঁ লগতে কয়।\nহাজাব্বাৰ এখন বিদ্যালয় নিৰ্মাণৰ এই সপোন দুটা দশকৰ পাছত বাস্তৱায়িত হৈছিল।\nহাজাব্বাই তেওঁৰ এই মহৎ সপোনটিক সাকাৰ ৰূপ দিয়াৰ উদ্দেশ্যে জনহিতকৰ কামৰ জৰিয়তে অক্ষৰা ছাণ্টা (লেটাৰ ছেইণ্ট) উপাধিৰে আখ্যায়িত প্ৰাক্তন বিধায়ক ইউটি ফৰিদৰ ওচৰলৈ গৈছিল। তেওঁ ২০০০ চনত বিদ্যালয় নিৰ্মাণৰ অনুমোদন দিয়ে।\nহাজাব্বাৰ এই মহৎ উদ্দেশ্যৰ ফলত গঢ় লৈ উঠা বিদ্যালয়খন ২৮ জন শিক্ষাৰ্থীৰ সৈতে আৰম্ভ হৈছিল আৰু এতিয়া দশম শ্ৰেণীলৈকে ১৭৫ জন শিক্ষাৰ্থীয়ে বিদ্যালয় খনত শিক্ষা গ্ৰহণ কৰি আছে।\nবিগত বৰ্ষ সমূহত তেওঁৰ এই মহান কৰ্মৰ বাবে হাজব্বাই বিভিন্ন পুৰস্কাৰ লাভ কৰিছে আৰু এই পুৰষ্কাৰৰ ধন বিনিয়োগ কৰি গাঁৱত নতুনকৈ বিদ্যালয় স্থাপন কৰিবলৈ ইচ্ছা প্ৰকাশ কৰিছে।\n“মোৰ লক্ষ্য হৈছে মোৰ গাঁৱত অধিক বিদ্যালয় আৰু মহাবিদ্যালয় নিৰ্মাণ কৰা। বহুলোকে ধন দান কৰিছে আৰু মই বিদ্যালয় আৰু মহাবিদ্যালয় নিৰ্মাণৰ বাবে মাটি ক্ৰয় কৰাৰ বাবে পুৰষ্কাৰৰ ধন জমা কৰিছো।”- সংবাদ মাধ্যমৰ আগত হাজাব্বাই কয়।\nহৰেকলা হাজাব্বাই ইতিমধ্যে প্ৰধান মন্ত্ৰী নৰেন্দ্ৰ মোদীৰ ওচৰত হাজাব্বাৰ গাঁৱত এখন মহাবিদ্যালয় স্থাপনৰ প্ৰস্তাৱ দাঙি ধৰিছে।\nতেওঁৰ জনহিতকৰ কামৰ স্বীকৃতি দিয়াৰ বাবে হাজাব্বাই ৰাষ্ট্ৰপতি ৰামনাথ কোবিন্দ, প্ৰধানমন্ত্ৰী নৰেন্দ্ৰ মোদী, সাংসদ নলিন কুমাৰ কাটিল, জিলা ভাৰপ্ৰাপ্ত মন্ত্ৰী কোটা শ্ৰীনিবাস পূজাৰী আৰু বিধায়ক ইউটি খাদৰক ধন্যবাদ জ্ঞাপন কৰে।


হলকান্ত অভিধানৰ আঁত ধৰি – পল্লৱী হাজৰিকা – ফটাঢোল\nহলকান্ত অভিধানৰ নাম শুনিছেনে…?\nযদি শুনা নাই আজি মই হলকান্ত অভিধানৰ কথা ক’ম শুনিব…\nহলকান্ত সভাপণ্ডিতৰ “ হলকান্ত অভিধান “ ৰ প্ৰেমত মই ভালকৈয়ে পৰিলো৷ আচলতে মই ইমান সহজে কাকো ভাল বুলি নকওঁ আৰু কাৰো প্ৰেমত সহজে নপৰো৷ কিন্তু ”হলকান্ত অভিধানৰ “ প্ৰেমতনো পৰিলো কেনেকৈ? ইয়ো এটা ডাঙৰ কাহিনী৷ প্ৰথমতে সেইটো কথা কৈ লওঁ৷\nমই ব্যাকৰণত বৰ গাধা৷ বিশেষ্য কি…বিশেষণ কি…তাৰ উত্তৰ যদি কোনোবাই বিচাৰে মই উলোটাই প্ৰশ্ন কৰো খৱৰ ভালনে?\nবাক্য ৰচনা কৰা…জটুৱা ঠাঁচ এইবোৰ মোৰ বাবে একোটা বিয়াগোম অজগৰ৷ কিন্তু হলকান্ত সভাপণ্ডিতে মোৰ এই ভয়ানক অজগৰটো গিলি খালে৷ আপুনি চাগৈ ভাবিছে কেনেকৈ এই কাম হ’ল? আচলতে তেখেতৰ “ অচন্ত বুদ্ধিক্ষীণ “ কাৰ্য দেখিলে আপোনাৰো চকু একে জাঁপতে কপালত উঠিব৷ কেনেকৈ কওঁ শুনক…\n“হলকান্ত অভিধানৰ“ ভাগ দুটা৷ অৰ্থাৎ সভাপণ্ডিতে অভিধানখন দুটা ভাগত সজাইছে৷ এটা ভাগ “ অভিধান “ আনটো ভাগ “ বিয়াকৰণ “ ( গাধা হ’লেও মোৰ ভাষাত ব্যাকৰণ )৷ পাতনিতে পণ্ডিতে লিখিছে।\n“মই উচ্চাৰণৰ ওপৰত অধিক গুৰুত্ব দিছো৷ সকলোৱে যেতিয়া “বিয়াকৰণ“ উচ্চাৰণ কৰে৷ ময়ো পুথিখনত “বিয়াকৰণ“ বুলিয়ে লিখিছো৷ সকলোতে যেতিয়া পৰিবৰ্তন৷ আমাকো এটা পৰিবৰ্তন লাগে৷ “ (পণ্ডিতেটো সাংঘাতিক পৰিবৰ্তন আনিলে, য’ত মোৰ নিচিনা গাধাই ব্যাকৰণ মুখস্থ কৰিব পাৰিছে, বাক্য গাঁথিব পাৰিছে )\nকিতাপখন লিখাৰ আৰম্ভণিতেই মোক পণ্ডিতে কৈছিল মোৰ দৰে ভাত খাওঁতেও হাত বিষে ধৰাসকলৰ কাৰণে তেওঁৰ অভিধানখন বৰ উত্তম হব৷ পঢ়িহে বুজিলো সঁচাই উত্তমৰো উত্তম অতি উত্তম৷ ইতিমধ্যে মোৰ মুখস্থ হৈ যোৱা তথা স্কুলতো মাষ্টৰে বহী চাই বাঃ বাঃ দিয়া কেইটামান খণ্ড বাক্যৰ বাক্য ৰচনা আপোনালোকলৈ আগবঢ়ালো৷\n১) উদুলি-মুদুলি =\nউদুলি-মুদুলি এ.পি.এচ.চিৰ পদূলি৷\nধন দি চাকৰি লোৱা পুৱা আৰু গধূলি৷ ৷\n২) চুকৰ ভেকুলী=\nচুকৰ ভেকুলীয়ে পায়স খাই লং জাঁপ মাৰে৷\nডায়েৰীয়া হৈ পেটৰ অসুখত চটফটাই মৰে৷ ৷\n৩) উদৰ পুৰাই খোৱা=\nবেঙ্কৰ পৰা ঋণ ল’লে চাবচিদি পাবা৷\nমাছে-মঙহে, মদে ভাতে উদৰ পুৰাই খাবা৷ ৷\n৪) ফটা ঢোল বজোৱা=\nডবা বজাব নাজানিলে ফটা ঢোল বাবা,\nপৰিৱৰ্তন বিচাৰি দিছপুৰলৈ যাবা৷ ৷\n৫) ঢৌতে খৰ মৰা=\nঢৌতে মাৰিবা খৰ,\nজ্ঞাতি-কুটুমক দেখিলে ভিৰাই মাৰিবা লৰ৷ ৷\n৬) বগলী ভকত=\nবগলী ভকত এনেয়ে শকত,\nখাবৰ সময়ত অঙহী-বঙহী নালাগে লগত৷ ৷\n৭ ) হাড়মাল হোৱা=\nপৰীক্ষাৰ বহী হাড়মাল হোৱাত গাইগৰুৱে খালে,\nগোটেই দেশতে পয়মাল হোৱাত চি.বি.আইক তদন্ত দিলে৷ ৷\nৰাইজে লগালে নামঘৰত তলা,\nচোৰে সিন্ধি দি খান্দিলে নলা৷ ৷\nবজাই থাকা আটোম-টোকাৰী\nওপৰলৈ হাত জোকাৰি৷ ৷\nযেন খাঁহি ছাগলীৰ যুঁজ\nৰাতি হ’লে চেনেহা-চেনেহী\nকথাটো বুজিলে বুজ৷ ৷\nপ্ৰিয় পাঠক, আপোনালোকক জনাবলৈ পাই সুখী যে “হলকান্ত অভিধানে “ অসমীয়া সাহিত্যলৈ যি আমূল পৰিবৰ্তন আনিলে, তাতোকৈ ডাঙৰ পৰিবৰ্তন আনিলে মোৰ জীৱনলৈ৷\nকিতাপখনৰ প্ৰেমত মই পৰাৰ মূল কাৰণ ইয়াৰ ছন্দ মিলোৱা বাক্য গাঁথনি৷ সভাপণ্ডিতে কৈছিল তেওঁ হেনো গদ্যতো লিখিব পাৰিলেহেঁতেন কিন্তু মোৰ দৰে মুখস্থ বিদ্যাই যাৰ সাৰথি সেইসকলৰ বাবেহে তেওঁ এনে কৰিলে৷ ছন্দত থাকিলে মুখস্থ কৰিবলৈ সহজ হয়৷ মই তেওঁৰ কথাত হয়ভৰ দি ক’লো, সদায় পঢ়াত পৰ্বত ছাত্ৰ-ছাত্ৰীবোৰ পৰ্বত হৈ গৈ থাকিলে নহ’ব নহয়৷ আমিবোৰকো সেই সুবিধা লাগে৷\nআচলতে চোকা ল’ৰা-ছোৱালীবোৰক আমি প্ৰতিবাদ কৰিব লাগে আৰু সেই পৰিবৰ্তনৰ আৰম্ভণি হলকান্ত অভিধানেই কৰিছে৷\nকিয়নো কওঁ মই মিছা,\nঅভিধানখনেই মোৰ ডিঙিত অঁৰালে কেইবাখনো গুটিফুলৰ গামোছা৷ ৷\nসেইবাবে হলকান্ত অভিধানৰ প্ৰেমত পৰিলো।\n« বৰলা কাই – বন্দিতা গগৈ বৰা\nভুল-ভুলইয়া – অভিজিত কলিতা »\nময়ো হৰকান্তৰ জ্ঞানৰ প্ৰেমত পৰি গ’লো।\nহা হা হা, এনেকৈ সহজ ভাষাত পঢ়িবলৈ পালে আমাৰ দৰে মুঢ়মতিও ভাষাত বিশাৰদ হৈ যাব


প্ৰধানমন্ত্ৰী মোদীৰ শক্তিশালী টীমৰ লীডাৰ হ’ব এইগৰাকী বিষয়া!– News18 Assam\nপ্ৰধানমন্ত্ৰী মোদীৰ শক্তিশালী টীমৰ লীডাৰ হ’ব এইগৰাকী বিষয়া!\n»প্ৰধানমন্ত্ৰী মোদীৰ শক্তিশালী টীমৰ লীডাৰ হ’ব এইগৰাকী বিষয়া!\nUpdated:June 2, 2019, 3:14 PM IST\nদেশৰ আমোলাসকলৰ শীৰ্ষপদ কেবিনেট সচিব পদত কাম কৰি থকা পি কে সিনহাৰ কাৰ্যকাল এই মাহতে সমাপ্ত হ’ব। এতিয়া শক্তিশালী টীমৰ শীৰ্ষ পদটোৰ বাবে অধিক চৰ্চাত আছে ৰাজীৱ গৌবাৰ নাম।\nLast Updated: June 2, 2019, 3:14 PM IST\nপ্ৰধানমন্ত্ৰী হিচাপে দ্বিতীয়বাৰলৈ শপত ল’লে নৰেন্দ্ৰ মোদীয়ে। ইতিমধ্যে গঠন হ’ল মোদীৰ মন্ত্ৰীসভাও। এতিয়া বাকী তেওঁৰ নিজৰ অৰ্থাৎ প্ৰধানমন্ত্ৰী কাৰ্যালয়ৰ টীম গঠনৰ প্ৰক্ৰিয়া।\nবৰ্তমান কেন্দ্ৰীয় গৃহ সচিব তথা ১৯৮২ বেটছৰ ঝাৰখণ্ড কেডাৰৰ আই এ এছ বিষয়া ৰাজীৱ গৌবাৰ উপৰি এই তালিকাত নাম আছে জম্মু–কাশ্মীৰৰ মুখ্য সচিব বি ভি আৰ সুব্ৰমনিয়মৰো। সুব্ৰমনিয়ম ১৯৮৭ বেটছৰ ছত্তীশগড় কেডাৰৰ আই এ এছ বিষয়া। কিন্তু প্ৰধানমন্ত্ৰী কাৰ্যালয়ৰ বিশ্বস্ত সূত্ৰ অনুসৰি, ৰাজীৱ গৌবাৰ নাম প্ৰায় নিশ্চিত হৈছে এই পদৰ বাবে।\nযদিহে ৰাজীৱ গৌবা কেবিনেট সচিব পদত অধিষ্ঠিত হয়, তেন্তে তেওঁৰ কাৰ্যকাল হ’ব দুবছৰ। ইয়াৰ পিছত তেওঁৰ কাৰ্যকাল আৰু দুবছৰ বৃদ্ধি কৰিব পৰা পাৰে। ইয়াৰ পূৰ্বে পি কে সিনহাক ২০১৫ চনত কেবিনেট সচিব হিচাপে নিৰ্বাচিত কৰা হৈছিল। তেওঁৰ কাৰ্যকাল ২০১৭ চনত সম্পূৰ্ণ হৈছিল যদিও ২০১৮লৈ বৃদ্ধি কৰা হয়। ইয়াৰ পূৰ্বে অজিত কুমাৰ শেঠ আৰু কে এম চন্দ্ৰশেখৰে এই পদত চাৰি বছৰকৈ দায়িত্বত আছিল।\nউল্লেখযোগ্য যে ৩১ আগষ্টত ৰাজীৱ গৌবাই কেন্দ্ৰীয় গৃহ সচিব হিচাপে দুবছৰ সম্পূৰ্ণ কৰিব। ‘ফাইনেন্সিয়েল টাইম্ছ’ৰ এক ৰিপ’ৰ্ট অনুসৰি, গৃহ সচিবৰ দায়িত্বৰ বাবে তেওঁক স্পেচিয়েল ডিউটিত অনা হৈছিল। প্ৰকৃততে ২০১৭ চনত ৰাজীৱ মহৰ্ষিৰ কাৰ্যকাল সম্পূৰ্ণ হৈছিল। তেতিয়া ভাৰত চৰকাৰক এনে এজন বিষয়াৰ প্ৰয়োজন হৈছিল যিগৰাকীয়ে এই পদ চম্ভালিব পাৰে। তেতিয়া ৰাজীৱ গৌবাক বিহাৰ–ঝাৰখণ্ডৰ পৰা স্পেচিয়েল ডিউটিত অনা হৈছিল।\nৰাজীৱ গৌবাই বিহাৰ আৰু ঝাৰখণ্ড চৰকাৰত গুৰুত্বপূৰ্ণ পদত থকাৰ উপৰি জম্মু–কাশ্মীৰ আৰু উত্তৰ–পূবৰ ৰাজ্যত কেইবাটাও উগ্ৰপন্থীবিৰোধী অভিযানত গুৰুত্বপূৰ্ণ ভূমিকা পালন কৰিছিল।\nৰাজীৱ গৌবাৰ জন্ম ১৯৫৯ চনৰ ১৫ আগষ্টত। বিহাৰৰ ৰাজধানী পাটনাত পঢ়া–শুনা কৰিছিল গৌবাই। পাটনা বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল তেওঁ। তাৰ পিছত ১৯৮২ বেটছৰ পৰা আই এ এছ বিষয়াৰূপে নিৰ্বাচিত হয়। অটল বিহাৰী চৰকাৰৰ প্ৰতিৰক্ষা মন্ত্ৰী জৰ্জ ফাৰ্ণাণ্ডেজৰ ব্যক্তিগত সচিবো আছিল গৌবা।\nFirst published: June 2, 2019, 3:14 PM IST


গিলানীৰ মৃত্যু : কাশ্মীৰৰ ৰাজনীতিত কি আছিল বিচ্ছিন্নতাবাদী নেতাজনৰ ভূমিকা! -\nHomeৰাষ্ট্ৰীয়গিলানীৰ মৃত্যু : কাশ্মীৰৰ ৰাজনীতিত কি আছিল বিচ্ছিন্নতাবাদী নেতাজনৰ ভূমিকা!\nগিলানীৰ মৃত্যু : কাশ্মীৰৰ ৰাজনীতিত কি আছিল বিচ্ছিন্নতাবাদী নেতাজনৰ ভূমিকা!\nশ্ৰীনগৰ : জম্মু-কাশ্মীৰৰ বিচ্ছিন্নতাবাদী নেতা ছৈয়দ আলী শ্বাহ গিলানীৰ মৃত্যু। পাকিস্তানৰ সমৰ্থক বুলি পৰিচিত আছিল কট্টৰ ইছলামিক নেতাজন। মৃত্যুৰ সময়ত তেওঁৰ বয়স হৈছিল ৯২ বছৰ। বুধবাৰে সন্ধিয়া তেওঁৰ শ্ৰীনগৰৰ বাসগৃহত তেওঁৰ মৃত্যু হয়। জম্মু-কাশ্মীৰৰ বিচ্ছিন্নতাবাদী ৰাজনীতিৰ অন্যতম পৰিচয় স্বৰূপ আছিল ছৈয়দ আলী শ্বাহ গিলানী। কাশ্মীৰৰ দেশৰ পৰা পৃথক কৰাৰ বহু বিতৰ্কিত, ব্যৰ্থ কিন্তু স্পৰ্শকাতৰ যুঁজখনত তেওঁৰ আছিল অতি গুৰুত্বপূৰ্ণ ভূমিকা। তেওঁ দীৰ্ঘদিনৰ পৰা তেওঁ অসুস্থ হৈ আছিল।\nঅসুস্থতাৰ বাবেই তেওঁ ৰাজানীতি আৰু হুৰিয়তৰ নেতৃত্বও ত্যাগ কৰিছিল। ২০১৮চনৰ মাৰ্চ মাহত তেওঁ হৃদ ৰোগতো ভুগিছিল। তেওঁৰ মৃত্যুৰ লগে লগে কাশ্মীৰৰ ৰাজনীতিৰ এটা অধ্যায়ৰ সামৰণি পৰিল। তেওঁৰ মৃত্যৰ বাতৰি পাই শোক প্ৰকাশ কৰিছে জম্মু-কাশ্মীৰৰ প্ৰাক্তন মুখ্যমন্ত্ৰী তথা পিডিপিৰ নেত্ৰী মেহবুবা মুফটীয়ে। তেওঁ টুইটযোগে লিখিছে, গিলানী চাহাবৰ মৃত্যুৰ বাতৰি পাই শোকাহত হৈছোঁ।\nতেওঁৰ বহু কথাৰে মোৰ মতবিৰোধ আছিল যদিও তেওঁৰ দৃঢ়তা আৰু গতিশীলতাৰ প্ৰতি মই শ্ৰদ্ধাশীল আছিলোঁ। তেওঁৰ আত্মাৰ সদগতি কামনা কৰিছোঁ আৰু পৰিয়াললৈ সমবেদনা জ্ঞাপন কৰিছোঁ। গিলানীৰ মৃত্যুৰ পাছত উপত্যকাটোৰ নিৰাপত্তা অধিক শক্তিশালী কৰি তোলা হৈছে। ইণ্টাৰনেট সেৱা বন্ধ কৰি দিয়াৰ লগতে আন ভালেমান নিষেধাজ্ঞা আৰোপ কৰা হৈছে ঠায়ে ঠায়ে। আনহাতে কূটাঘাতৰ আশংকাত হুৰিয়তৰ কেইবাজনো নেতাক আটক কৰিছে আৰক্ষীয়ে। উল্লেখ্য যে, জম্মু-কাশ্মীৰ বিধানসভালৈ তেওঁ ১৯৭২, ১৯৭৭ আৰু ১৯৮৭ চনত নিৰ্বাচিত হৈছিল।\nPrevious articleকৰ’নাত বিধস্ত ৰাজ্য: হিমন্তই ঘোষণা কৰিলে আঁচনি\nNext articleপ্ৰশান্ত কিশোৰ কংগ্ৰেছলৈ! দেশৰ ৰাজনীতিত শীঘ্ৰেই পৰিৱৰ্তনৰ বাৰ্তা